
Sfinții mucenici, făcători de minuni şi „doctori fără de arginţi” Chir şi loan au 
pătimit, dându-și viaţa pentru credinţa creştină, la începutul secolului al IV-lea, 
în timpul marii persecuții a creştinilor ordonată de împăratul Dioclețian. 
Prăznuirea lor în Biserica ortodoxă se face la 31 ianuarie, iar la 28 iunie se face 
pomenirea aflării cinstitelor lor moaşte. 

Sfinţii doctori fără de arginţi Chir şi loan şi Sfânta muceniţă Atanasia, cu 
cele trei fiice ale ei: Teoctista, Teodosia şi Eudoxia; Claudius şi Diodorus 

Evanghelia şi Apostolul zilei 





Evanghelia 





1. Chemând la Sine pe cei doisprezece ucenici ai Săi, le-a dat lor putere asupra 
duhurilor celor necurate, ca să le scoată şi să tămăduiască orice boală şi orice 
neputinţă. 

5.Pe aceşti doisprezece i-a trimis lisus, poruncindu-le lor şi zicând: În calea 
păgânilor să nu mergeţi şi în vreo cetate de samarineni Să nu intraţi; 

6.Ci mai degrabă mergeţi către oile cele pierdute ale casei lui Israel. 

7.Şi mergând, propovăduiţi, zicând: S-a apropiat Împărăţia Cerurilor. 

8. Tămăduiţi pe cei neputincioşi, înviaţi pe cei morţi, curăţiţi pe cei leproşi, pe 
demoni scoateți-i; în dar aţi luat, în dar să daţi. 

Apostol 





27.lar voi Sunteţi trupul lui Hristos şi mădulare (fiecare) în parte. 

28.,Și pe unii i-a pus Dumnezeu, în Biserică: întâi apostoli, al doilea prooroci, 
al treilea învăţători; apoi pe cei ce au darul de a face minuni; apoi darurile 
vindecărilor, ajutorările, cârmuirile, felurile limbilor. 

29. Oare toţi sunt apostoli? Oare toţi sunt prooroci? Oare toţi învăţători? Oare 
toți au putere să săvârşească minuni? 

30. Oare toţi au darurile vindecărilor? Oare toţi vorbesc în limbi? Oare toţi pot 
să tălmăcească? 

31.Râvniţi însă la darurile cele mai bune. Și vă arăt încă o cale care le întrece 
pe toate: 





1.De aş grăi în limbile oamenilor şi ale îngerilor, iar dragoste nu am, făcutu- 
m-am aramă sunătoare şi chimval răsunător. 

2.Și de aş avea darul proorociei şi tainele toate le-aş cunoaşte şi orice ştiinţă şi 
de aş avea atâta credinţă încât să mut şi munţii, iar dragoste nu am, nimic nu 
sunt. 

3..Și de aş împărți toată avuţia mea şi de aş da trupul meu ca să fie ars, iar 
dragoste nu am, nimic nu-mi foloseşte. 

4.Dragostea îndelung rabdă; dragostea este binevoitoare, dragostea nu 
pizmuieşte, nu se laudă, nu se trufeşte. 

5.Dragostea nu se poartă cu necuviinţă, nu caută ale sale, nu se aprinde de 
mânie, nu gândeşte răul. 

6.Nu se bucură de nedreptate, ci se bucură de adevăr. 

7. Toate le suferă, toate le crede, toate le nădăjduieşte, toate le rabdă. 
8.Dragostea nu cade niciodată. Cât despre proorocii - se vor desfiinţa; darul 
limbilor va înceta; ştiinţa se va sfârşi; 

In această lună (ianuarie), ziua a treizeci şi una - Sfinţii făcători de minuni 
cei fără arginţi Chir şi loan (Minei) 





La Vecernie 


La Doamne strigat-am..., Stihirile pe 6, glas 4: 
Podobie: Ca pe un viteaz... 


Pătimitorilor viteji, doctori de Dumnezeu trimişi, Chire şi loane, cei cu nume 
mare, precum aţi pierdut semeția cea fără de Dumnezeu a tiranilor, îndreptați şi 
abaterile cugetului meu, care mă tirănesc, şi vindecaţi patimile sufletului meu, 
scăpaţi-mă de osânda cea viitoare, rugându-vă Mântuitorului. (de două ori) 


Apăraţi-mă sfinţilor de viforul care mă cuprinde, şi de furtuna întristărilor, care 
vine asupra mea, şi de durerile trupului, uşurând toată durerea sufletului, care 
îmi vine de la cei văzuţi, şi de la cei nevăzuţi. Ca cu credinţă şi cu dragoste să 
fericesc cinstita voastră doime, care v-aţi nevoit pentru Treime. (de două ori) 


Ca cei ce v-aţi făcut lăcaşuri lui Dumnezeu prea frumoase, Chire şi Ioane, 
lăcaşul vostru îl arătaţi izvor de tămăduiri. La care năzuind, sfinților, scăpaţi-mă 
de toată boala, liniştind pe ticălosul meu suflet, ce este tulburat de bântuielile 
vrăjmaşului şi robit răutăţii. (de două ori) 


Slavă..., glas 8 


Doime de mucenici ne-a răsărit nouă astăzi, tămăduindu-ne durerile noastre cele 
sufleteşti, Chir şi loan făcătorii de minuni. Că unul dintr-înşii iubind râvna cea 
întocmai îngerilor, încuviințându-se cu viaţa cea sihăstrească până la sfârşit, 
prin sângele muceniciei se uneşte cu Hristos, iar celălalt încuviințându-se întru 

rânduielile ostaşilor, se numără în cetele oştilor cereşti. Pentru aceasta rugându- 
se pentru sufletele noastre, împart tămăduiri, celor ce cu credinţă săvârşesc po- 
menirea lor. 


Și acum..., a Născătoarei 
Podobie: Mucenicii Tăi Doamne... 


Eu sunt pomul cel neroditor, prea curată, care nu rodesc roadă de mântuire. 
Pentru aceea mă tem de tăiere, ca nu cumva să mă arunce în focul cel nestins pe 
mine ticălosul. Drept aceea cad către tine, scapă-mă de acela, şi mă arată roditor 
Fiului tău, prin mijlocirea ta, Preacurată. 


A Crucii, a Născătoarei 


Nu pot răbda Fiule, văzându-Te pe Tine adormit pe lemn, Cela ce dai tuturor 
deşteptare, pentru ca să dăruieşti dumnezeiască şi mântuitoare deşteptare celor 
de demult, care pentru neascultarea cea pentru roadă a adormit cu somnul cel 
pierzător, Fecioara grăia tânguindu-se; pe care o slăvim. 


Stihoavna din Octoih. 
Slavă..., glas 2, a lui Anatolie 


Veniţi adunarea credincioşilor astăzi, să încununăm cu laude pe Chir împreună 
cu loan, pe plugarii darului, şi pe dătătorii din destul celor ce cer. Că în multe 
chipuri s-au arătat tuturor doctori prea luminaţi. Pentru aceasta se şi roagă 
pentru sufletele noastre. 


Și acum..., a Născătoarei 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Adăpostire şi sprijineală, şi scăpare tare eşti creştinilor, Maica Dumnezeului no- 
stru. Ci şi acum nu înceta pururea a te ruga prin rugăciunea ta cea cu priveghere, 
să se mântuiască robii tăi de toate primejdiile, că după Dumnezeu pe tine te 
avem toți credincioşii sprijinitoare şi scăpare. 


A Crucii, a Născătoarei, asemenea 

Strugurul cel prea copt, care l-ai purtat în pântece nelucrat, Preacurată, dacă L-ai 
văzut pe Acesta spânzurat pe lemn, tânguindu-te te văitai, şi strigai: Fiule prea 
dulce! Izvorăşte întru noi must, prin care să se ridice toată beţia patimilor, 
Făcătorule de bine. Cu rugăciunile mele, ceea ce Te-am născut, ca un Milostiv, 
Cuvinte. 


Tropar, glasul al 5-lea: Minunile sfinților Tăi mucenici, zid nebiruit ne-ai dăruit 
nouă Hristoase Dumnezeule. Pentru rugăciunile lor, sfaturile păgânilor le risi- 
peşte, sceptrurile împărăției le întăreşte, ca un Bun şi de oameni lubitor. 
Sau acesta, glas acelaşi. 
Darul Treimii sălăşluindu-se întru inimile voastre cele curate, prea fericiților 
Chire şi loane, înfricoşaţi izgonitori duhurilor celor necurate v-aţi arătat, şi aţi 
fost tămăduitori neputinţelor, nu numai celor descoperite, ci şi celor ascunse. 
Drept aceea îndrăzneală având către Dumnezeu cel lubitor de oameni, prin 
rugăciunile voastre cele neîncetate, tămăduiţi patimile noastre. 
Slavă..., Și acum..., al Născătoarei 
La Utrenie 

Amândouă canoanele din Octoih, şi al sfinților pe 6. 

Canonul Sfinţilor 
Cântarea 1-a 
Irmos: Adâncul Mării Roşii cu urme neudate, pedestru trecându-l Israil cel de 
demult, cu mâinile lui Moise în chipul Crucii, puterea lui Amalic în pustie a 
biruit. 
Stăpânire asupra înşelăciunii ai luat Chire fericite, având împreună pătimitor 
ostenelilor pe loan, măritul. Pentru aceasta împreună cu dânsul vă îndulciţi de 
desfătarea cea mai aleasă în ceruri. 
Cu oştire duhovnicească încingându-te Chire prea fericite, şi părăsind oştirea 
pământească prea lăudate Ioane, aţi ridicat împotriva dracilor, semne de bi- 


ruinţă de la Hristos. 


Slavă... 

Femei îndumnezeite, râvnind bunătăţii Teclei, s-au îmbrăcat cu bună credinţă în 
podoaba fecioriei cea întocmai cu îngerii, şi de dragostea muceniciei către ne- 
voințe au alergat. 

Și acum..., a Născătoarei 

Din tine cea plină de dar, Preacurată, ne-a răsărit nouă Soarele dreptăţii Hristos, 
şi cu lumină a luminat pe cei ce şedeau mai înainte întru închisorile cele întărite 
ale întunericului. 

Cântarea a 3-a 


Irmos: Veselească-se de Tine... 


Mucenicii cei prea lăudaţi, cu trupul cel neputincios ce se întăreau de patimile 
lui Hristos, au biruit pe ucigaşul de oameni. 


Primind mucenicii lui Hristos chinurile trupeşti, şi desfătarea cea nepieritoare, 
duhovniceşte, se bucurau. 


Slavă... 


Întăritu-s-a cu Crucea slăbiciunea firii femeieşti. Pentru aceea bărbăteşte a biruit 
pe vrăjmaşul balaur. 


Și acum..., a Născătoarei 


Numai tu Maica lui Dumnezeu te-ai făcut către cei de pe pământ pricinuitoare 
bunătăţilor celor mai presus de fire. Pentru aceasta strigăm ţie: Bucură-te! 


Irmosul: Veselească-se de Tine, Biserica Ta, Hristoase strigând: Tu eşti puterea 
mea Doamne, şi scăparea, şi întărirea. 


Sedealna, glas 4: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe bine credincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Călcând la pământ dulceţile cele râvnitoare de cele de jos, v-aţi ridicat mărit 
prin dar către dumnezeiasca înălțime a muceniciei, pătimitorilor Chire şi loane, 

luminători ai lumii. Pentru aceea ne rugăm, să ne apăraţi pe noi de întunericul 
păcatelor şi de boli, rugându-vă Dumnezeului tuturor. 


Slavă..., Și acum..., a Născătoarei 


După Dumnezeu la adăpostirea ta cea dumnezeiască alergând eu smeritul, Năs- 
cătoare de Dumnezeu, mă rog, miluieşte-mă, prea curată, că păcatele mele îmi 
covârşesc capul, şi mă tem Stăpână de munci, şi mă cutremur. Fă prea curată 
rugăciune către Fiul tău, ca să mă mântuiesc de acestea. 


A Crucii, a Născătoarei 


Pe Tine, Cel născut din Tatăl Cel fără de început, văzându-Te pe Cruce spân- 
zurat, ceea ce în vremile cele de apoi Te-a născut cu trup, striga: Vai mie prea 
iubite Iisuse. Cum Cel ce Te proslăveşti de îngeri, ca un Dumnezeu, Te răstig- 
neşti Fiule acum de oameni fărădelege voind ? Te laud pe Tine îndelung-Răb- 
dătorule. 


Cântarea a 4-a 


Irmos: Ridicat pe Cruce văzându-Te Biserica pe Tine Soarele dreptăţii, a stătut 
întru a sa rânduială, precum se cuvine strigând: Slavă puterii Tale, Doamne. 


Luminarea darului cea neînserată a stricat înşelăciunea cea iubitoare de întu- 
neric a vrăjmaşului, arătând biruitori ei pe Chir şi loan, strălucind ca nişte lumi- 


nători. 


Indulcindu-se de dragostea Treimii mucenicii şi de dânsa întărindu-se tare Chir 
şi loan, cu unirea cea mai bună, s-au arătat organe ale lui Dumnezeu. 


Slavă... 

Cât este de cinstit lăcaşul vostru cel de tămăduiri; că izgoneşte boala cea rea a 
duhurilor celor viclene, şi tuturor celor ce pătimesc le dă dar tămăduitor de rele, 
nebiruiţilor mucenici. 

Și acum..., a Născătoarei 

Fără ispită de nuntă ai născut o Fecioară, şi după naştere te-ai arătat iarăşi Fe- 
cioară. Pentru aceea cu glasuri neîncetate, cu credință neîndoită strigăm ţie: 


Bucură-te, Stăpână! 


Cântarea a 5-a 

Irmos: 'Tu, Doamne lumina mea în lume ai venit, Lumina cea sfântă, care 
întorci dintru întunericul necunoştinţei, pe cei ce Te laudă pe Tine cu credinţă. 


Doimea mucenicilor a dorit de Tine, Mântuitorule. Tu, Sfinte după vrednicie 
Te-ai odihnit întru Sfinţii Chir şi loan. 


Al tău lucru este Bunule surparea vrăjmaşului, Tu cu Crucea Ta ai făcut mărtu- 
risitori bunei credinţe, şi cu mărire i-ai încununat. 


Slavă... 


loan şi Chir, cu vitejie îndemnând pe fecioare, le-au făcut, să Te iubească numai 
pe Tine, Doamne, cu cuget neîngrozit. 


Și acum..., a Născătoarei 


Pe tine armă nebiruită asupra vrăjmaşilor te punem înainte. Pe tine întărire şi 
nădejde de mântuirea noastră te-am câştigat dumnezeiască Mireasă. 


Cântarea a 6-a 

Irmos: Jertfi-voi ţie cu glas... 

Ales-au mucenicii mai bine a se jertfi pentru Hristos, decât a jertfi vrăjmaşului, 
şi decât a alege pe vicleanul tiran, au ales mai bine pe Cel ce S-a jertfit pentru 
noi Ca 0 oaie, pentru milostivire. 

Cei ce zgâriau fără de milă pe mucenici, simțeau durere, iar săgețile se făceau ca 
nişte bătăi de prunci, la cei ce se zgâriau. Că prea slăvit se întăreau cu dumne- 


zeiescul Duh. 


Doimea cea dintr-un cuget, cu credinţă şi cu bună pătimire mărturisindu-Te 
Domn şi Împărat a toată făptura, a stătut împotriva celor fărădelege până la sân- 


ge. 
Slavă... 


Prin omorâre a ridicat lauda cea nemuritoare, muceniţa Atanasia, împreună cu 
Eudoxia şi cu Teodota şi cu dumnezeiasca Teoctista, odraslele ei. 


Și acum..., a Născătoarei 

Prin naşterea ta ne curățim de blestemul strămoaşei Eva. Că tu născând pe 
Hristos, Fecioară Maică, în locul blestemului ne-ai izvorât nouă binecuvântare. 


Irmosul: Jertfi-voi Ţie cu glas de laudă Doamne, Biserica strigă către Tine, de 
sângele dracilor curăţindu-se, cu sângele cel curs prin milostivire din coasta Ta. 


Condac, glas 3: 


Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de 
veci. 


Din dumnezeiescul har, dar de minuni luând sfinților, minuni faceţi neîncetat; 
toate patimile noastre, cu meşteşugul doctoriei cel nevăzut tăindu-le, Chire de 
Dumnezeu înţelepţite, cu loan pururea slăvitul. Căci voi dumnezeieşti doctori 
sunteţi. 


Icos: Pe voi înşivă lui Dumnezeu făgăduindu-vă sfinţilor, toată ispita celor rele 
pentru Dânsul aţi suferit, murind de bunăvoie mucenici viteji, şi după moarte 
tuturor izvorâţi dumnezeieşti daruri, celor ce sunt dosădiţi, dintre care unul, şi 
cel dintâi sunt eu ticălosul. Că la trup şi la suflet de multe răni sunt bolnav, şi cu 
credinţă strig către voi: Tămăduiţi-mă! Căci voi sunteţi dumnezeieşti doctori. 


Sinaxar 


In această lună, în ziua a treizeci şi una, pomenirea sfinţilor şi de minuni 
făcătorilor fără de arginţi, Chir şi loan. 


Stih: loan împreună cu Chir către sabie s-au nevoit. 
Împreună cu Chir face minuni şi după al sabiei sfârşit. 
Pe Chir şi loan i-au tăiat, 

În a treizeci şi una zi cu adevărat. 


Aceşti Sfinți mucenici Chir şi loan au fost în zilele împăratului Dioclețian, însă 
Chir era din Alexandria şi loan din Edesa, Deci fiind atuncea prigonire asupra 
creştinilor, Chir s-a dus spre partea mării, ce se zice sânul Arabiei, şi luând cinul 
călugăresc, locui acolo. Iar loan se duse la Ierusalim și auzind minunile ce făcea 
Chir, că tămăduia tot felul de boli şi de neputinţe, se duse la Alexandria, şi de 
acolo mergând unde era el, se află împreună cu dânsul. 


Deci prinzându-se o femeie anume Atanasia, cu trei fiice ale ei: Teodota, Teo- 
ctista şi Eudoxia, pentru credinţa ce aveau în Hristos, şi vrând a sta de față 

înaintea judecătorului, sfinții se temură, ca nu cumva să pătimească ceva, ca 
nişte femei ce erau, îngrozindu-se de mărimea muncilor. Deci mergând sfinții, 
le îmbărbătau şi le îndemnau să stea tare la munci, care din cauza aceasta aprin- 
zându-se şi ei, şi mărturisind pe Domnul nostru lisus Hristos Dumnezeu ade- 
vărat, şi încăpând la multe munci, li s-au tăiat capetele împreună cu femeile cele 
ce s-au zis mai sus. ŞI se face prăznuirea lor la muceniceasca lor casă la locul ce 
se numeşte al lui Forachie. 


Tot în această zi, pomenirea zisei Sfintei mucenițe Atanasia şi a celor trei fiice 
fecioare ale ei: Teodota, Teoctista şi Eudoxia. 


Stih: Maică prea bună şi treime de fiice fiind, 
Pentru dragostea Părintelui a toate prin sabie sunt murind. 


Tot în această zi, pomenirea Sfinţilor mucenici: Victorin, Victor, Nichifor, 
Claudie, Diodor, Serapin şi Papia cei din Corint. 


Stih: În piuă mădularele a trei viteji s-au zdrobit, 

Şi câte trei mădulare ale trupului lui Hristos s-au văzut. 
Bună pârgă Claudie Domnului este dând. 

De la trupul său, mâinile şi picioarele tăind. 
Încununează-te Diodore mucenice intrând, 

În cuptorul cu foc cununa durerilor primind. 

Dacă de frica sabiei pe tine viaţă te voi iubi. 

Și cum Dumnezeu pe mine Serapin mă va primi. 

Cu amara baia mării Papie spălându-te, 

Câştiguri dulceaţa desfătării celei de sus desfătându-te. 


Aceştia în vremea lui Deciu împăratul fund prinşi pentru mărturisirea în Hristos, 
şi aducându-se înaintea lui 'Tertie antipatul, care cârmuia domnia Eladei la 
Corint (căci din Corint se trăgeau cu neamul şi sfinţii) după multe şi nesuferite 
munci, în multe feluri, sfârşitul vieţii lor primiră, de vreme ce Victorin, Victor şi 
Nichifor, în piuă fiind băgaţi şi zdrobiţi şi-au dat sufletele la Domnul. 


lar Claudie, tăindu-i-se mâinile şi picioarele a răposat; iar Diodor şi-a primit 
sfârşitul prin foc; iar lui Serapin i s-a tăiat capul; iar Papia înecat în mare şi-a să- 
vârşit mucenicia. 


Tot în această zi, Sfânta muceniţă Trifina. 


Stih: Taurul Trifino se desfătează de trupul tău cel curat, 
Şi te trimite către desfătările cele nestricăcioase cu adevărat. 

Aceasta a fost din cetatea Cizic, care este la Elespont, fiica oarecăruia Anastasie 
senator, şi maica sa Socratia creştină. Deci a mărturisit, nu de alții adusă la 
această mucenicie, ci însăşi pe sine aducându-se, şi ocăra şi batjocorea gro- 
zăviile cu care li se părea nebunilor şi nepricepuţilor a cinsti pe dumnezeii lor, 
şi-i învăţa să-şi părăsească deşertăciunile, şi încă se ruga lui Dumnezeu ca să-i 
întoarcă. 


Drept aceea din porunca lui Chesarie guvernatorul, fu aruncată în foc, şi scă- 
pând de acolo cu prea slăvire, o spânzurară sus, şi slobozind-o de acolo, căzu Jos 
pe nişte piroane ce erau puse într-adins. Apoi fu dată la fiare, şi celelalte fiare nu 
se atinseră de dânsa, iar un taur trecând o lovi cu coarnele de o spintecă. Și zic 
că acolo unde i s-a vărsat sângele, a izvorât o fântână cu apă curată, din care 
scoțând şi bând femeile cele ce după naştere nu aveau lapte, îndată li se făcea 
lapte. Şi nu numai la femei, ci şi la dobitoace parte femeiască, care nu aveau 
lapte şi la acestea zic, bând din apa aceea, îndată le venea lapte. 


Tot în această zi, Sfântul noul mucenic Ilie Ardul, care în Calamata Pelopo- 
nesului a mărturisit la anii o mie şase sute optzeci şi prin foc S-a săvârşit. 


Stih: Nu te arde pe tine Ilie purtătorule de cunună focul, 
Căci înlăuntru focul dragostei lui Dumnezeu erai avându-l. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Cântarea a 7-a 

Irmos: In cuptorul persienesc tinerii lui Avraam, cu pofta bunei credinţe, mai 
vârtos decât cu văpaia focului fiind aprinşi, au strigat: Bine eşti cuvântat, în 
Biserica slavei Tale, Doamne. 

Cumpănind cugetarea pătimitorii, ca întru o atârnare de cumpănă înălțându-se 
cu Treimea slavei celei nestricate, strigă: Bine eşti cuvântat, în Biserica slavei 
Tale, Doamne. 

Cunoscând mucenicii cugetele vrăjmaşului, nebăgând seamă de tot felul de 
chinuri şi de amăgiri, strigau: Bine eşti cuvântat, în Biserica slavei Tale, Doa- 
mne. 


Slavă... 


Cu răbdarea durerilor încununându-se Chir şi loan, slujitorii Treimii strigau: 
Bine eşti cuvântat, în Biserica slavei Tale, Doamne. 

Și acum..., a Născătoarei 

Ceea ce eşti lăcaş dumnezeiesc sfințit al Celui Preaînalt, bucură-te! Că prin tine 
s-a dat bucuria Născătoare de Dumnezeu, celor ce strigă: Binecuvântată eşti tu 
între femei prea curată Stăpână. 

Cântarea a 8-a 

Irmos: Mâinile întinzându-şi... 

Cei fărădelege chemau cumplit spre tăgăduirea lui Dumnezeu celui adevărat din 
fire, dar mucenicii cei nebiruiți prin zidire arătau pe Cel ce este Ziditor a toată 
lumea, strigând: Binecuvântaţi, toate lucrurile Domnului pe Domnul. 

Nebuneşte fiind turbaţi de înşelăciune tiranii cei cugetători de cele pământeşti, 
împingeau prin moarte spre viaţă, pe cei ce au vieţuirea nestricată întru înălțime, 
care strigau: Binecuvântaţi, toate lucrurile Domnului pe Domnul. 
Binecuvântăm pe Tatăl, şi pe Fiul şi pe Sfântul Duh, Domnul. 

Moaştele mucenicilor au arătat fulgere de minuni în lume, Hristoase, arătând în 
privelişte înşelăciunea nălucirii ticălosului, şi dând tămăduire, celor ce cu bună 
cuviinţă strigau: Binecuvântaţi, toate lucrurile Domnului pe Domnul. 

Și acum..., a Născătoarei 

Cuvântul Tatălui cel neîntrupat, fiind mai înainte fără de Maică, pe urmă întru- 
pându-Se din tine prea curată, S-a arătat fără de tată, vrând pentru milostivire să 
mântuiască pe cei ce cântă: Binecuvântaţi, toate lucrurile Domnului pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălțându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă, le-a încuiat, şi 
puterea focului a stins; cu buna faptă încingându-se, tinerii cei iubitori de buna 
credinţă, strigând: Binecuvântaţi, toate lucrurile Domnului pe Domnul. 


Cântarea a 9-a 


Irmos: Hristos, Piatra cea netăiată... 

Ascultătoare până la moarte s-a arătat tovărăşia nebiruiţilor Chir şi loan, la 
dumnezeieştile porunci ale Stăpânului. Pentru aceea în mâinile Ziditorului şi-au 
dat sufletele lor. 


Doi luminători strălucesc luminile minunilor, dintr-un izvor purtător de lumină 
scoțând bolnavilor tămăduiri din darul cel nestricăcios. Pe care după vrednicie 
să-l slăvim. 


Slavă... 


Doimea mucenicilor celor nebiruiţi bărbăteşte a binecuvântat unimea Dumne- 
zeieştii Fiinţe în trei Ipostasuri; iar pe Cuvântul cel întrupat L-a propovăduit un 
Hristos în două firi. 


Și acum..., a Născătoarei 


Milostiveşte-te spre mine, Hristoase, când vei veni cu slavă să judeci lumea, 
risipeşte negura patimilor mele, cu rugăciunile celeia ce Te-a născut, şi cu ale 
cinstiților Tăi mucenici, ca un Bun, şi mult Milostiv. 


Irmosul: Hristos, Piatra cea netăiată de mână, cea din marginea unghiului; din 
tine muntele cel netăiat Fecioară, S-a tăiat, adunând firile cele osebite. Pentru 
aceasta veselindu-ne, pe tine Născătoare de Dumnezeu te mărim. 


Luminânda 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm 
cum învaţă, a boteza toate neamurile în numele Tatălui şi al Fiului şi al 
Sfântului Duh şi a petrece cu tăinuitorii, precum S-a făgăduit până în sfârşitul 
veacului. 


Mai mari celor fără de arginţi, şi stele dumnezeieşti v-aţi arătat lumii muceni- 
cilor, purtătorilor de Dumnezeu, ca nişte apărători ai adevărului. Că luând de la 
Dumnezeu îndurare, prea lăudaţilor, tăinuit tămăduiți patimile sufleteşti şi tru- 
peşti. Pentru aceasta cinstim pomenirea voastră cea purtătoare de lumină, Chire 
şi loanc. 
Slavă..., 


Altă Luminândă: 


Podobie: Cela ce ai împodobit Cerul... 

Minunaţilor luminători, Chire şi loane, tămăduiţi bolile noastre cele sufleteşti şi 
trupeşti, ca cei ce aţi luat de la Domnul, darul tămăduirilor. 


Și acum..., a Născătoarei 


Pe tine toți păcătoşii te avem părtinitoare, Preasfântă Născătoare de Dumnezeu. 
Tu pe Fiul tău fă-ni-L nouă bine îmblânzit, Maică de Dumnezeu dăruită. 


La Laude 
Stihirile pe 4, glas 4: 


Podobie: Ca pe un viteaz... 


Pe doimea mucenicilor, care are strălucirea Treimii pe temeliile credinţei, pe 
florile care dau mirosul cel adevărat al cunoştinţei lui Dumnezeu, pe Chir şi cu 
dânsul împreună pe marele loan, toţi să-i cinstim cu cântări, ca pe cei ce se 
roagă neîncetat pentru noi, lubitorului de oameni. (de două ori) 


Doctori bolnavilor şi luminători neapuşi, prin credință apărători mărturisirii, 
mucenicilor dimpreună părtaşi v-aţi arătat fericiților, care cu adevărat aţi luat 
cununile biruinţei, Chire slăvite şi înțelepte loane. Rugaţi neîncetat pe Mân- 
tuitorul pentru noi, prea fericiților. 


Dănţuiesc astăzi frumoasele fecioare ale lui Hristos, împreună cu doi dumne- 
zeieşti mucenici, de Dumnezeu cugetători. Şi ca cele ce sunt părtaşe slavei şi 
strălucirii lor, măresc dimpreună cu dânşii pe Cel ce le întărea pe dânsele, care 
se roagă să se mântuiască de stricăciune şi de primejdii, cei ce săvârşesc cu 
credinţă, cinstită pomenirea lor, totdeauna. 


Slavă..., glas 4 

Cu cântări vrednice de laudă să mărim credincioşii pe Chir şi pe loan, pe cei 
întru Duhul fraţi, şi după trup cugetători de frăție. Impreună cu dânşii şi pe 
viteaza Atanasia şi pe odraslele ei, Teodota, Eudoxia şi Teoctista pătimitoarele 
şi bunele fecioare, care se roagă lui Hristos pentru sufletele noastre. 

Și acum..., a Născătoarei 

Podobie: Cela ce de sus... 

Nu ascund eu ticălosul cumplite răutățile mele, că le am câte urăşte Dumnezeu, 


spurcându-mi sufletul şi trupul şi gândul, prin cugete cu lucruri necuvioase, şi 
cu cuvinte urâte, cu limba grăind de rău, pe cei ce păcătuiesc, lucrând eu cele 

mai rele. Născătoare de Dumnezeu, dă-mi îndreptare acestora tuturor; ca trez- 
vindu-mă de cumplita mea obişnuire, să cad şi să plâng în rămăşiţa vieţii mele 
pentru cele ce rău am făcut. 


A Crucii, a Născătoarei 


Nu Mă plânge Maică, văzându-Mă spânzurat pe lemn, pe Mine Fiul tău şi 
Dumnezeu, cel ce am spânzurat pământul neţinut pe ape, şi am zidit toată 
făptura. Pentru că Mă voi scula şi Mă voi proslăvi şi cu tărie voi sfărâma 
împărăţiile iadului şi voi pierde toată puterea lui, şi pe cei legaţi voi scoate din 
răutatea lui ca un Milostiv, şi-i voi aduce la Tatăl Meu, ca un lubitor de oameni. 


Slavă... glas |, a lui Anatolie 


Primind dumnezeiescul dar de vindecări, fără de plată tămăduiţi bolile sufleteşti 
şi trupeşti, mai marilor fără de arginţi, Chire şi loane. Drept aceea Hristos prin 
voi dând credincioşilor sănătate după vrednicie, strălucitori prea adevăraţi a toa- 
tă lumea v-a arătat. Pe care rugaţi-L, să izbăvească sufletele noastre. 


Și acum..., a Născătoarei 


Cu proorocii să lăudăm pe Fecioara, pe ceea ce este năstrapă de aur a manei, pe 
rugul cel nears şi masă, scaun şi sfeşnic de aur, care are luminare, munte netăiat, 
sicriu al sfinţeniei şi uşă dumnezeiască. 


A Crucii, a Născătoarei 


Dacă a văzut ridicat pe Cruce pe Mieluşelul, prea curata Fecioară, tânguindu-se, 
striga: Prea dulcele meu Fiu! Ce nouă şi prea slăvită vedere este aceasta? Cum, 
Cela ce ţii toate cu mâna, pe lemn Te pironeşti cu trupul? 


Şi cealaltă slujbă a Utreniei după rânduială şi Otpustul. 
La Liturghie 


Fericirile din Octoih şi din Canonul sfinţilor, Cântarea a 3-a pe 4. Prochimen, 
glasul al 4-lea : Sfinţilor celor de pe pământul Lui... Stih: Mai-nainte am văzut 
pe Domnul înaintea mea... Apostol către Corinteni: Fraților voi sunteți trupul lui 
Hristos, şi mădulare din parte... Aliluia glasul al 2-lea: lată ce este bun sau ce 
este frumos... Evanghelia de la Matei: În vremea aceea chemând Iisus pe cei 
doispre-zece ucenici ai Săi... Chinonicul: Bucuraţi-vă drepţilor întru Domnul, 
celor drepţi se cuvine laudă... 

Canon de rugăciune către Sfinţii mucenici doctori fără de arginţi Chir şi 
loan şi către cei împreună cu dânşii (31 ianuarie) 





Troparul Sfinţilor mucenici doctori fără de arginți Chir şi loan şi al celor 
împreună cu dânşii, glasul al 5-lea: Sălăşluindu-se darul Treimii în inimile voa- 
stre cele curate, prea fericiților Chir şi loan, v-aţi arătat înfricoşători izgonitori 
ai duhurilor celor necurate şi aţi fost tămăduitori ai neputinţelor, nu numai ai 
celor descoperite, ci şi ai celor ascunse drept aceea, îndrăzneală având către 
Dumnezeu cel lubitor de oameni, prin rugăciunile voastre, cele neîncetate, tă- 
măduiți patimile noastre. 


Cântarea 1 

Irmos: Adâncul Mării Roşii, cu urme neudate, pedestru trecându-l Israel cel de 
de mult, cu mâinile lui Moise în chipul Crucii, puterea lui Amalec în pustie a 
biruit. 

Stih: Sfinţilor mucenici, rugaţi-vă lui Dumnezeu pentru noi. 

Stăpânire asupra înşelăciunii ai luat, fericite Chir, având împreună pătimitor al 
ostenelilor pe măritul mucenic loan pentru aceasta, împreună vă îndulciți de cea 


mai aleasă desfătare în ceruri. 


Stih: Sfinţilor mucenici, rugaţi-vă lui Dumnezeu pentru noi. 

Cu ascultare duhovnicească încingându-te, Sfinte Chir prea cinstite şi părăsind 
oştirea pământească, vrednicule de laudă, Sfinte loan aţi ridicat împotriva 
demonilor semne de biruinţă de la Hristos. 

Slavă Tatălui şi Fiului şi Sfântului Duh. 

Femeile îndumnezeite râvnind la fapta cea bună a Sfintei Tecla, cucernic s-au 
îmbrăcat în veşmântul fecioriei, cel asemenea cu îngerii şi de dragostea mu- 
ceniciei, în vederea luptelor s-au pregătit. 

Şi acum şi pururea şi în vecii vecilor. Amin (a Născătoarei). 

Din tine, Preacurată, cea plină de har, ne-a răsărit nouă Soarele dreptăţii, Hristos 
şi a luminat pe cei ce şedeau înainte întru cele mai întărite închisori ale întu- 
nericului. 

Cântarea a 3-a 

Irmos: Se veseleşte de Tine... 


Stih: Sfinţilor mucenici, rugaţi-vă lui Dumnezeu pentru noi. 


Mucenicii cei prea lăudaţi, cu trupul cel neputincios, împuterniciţi de Patimile 
lui Hristos, au biruit pe ucigașul de oameni. 


Stih: Sfinţilor mucenici, rugaţi-vă lui Dumnezeu pentru noi. 


Mucenicii lui Hristos primind chinurile trupeşti, se bucurau duhovniceşte, de 
desfătarea cea nepieritoare. 


Slavă Tatălui şi Fiului şi Sfântului Duh. 


Cu Crucea, slăbiciunea firii femeieşti s-a întărit; drept aceea bărbăteşte a pus pe 
fugă pe vrăjmaşul balaur. 


Şi acum şi pururea şi în vecii vecilor. Amin (a Născătoarei). 


Numai tu, Maica lui Dumnezeu, te-ai făcut celor de pe pământ mijlocitoare a 
bunătăţilor celor mai presus de fire pentru aceasta strigăm ţie: Bucură-te! 


Irmosul: Se veseleşte de Tine Biserica Ta, Hristoase, strigând: Tu eşti Puterea 
mea, Doamne şi Scăparea şi Întărirea mea. 

Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat 
întru a sa rânduială precum se cuvine, grăind: Slavă puterii Tale, Doamne. 


Stih: Sfinţilor mucenici, rugaţi-vă lui Dumnezeu pentru noi. 

Lumina cea neînserată a harului a pus capăt înşelăciunii celei iubitoare de 
întuneric a vrăjmaşului, arătând pe Sfinţii mucenici Chir şi loan, strălucind ca 
nişte luminători. 

Stih: Sfinţilor mucenici, rugaţi-vă lui Dumnezeu pentru noi. 

Atraşi au fost de dragostea Preasfintei Treimi, mucenicii şi de Dânsa fiind întă- 
riți, Sfinţii Chir şi loan cu unirea cea mai bună, s-au arătat organe ale lui 
Dumnezeu. 

Slavă Tatălui şi Fiului şi Sfântului Duh. 

Cât de sfânt este locaşul vostru cel de tămăduiri, nebiruiților mucenici? Că alun- 
gă lepra duhurilor celor viclene şi tuturor celor ce bolesc le dă har tămăduitor de 
rele. 

Şi acum şi pururea şi în vecii vecilor. Amin (a Născătoarei). 

Fără ispită de nuntă ai născut, o, Fecioară! Şi după naştere te-ai arătat iarăşi 
Fecioară pentru aceasta neîncetat şi cu credință neîndoielnică strigăm ţie: 
Bucură-te, Stăpână! 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care 
întorci din întunericul necunoştinţei pe cei ce Te laudă pe Tine cu credinţă. 


Stih: Sfinţilor mucenici, rugaţi-vă lui Dumnezeu pentru noi. 


Cei doi mucenici 'Te-au dorit pe Tine, Mântuitorule; Tu Sfinte, după vrednicie 
te-ai odihnit întru Sfinții Tăi Chir şi loan. 


Stih: Sfinţilor mucenici, rugaţi-vă lui Dumnezeu pentru noi. 


Al Tău lucru este, Bunule, surparea vrăjmaşului; Tu, cu Crucea Ta, i-ai făcut pe 
ei mărturisitori ai dreptei cinstiri de Dumnezeu şi cu mărire i-ai încununat pe ei. 

Slavă Tatălui şi Fiului şi Sfântului Duh. 


Sfinții mucenici loan şi Chir cu cuget neînfricat viteze au făcut pe fecioare, 
îmbărbătându-le să Te iubească numai pe Tine, Doamne. 


Şi acum şi pururea şi în vecii vecilor. Amin (a Născătoarei). 


Pe tine pavăză nebiruită asupra vrăjmaşilor te punem înainte, pe tine ancoră şi 
nădejde a mântuirii noastre te-am câştigat, dumnezeiască Mireasă. 


Cântarea a 6-a 

Irmos: Jertfi-voi Ţie, Doamne... 

Stih: Sfinţilor mucenici, rugaţi-vă lui Dumnezeu pentru noi. 

Mucenicii au ales mai bine a se jertfi pentru Hristos, decât a jertfi vrăjmaşului; 
au dat întâietate, faţă de vicleanul tiran, Celui ce ca un Miel S-a jertfit pentru 
Noi, din milostivire. 

Stih: Sfinţilor mucenici, rugaţi-vă lui Dumnezeu pentru noi. 

Cei ce sfâşiau fără de milă pe mucenici, simțeau durere; iar celor sfâşiați, rănile 
li se păreau ca nişte săgeți de copii; căci erau întăriţi, în chip minunat, de Dum- 
nezeiescul Duh. 

Stih: Sfinţilor mucenici, rugaţi-vă lui Dumnezeu pentru noi. 

Doimea celor ce cugetau deopotrivă, mărturisindu-Te cu credinţă şi cu luptă 
băr-bătească Domn şi Împărat a toată făptura a stat împotriva celor fărădelege, 
până la sânge. 


Slavă Tatălui şi Fiului şi Sfântului Duh. 


Muceniţa Atanasia împreună cu Eudoxia, cu Teodota şi cu dumnezeiasca Teo- 
ctista, odraslele ei, cu moartea lor şi-au agonisit laudă nemuritoare. 


Şi acum şi pururea şi în vecii vecilor. Amin (a Născătoarei). 


Prin naşterea ta ne slobozim din blestemul strămoaşei Eva; că tu, Fecioară Mai- 
că, născând pe Hristos, în locul blestemului, ne-ai izvorât toată Binecuvântarea. 

Irmosul: Jertfi-voi Ţie, Doamne, cu glas de laudă strigă către Tine Biserica, 
curățindu-se de spurcatul sânge al demonilor, cu Sângele cel curs, prin mi- 
lostivire, din coasta Ta. 


Condac, glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii slavoslo-vesc şi magii cu Steaua 
călătoresc. Că pentru noi s-a născut Prunc Tânăr, Dumnezeu, Cel mai înainte de 
VecI. 


Din dumnezeiescul har primind, sfinților, dar de minuni, faceţi minuni neîn- 
cetat, tăind toate patimile noastre cu meșteșugul tămăduitor cel nevăzut, de 
Dumnezeu înţelepţite Chir cu Sfântul loan cel pururea mărit, că voi sunteţi 
dumnezeieşti doctori. 

Cântarea a 7-a 

Irmos: În cuptorul persan tinerii lui Avraam, cu dorinţa dreptei credinţe, mai 
vârtos decât cu văpaia focului fiind aprinşi au cântat: Binecuvântat eşti, în 
Biserica slavei Tale, Doamne. 


Stih: Sfinţilor mucenici, rugaţi-vă lui Dumnezeu pentru noi. 


Luptătorii cumpănind cugetarea, ca într-un taler de cântar, cu greutatea Slavei 
celei prea curate, strigau: Binecuvântat eşti în Biserica Slavei Tale, Doamne. 


Stih: Sfinţilor mucenici, rugaţi-vă lui Dumnezeu pentru noi. 

Mucenicii necunoscând planurile vrăjmaşului şi îndepărtând cu scârbă toate fe- 
luritele lui amăgiri şi chinuri, strigau: Binecuvântat eşti în Biserica Slavei Tale, 
Doamne. 

Slavă Tatălui şi Fiului şi Sfântului Duh. 

Cu răbdarea suferințelor încununându-se Sfinții mucenici Chir şi loan, ade- 
văraţii slujitori ai Treimii, strigau: Binecuvântat eşti în Biserica Slavei Tale, 


Doamne. 


Şi acum şi pururea şi în vecii vecilor. Amin (a Născătoarei). 

Ceea ce eşti locaş Dumnezeiesc sfânt al Celui Preaînalt, bucură-te că prin tine s- 
a dat bucuria, Născătoare de Dumnezeu, celor ce strigă: Binecuvântată eşti tu 
între femei, prea curată Stăpână. 


Cântarea a 8-a 

Irmos: Mâinile întinzându-şi... 

Stih: Sfinţilor mucenici, rugaţi-vă lui Dumnezeu pentru noi. 

Nelegiuiţii îndemnau cumplit la tăgăduirea lui Dumnezeu Cel Adevărat din 
Fire; dar sfinţii mucenici şi doctori fără de arginți Chir şi loan, cei nebiruiţi, 
pornind de la zidire, arătau pe Cel ce este Ziditorul tuturor, strigând: Bine- 
cuvântaţi toate lucrurile Domnului pe Domnul. 

Stih: Sfinţilor mucenici, rugaţi-vă lui Dumnezeu pentru noi. 

Nebuneşte fiind turbaţi de înşelăciune, tiranii cei ce cugetau cele pământeşti, 
împingeau la viață, prin moarte, pe cei ce aveau vieţuirea nestricată întru 
înălțime şi care strigau: Binecuvântaţi toate lucrurile Domnului pe Domnul. 
Binecuvântăm pe Tatăl şi pe Fiul şi pe Sfântul Duh, Domnul. 

Moaştele mucenicilor au arătat fulgere de minuni în lume, Hristoase, biruind 
înşelăciunea nălucirii celei ticăloase şi dând vindecări celor ce strigă cu bună 
cuviinţă: Binecuvântaţi toate lucrurile Domnului pe Domnul. 

Şi acum şi pururea şi în vecii vecilor. Amin (a Născătoarei). 

Cuvântul Cel din Tatăl, fiind mai înainte fără de maică, mai târziu a fost fără de 
tată, Intrupându-Se din tine, Preacurată, Cel ce era mai înainte fără de trup, 
vrând, pentru milostivire, să mântuiască pe cei ce cântă: Binecuvântaţi toate 
lucrurile Domnului, pe Domnul. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Mâinile întinzându-şi Daniel în groapă, gurile leilor cele deschise le-a închis iar 
puterea focului au stins-o, încingându-se cu fapta bună, tinerii cei iubitori de 
dreapta cinstire de Dumnezeu, strigând: Binecuvântaţi toate lucrurile Domnului 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


XP IP IP PI EI 3 E E 0 30 3 3 E E E 3 EP IE 0 E E XX 


Sie De e De Dr De Dr De dr De fe fr dr dr de de dr de dr de de dr dr dr d 


XP XP IP IP 37 Ie 3 2 e 30 IE E 0 30 5 2 2 0 3 3 E E IE 3 E E E XX 


pe Domnul. 

Cântarea a 9-a 

Irmos: Hristos, Piatra cea netăiată... 

Stih: Sfinţilor mucenici, rugaţi-vă lui Dumnezeu pentru noi. 


Ascultătoare până la moarte s-a arătat perechea nebiruiților mucenici Chir şi 
loan față de dumnezeieştile porunci ale Stăpânului pentru aceea în mâinile 
Ziditorului şi-au dat sufletele lor. 


Stih: Sfinţilor mucenici, rugaţi-vă lui Dumnezeu pentru noi. 


Doi luminători luminează făclile minunilor, dintr-o singură Fântână purtătoare 
de lumină, scoțând bolnavilor tămăduiri, din harul cel nestricăcios pe aceştia 
după vrednicie să-i mărim. 


Slavă Tatălui şi Fiului şi Sfântului Duh. 


Doimea mucenicilor celor nebiruiţi a teologhisit bărbăteşte unimea dumne- 
zeieştii Fiinţe şi Treimea Ipostaselor, iar pe Cuvântul Cel Intrupat L-au măr- 
turisit un Hristos în două firi. 


Şi acum şi pururea şi în vecii vecilor. Amin (a Născătoarei). 


Milostiveşte-te spre mine, Hristoase, când vei veni cu slavă să judeci lumea; 
risipeşte negura patimilor mele, cu rugăciunile Aceleia ce Te-a născut şi cu 
ale sfinţilor Tăi mucenici, ca un Bun şi Mult Milostiv. 


Irmosul: Hristos, Piatra cea netăiată de mână, cea din capul unghiului, din tine, 
Fecioară, munte netăiat, S-a tăiat, adunând firile cele osebite pentru aceasta 
bucurându-ne, pe tine, Născătoare de Dumnezeu, te mărim. 


Sedelna, glasul al 4-lea. Podobie: Cel ce Te-ai înălțat pe Cruce de bunăvoie, 
poporului Tău celui nou, numit cu numele Tău, îndurările Tale dăruieşte-i, Hris- 
toase Dumnezeule. Veseleşte cu puterea Ta pe binecredincioşii creştini, dă- 
ruindu-le lor biruinţă asupra celui potrivnic, având ajutorul Tău armă de pace, 
nebiruită biruinţă. 


Călcând la pământ desfătările cele josnice, v-aţi ridicat cu strălucire, prin har, 
către Dumnezeiasca înălțime a muceniciei, luptătorilor Chir şi loan, luminătorii 

lumii pentru aceea ne rugăm ca să ne izbăviţi pe noi de întunericul păcatelor şi 
de boli, rugându-vă Dumnezeului tuturor. 


Sedelna Preasfintei Născătoare de Dumnezeu, glasul al 4-lea. Podobie: Cel ce 
Te-ai înălţat pe Cruce de bunăvoie, poporului Tău celui nou, numit cu numele 
Tău, îndurările Tale dăruieşte-i, Hristoase Dumnezeule. Veseleşte cu puterea Ta 
pe binecredincioşii creştini, dăruindu-le lor biruință asupra celui potrivnic, 
având ajutorul Tău armă de pace, nebiruită biruinţă. 


După Dumnezeu, la acoperământul tău cel dumnezeiesc alergând eu smeritul, 
Născătoare de Dumnezeu, mă rog ţie: miluieşte-mă, prea curată; că păcatele 
mele, Stăpână, îmi covârşesc capul şi mă tem de pedepse şi mă cutremur. Fă 
rugăciune, prea curată, către Fiul tău, ca să mă mântuiesc de acestea. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. 
Veseleşte cu puterea Ta pe binecredincioşii creştini, dăruindu-le lor biruinţă 
asupra celui potrivnic, având ajutorul Tău armă de pace, nebiruită biruinţă. 


Pe Tine, Cel Născut din Tatăl Cel fără de început, văzându-te pe Cruce spân- 
zurat, Ceea ce în vremile cele de pe urmă te-a născut, cu Trup, striga: vai mie, 
Prea iubite lisuse! Fiule, Cel ce eşti Slăvit de Îngeri ca un Dumnezeu, de ce 
voind eşti acum Răstignit de oamenii cei nelegiuiţi? Te laud pe Tine, Îndelung 
Răbdătorule. 

Viaţa şi Acatistul Sfinţilor mucenici, doctori fără de arginţi Chir şi loan (31 
ianuarie, 28 iunie) 

Viaţa Sfinţilor mucenici, doctori fără de arginţi Chir şi loan 
Sfântul Chir era din Alexandria Egiptului şi ajunsese, cu darul lui Dumnezeu şi 


după multă învăţătură, doctor iscusit, încât tămăduia bolile trupeşti şi sufleteşti 
ale oamenilor, neluând plată, ci binevestind în acest fel credinţa creştină. 

Deci, pornindu-se mare prigoană împotriva Bisericii, pe vremea împăratului 
Dioclețian (284-305), a fost pârât şi Sfântul Chir la dregătorul cetăţii, că învaţă 
pe mulţi credinţa cea nouă. 


Înştiinţându-se fericitul de aceasta, s-a înstrăinat de ţara părinţilor lui şi, plecând 
din Egipt, s-a dus în Arabia. A intrat în viaţa pustnicească şi a făcut tămăduiri 
multe şi minunate, fără plată, aducând nenumărate suflete la închinarea lui 
Hristos, încât s-a răspândit vestea despre el pretutindeni. 


În vremea aceea, era la Ierusalim un dreptcredincios, anume loan. Acesta era 
născut și crescut în ținutul Edesei, din Siria, şi purtase multă vreme dregătoria 
ostăşească. Apoi, lăsând toate, căuta pe Hristos, trăind în smerenie şi în mare 
curăție trupească. 


Auzind el de minunata propovăduire pe care o săvârşea Sfântul Chir, a pornit în 
căutarea lui la Alexandria şi, negăsindu-l, a mers pe urmele lui şi l-a aflat în 
Arabia. Şi s-a minunat fericitul loan văzând dumnezeiasca slujire încredinţată 
Sfântului Chir. Drept aceea a rămas lângă el, ca ucenic, şi-l însoțea şi-l ajuta pe 
sfântul în apostoleasca lui lucrare. Cutreierau împreună oraşele şi satele, uniţi în 
gânduri, învățând cuvântul lui Dumnezeu şi vindecând toată boala. 


Dar, întinzându-se prigoana, pe vremea când Sfinţii Chir şi loan erau încă liberi, 
a fost prinsă şi o femeie creştină, Atanasia cu numele, împreună cu cele trei fiice 
ale ei: Teodota, Teoctista şi Eudoxia. Şi temându-se ei ca nu cumva ele, ca nişte 
femei ce erau, să se îngrozească, fie stand în faţa judecătorului, fie de mărimea 
chinurilor, şi astfel să se lepede de credinţă, au mers la temniţă şi le îmbărbătau 
şi le îndemnau să stea tari în faţa chinurilor, mărturisind pe Hristos. 


Aflând, aşadar, dregătorii cetăţii că cei doi mărturisesc pe faţă pe Hristos, i-au 
prins şi pe ei. Şi, fiind daţi la grele chinuri, au mărturisit cu îndrăzneală pe 
Hristos, Dumnezeu adevărat, îmbărbătând astfel şi pe sfintele femei. Şi, nevrând 
nicidecum să aducă jertfă zeilor, dregătorul a poruncit să li se taie tuturor cape- 
tele. 


Atunci, nişte creştini au luat trupurile lor şi le-au îngropat cu cinste, în loc tai- 
nic, unde au rămas multă vreme, încât, cu timpul, locul îngropării lor a fost 
uitat. 


O sută de ani mai târziu, pe vremea împăratului Arcadie (395-408), vrând Teo- 
fil, patriarhul Alexandriei, să ridice o biserică în oraşul Canopus, s-au aflat 
cinstitele moaşte ale celor doi mucenici ai lui Hristos, Chir şi loan. 

Și, cum aproape de Canopus era un sat, care se numea Manutin, cu o veche 
capişte idolească şi o puternică lucrare a duhurilor necurate, îngerul Domnului 
s-a arătat Sfântului Chiril, nepotul şi urmaşul lui Teofil în scaunul Alexandriei, 
poruncindu-i să ducă cinstitele moaşte ale Sfinților Chir şi loan la locul numit 
Manutin, pentru că, astfel, va fugi de acolo diavoleasca putere. 


Deci, Sfântul Chiril, făcând aceasta, a adus sfintele moaşte din Canopus la Ma- 
nutin, şi îndată s-au izgonit de acolo duhurile necurate. Şi, s-au făcut cinstitele 
moaşte izvor de vindecare, încât demonizaţii se izbăveau, bolnavii se lecuiau, 
orbii vedeau, ologii umblau şi se dădea oamenilor toată tămăduirea. 


Şi se face prăznuirea muceniciei lor în fiecare an, la 31 ianuarie, iar pomenirea 
aflării şi mutării moaștelor lor la 28 iunie. 


Pentru rugăciunile lor, Hristoase Dumnezeule, miluieşte-ne pe noi. Amin. 


Acatistul Sfinţilor mucenici, doctori fără de arginţi Chir şi loan 
(31 ianuarie, 28 iunie) 


[Preotul, după ce își pune epitrahilul şi felonul, deschide dvera și dă obișnuita 
binecuvântare din fața Sfintei Mese, zicând: Binecuvântat este Dumnezeul 
nostru, totdeauna, acum şi puru rea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, mo- 
nahul sau mireanul, va rosti: Pentru rugăciunile Sfinţilor Părinților noştri, Doa- 
mne lisuse Hristoase, Dumnezeul nostru, miluiește-ne pe noi. Amin. 


Apoi se rostesc rugăciunile începâtoare: 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de față, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. 
Strana: Amin. ] 


Dacă nu va fi preot de faţă, diaconul, monahul sau mireanul, va rosti: Pentru 
rugă-ciunile Sfinţilor Părinților noştri, Doamne lisuse Hristoase, Dumnezeul 
nostru, miluieşte-ne pe noi. Amin. 


Apoi se zic troparele de umilinţă: 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca 


Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 

Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm, şi Să cădem la Impăratul nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe toți cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! (de 3 ori). 


Şi îndată se cântă, pe glasul al 3-lea: Dumnezeu este Domnul şi S-a arătat 
nouă. Bine este cuvântat Cel ce vine întru numele Domnului. (de 3 ori), apoi: 


Troparul Sfinților, glasul al 5-lea: Minunile Sfinţilor Tăi mucenici zid nebiruit 
dăruindu-le nouă, Hristoase Dumnezeule, pentru rugăciunile lor sfaturile potri- 
vnicilor le risipește și stăpânirea credincioşilor o întărește, ca un singur bun şi 
iubitor de oameni (de două ori). 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. al Născătoarei- Invierii, acelaşi glas: 


Bucură-te, uşa Domnului cea neumblată. Bucură-te, zidul şi acoperământul ce- 
lor ce aleargă la tine. Bucură-te, limanul cel neînviforat şi neispitită de nuntă, 
ceea ce ai născut cu trup pe Făcătorul tău şi Dumnezeu, nu lipsi a te ruga pen tru 
cei ce laudă şi se închină Naşterii tale. 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Condacele şi icoasele 


Condacul 1 

Pe Sfinţii făcători de minuni şi doctori fără de arginţi Chir şi loan, care au primit 
cununa muceniciei pentru Hristos Dumnezeu, cu credință şi multă evlavie să-i 
cinstim pentru nevoinţa lor şi cu dragoste să le cântăm: Bucuraţi-vă, Sfinților 
Chir şi loan, mărturisitori ai lui Hristos! 


Icosul 1 

Dumnezeu v-a ales pe voi, sfinţilor mucenici, să propovăduiţi credința adevărată 
şi, prin darul minunilor şi al vindecărilor, să-i aduceţi pe cei pierduţi la adevăr. 
Pentru aceasta noi vă lăudăm, zicând: 

Bucuraţi-vă, iscusiți doctori ai trupurilor; 
Bucuraţi-vă, vestiți tămăduitori ai sufletelor; 
Bucuraţi-vă, împlinitori ai poruncilor dumnezeieşti; 
Bucuraţi-vă, următori ai lui Hristos; 

Bucuraţi-vă, nevoitori pentru credință; 

Bucuraţi-vă, stele ce luminaţi lumea; 

Bucuraţi-vă, săvârşitori de mari binefaceri,; 
Bucuraţi-vă, îngeri pe pământ; 

Bucuraţi-vă, cei hrăniţi cu învățăturile sfinte; 
Bucuraţi-vă, evlavioşi cinstitori ai Treimii; 
Bucuraţi-vă, pătimitori pentru Evanghelie; 
Bucuraţi-vă, mult râvnitori ai dreptei credinţe; 
Bucuraţi-vă, Sfinţilor Chir şi loan, mărturisitori ai lui Hristos! 


Condacul 2 

Întocmai ca o lumină dumnezeiască strălucind în Biserica lui Hristos din Ale- 
xandria Egiptului, Sfinte Chir, uimeai pe toţi cu darul tămăduirilor, cu ne- 
agonisirea şi cu îndrumarea duhovnicească pe care o dădeai celor vindecaţi, care 
cântau lui Dumnezeu: Aliluia! 


Icosul 2 

Prin multe osteneli ai adunat cunoştinţele trebuincioase pentru a fi doctor 
iscusit, cunoscând iscusinţa lui Galien şi Hipocrate, ca să aduci alinare celor 
bolnavi, dar ai primit de la Dumnezeu şi mari puteri duhovniceşti, Sfinte Chir, 
ca un doctor fără de arginţi. Pentru aceasta te lăudăm, zicând: 

Bucură-te, cel credincios din pruncie; 

Bucură-te, pildă a doctorilor; 

Bucură-te, aducător de pace; 

Bucură-te, crin al grădinii dumnezeieşti,; 

Bucură-te, laudă a Alexandriei Egiptului; 

Bucură-te, binefăcător al creștinilor; 

Bucură-te, învățător al milosteniei; 

Bucură-te, vindecător plin de har; 

Bucură-te, îndrumător al celor rătăciţi; 

Bucură-te, tămăduitor al sufletelor şi al trupurilor; 

Bucură-te, pururea slujitor al lui Dumnezeu; 

Bucură-te, cunoscător al Sfintelor Scripturi; 

Bucură-te, Sfinte Chir, mărturisitor al lui Hristos! 


Condacul 3 
Răsărind şi crescând în vestita cetate a Edesei, ai intrat în rânduiala ostăşească, 
apoi ai fugit de slujirea păgânătăţii şi, aflând de nevoinţa Sfântului Chir şi 

urmându-l, fericite Ioane, cinsteai pe Hristos prin fapte de virtute şi-l cântai cu 
dragoste: Aliluia! 


Icosul 3 

Cu bucurie îţi aducem laude, Sfinte Ioane, alături de toţi cei ce au gustat din 
învăţăturile tale duhovnicești şi te-au avut mare doctor al trupurilor și al sufle- 
telor, grăind către tine aşa: 

Bucură-te, iubitor de Dumnezeu; 

Bucură-te, slujitor al semenilor; 

Bucură-te, purtător de grijă al celor suferinzi; 

Bucură-te, cel ce ai lepădat grijile lumeşti; 

Bucură-te, cel ce mai întâi pe tine te-ai vindecat de patimi; 

Bucură-te, cel ce spre alţii te milostiveai, necruţându-te pe tine; 

Bucură-te, cel ce fără de plată ai lucrat; 

Bucură-te, lumina pentru cei din întunericul deznădejdii; 

Bucură-te, stea ce din Ierusalim ai pornit; 

Bucură-te, cel ce ai mers pe urmele Domnului; 

Bucură-te, blând agonisitor de virtuţi prin credință; 

Bucură-te, următor Sfântului Chir în nevoinţă; 

Bucură-te, Sfinte Ioane, mărturisitor al lui Hristos! 


Condacul 4 

Pornindu-se prigoană mare împotriva creştinilor, ai fost pârât, Sfinte Chir, la 
dregătorul Alexandriei, că învăţai pe toți credinţa în lisus Hristos, dar, aflând 
despre aceasta, ai fugit din Egipt în Arabia, ca nimic să nu te împiedice a-l cânta 
lui Dumnezeu: Aliluia! 


Icosul 4 

Văzând marea ta dragoste pentru Hristos, ne minunăm de nevoinţele tale prin 
care te-ai numărat în ceata cuvioşilor, dar şi de credinţa ta, Sfinte Chir, prin care 
ai primit darul tămăduirilor minunate, pentru care cu evlavie te lăudăm zicând: 
Bucură-te, scumpă odrăslire a Egiptului; 

Bucută-te, comoară a Arabiei; 

Bucură-te, luminător al credincioșilor; 

Bucură-te, leac al bolnavilor; 

Bucură-te, cald îndrumător; 

Bucură-te, liman sufletesc liniştitor; 

Bucură-te, povăţuitor neînşelat; 

Bucură-te, lăcaş al Duhului Sfânt; 

Bucură-te, cel ce stăruiai în post şi rugăciune; 

Bucură-te, părtaş al sfinţeniei lui Dumnezeu; 

Bucură-te, candelă plină cu untdelemnul virtuţilor; 

Bucură-te, făclie aprinsă de focul dorului ceresc; 

Bucură-te, Sfinte Chir, mărturisitor al lui Hristos! 


Condacul 5 

Lăsând în urmă fala acestei lumi şi dregătoria ostășească, Sfinte Ioane, ai aflat 
în Arabia pe Sfântul Chir şi, minunându-te de dumnezeiasca sa slujire, i-ai 
îndemnat de atunci pe toţi să cânte neîncetat lui Hristos: Aliluia! 


Icosul 5 

Alăturându-te Sfântului Chir și bucurându-te împreună cu el de slujirea 
minunată adusă cu dragoste lui Dumnezeu, Sfinte Ioane, i-ai îndemnat pe cre- 
dincioși să urmeze lui Hristos, pentru care ei strigau ţie: 

Bucură-te, cel ce ţi-ai păstrat curăţia botezului; 

Bucură-te, cel ce vieţuiai întru Hristos; 

Bucură-te, tămăduitor al celor chinuiți; 

Bucură-te, mare ocrotitor al celor necăjiţi; 

Bucură-te, cel ce ai binecuvântat familiile creştine; 

Bucură-te, cel ce ai răspândit dreapta credinţă; 

Bucură-te, cel iubit de tot poporul; 

Bucură-te, cel potrivnic relei credinţe; 

Bucură-te, martor al iubirii de Dumnezeu; 

Bucură-te, trâmbiţă trezitoare a conştiinţei; 

Bucură-te, îndemnător la pocăință; 

Bucură-te, mijlocitor pentru cei ce te cinstesc; 

Bucură-te, Sfinte Ioane, mărturisitor al lui Hristos! 


Condacul 6 

Tămăduiri nenumărate ai înfăptuit, mucenice Chir, arătându-te strălucit luceafăr 
în această lume, ducând pe toţi cei vindecaţi la limanul mântuirii. Pentru toate 
acestea lăudăm pe Domnul, cântând: Aliluia! 


Icosul 6 

Ai trăit în mare curăţenie a sufletului și oamenilor în suferințe le-ai dăruit vin- 
decare trupească şi duhovnicească, Sfinte mucenice Chir. Cu dragoste te lăudăm 
pentru toate acestea, zicând: 

Bucură-te, cel ce pe Domnul L-ai mărturisit; 

Bucură-te, cel ce mult te-ai nevoit mult pentru oameni; 

Bucură-te, cel mult aşteptat de cei suferinzi; 

Bucură-te, propovăduitor al adevărului; 

Bucură-te, cel prigonit de necredincioşi; 

Bucură-te, cel ce nu te-ai înfricoşat de cel nedrept; 

Bucură-te, cel ce mărirea deşartă ai osândit-o; 

Bucură-te, apărător vestit al celor în nevoi; 

Bucură-te, liman ales al credincioșilor; 

Bucură-te, grabnic ajutător al tuturor; 

Bucură-te, cel ce ne faci biruitori asupra ispitelor; 
Bucură-te, pildă de viaţă bună şi curată; 

Bucură-te, Sfinte Chir, mărturisitor al lui Hristos! 


Condacul 7 

Ai cutreierat împreună cu Sfântul Chir oraşele şi satele, Sfinte Ioane, uniţi în 
gânduri, vindecând toată boala trupului, dar și a sufletului. Deci noi, cugetând la 
ostenelile voastre, cu evlavie cântăm lui Dumnezeu, Celui ce v-a dat putere: 
Aliluia! 


Icosul 7 

Privind la nevoinţele tale cele multe şi bineplăcute, Sfinte Ioane, Domnul Iisus 
Hristos te-a răsplătit cu darul facerii de minuni. Pentru aceasta, lăudându-te, 
grăim ţie: 

Bucură-te, cel întemnițat pentru Evanghelie; 

Bucură-te, cel ce pretutindeni Treimii ai slujit; 

Bucură-te, cel auzit în rugăciuni de Hristos; 

Bucură-te, răspânditor al voinţei lui Dumnezeu; 

Bucură-te, binefăcător al Arabiei; 

Bucură-te, vrednic doctor şi mărturisitor; 

Bucură-te, vindecător priceput; 

Bucură-te, veghetor la suferința omenească; 

Bucură-te, dătător de linişte sufletească; 

Bucură-te, martor adevărat al lui Hristos; 

Bucură-te, propovăduitor plin de dragoste; 

Bucură-te, bun însoțitor al Sfântului Chir; 

Bucură-te, Sfinte Ioane, mărturisitor al lui Hristos! 


Condacul 8 

Mergând în temniţă cu Sfântul loan, la acele femei creștine - Atanasia, cu cele 
trei fiice ale sale: Teodota, Teoctista și Eudoxia - le-ai încurajat, Sfinte muce- 
nice Chir, să nu se teamă în fața chinuitorilor, ci, împreună cu voi, să cânte lui 
Dumnezeu din inimă: Aliluia! 


Icosul 8 

Temându-te, Sfinte Chir, ca Atanasia cu fiicele sale să nu-şi lepede credinţa din 
pricina chinurilor, te-ai făcut ca un stâlp de foc apărător în fața prigonitorilor. 
Pentru aceasta, cu frică de Dumnezeu te lăudăm: 

Bucură-te, cel ce ai înfruntat chinuri; 

Bucură-te, mucenic primitor de cunună veşnică; 

Bucură-te, cel ce cu Sfinţii te-ai asemănat; 

Bucură-te, mărturisitor cu tărie al adevărului; 

Bucură-te, luminător cu viaţa în Alexandria Egiptului; 
Bucură-te, cel ce ai dăruit şi altora lumina unei vieţi noi; 
Bucură-te, cunună de finic pentru cei vindecaţi; 
Bucură-te, slavă a oamenilor tămăduiți; 

Bucură-te, pildă nepieritoare a doctorilor iscusiţi; 
Bucură-te, mare laudă a sfinţilor mucenici; 

Bucură-te, cel neclintit până la capăt în dreapta credință; 
Bucură-te, răbdător al chinurilor mucenicești; 
Bucură-te, Sfinte Chir, mărturisitor al lui Hristos! 


Condacul 9 

Lumea s-a umplut de bucurie şi recunoştinţă pentru viaţa ta curată şi priceperea 
de mare doctor, Sfinte loane, vrednicule de laudă, pentru care mulțumim lui 
Dumnezeu, cântând: Aliluia! 


Icosul 9 

Mare ești între Sfinţii făcători de minuni şi între mucenicii lui Hristos, Sfinte 
loane, ca o făclie mult luminată ce ai strălucit peste toţi cei vindecaţi. Pentru 
aceasta îți cântăm, zicând: 

Bucură-te, cel ce ţinutul Edesei l-ai sfințit; 

Bucură-te, cel ce ai binevestit adevărata credință; 

Bucură-te, vindecător al celor suferinzi; 

Bucură-te, cel ce ispitele, prin credință, le-ai învins; 

Bucură-te, cel ce păcatul cu pricepere l-ai îndepărtat; 

Bucură-te, cel ce degrab alergai în ajutorul celor sărmani; 

Bucură-te, pedepsitor al asupritorilor; 

Bucură-te, cel neînfricoşat de prigoana păgânilor; 

Bucură-te, pătimitor pentru adevăr; 

Bucură-te, următor, în credinţă, al Sfântului Chir; 

Bucură-te, biruitor al necredinței şi nedreptăţilor; 

Bucură-te, pavăză a celor neputincioşi; 

Bucură-te, Sfinte Ioane, mărturisitor al lui Hristos! 


Condacul 10 

Stând în temniţă cu bărbăție şi cu sufletul senin, alături de Sfântul loan şi de 
Sfânta Atanasia şi fiicele ei, Sfinte Chir, lăudai cu dragoste până la moarte pe 
Hristos, cântându-l neîncetat: Aliluia! 


Icosul 10 

Zadarnic au încercat vrăjmaşii chinuitori să te întoarcă de la legea lui Dumne- 
zeu, Sfinte mucenice Chir, dar tu cu îndrăzneală ai mărturisit pe Hristos, Fiul lui 
Dumnezeu, pentru care ai primit din cer binecuvântata cunună mucenicească, 
iar de la cei credincioşi aceste laude: 

Bucură-te, ascultător al glasului lui Dumnezeu; 
Bucură-te, cel ce pe cei rătăciţi cu răbdare 1-ai povăţuit; 
Bucură-te, cel ce în chinuri te-ai desăvârşit; 

Bucură-te, călăuzitor al celor în neputințe; 

Bucură-te, îndelung-răbdător şi mult-folositor; 
Bucură-te, întăritor al celor fără de nădejde; 

Bucură-te, păstor neobosit al doctorilor; 

Bucură-te, liman binefăcător al bolnavilor; 

Bucură-te, cel ce pe Sfinţi i-ai avut înainte-mergători; 
Bucură-te, cel ce legea lui Dumnezeu ai urmat; 
Bucură-te, cel ce pe săraci 1-ai vindecat în dar; 
Bucură-te, cel ce ai răspândit cu dragoste lumina credinței; 
Bucură-te, Sfinte Chir, mărturisitor al lui Hristos! 


Condacul 11 

Puternic apărător al dreptei credinţe te-au arătat faptele tale şi mare tămăduitor 
al celor bolnavi, Sfinte Ioane, cel ce te-ai milostivit necontenit spre suferinţa lor 
şi, vindecându-i, i-ai îndemnat să cânte lui Hristos: Aliluia! 


Icosul 11 

Ucenic al Sfântului Chir ai fost, fericite Ioane, și neobosit călător prin lume ală- 
turi de acesta, chemând pe toţi să laude Treimea cea de o ființă, pentru care ţi-ai 
dat şi viaţa, ca un apostol, doctor şi mucenic, primind de la noi aceste smerite 
laude: 

Bucură-te, mieluşel prea blând al Păstorului Hristos; 

Bucură-te, cald folositor al credincioşilor; 

Bucură-te, grabnic-vindecător al bolnavilor; 

Bucură-te, hotărât apărător al credincioşilor; 

Bucură-te, osânditor al nedreptăţii,; 

Bucură-te, cel ce şi în chinuri cântai lui Hristos; 

Bucură-te, învingător al suferințelor; 

Bucură-te, puternic ajutător în necazuri şi ispite; 

Bucură-te, stâncă neclintită în faţa viforului prigonitorilor; 

Bucură-te, îndelung răbdător în faţa răutății chinuitorilor; 

Bucură-te, cel ce ai dobândit iubirea lui Dumnezeu; 

Bucură-te, pilda vieţii drepmăritoare; 

Bucură-te, Sfinte Ioane, mărturisitor al lui Hristos! 


Condacul 12 

De mari daruri v-aţi învrednicit, Sfinţilor mucenici Chir şi loan, făcând minuni 
în viaţă şi după moarte. Pentru aceea, după încetarea prigoanelor, a rânduit 
Dumnezeu să se scoată din pământ sfintele voastre moaşte şi să se aşeze în bise- 

rica din Canopus, unde cei ce primeau binefacerile voastre slăveau pe Hristos, 
cântând: Aliluia! 


Icosul 12 

Îngerul Domnului s-a arătat Sfântului ierarh Chiril, marele arhiepiscop al 
Alexandriei, cerându-i să ducă moaştele voastre din Canopus în Manutin, unde 
au izgonit duhurile necurate din capiştea idolească şi au săvârșit multe și slăvite 
minuni, pentru care cu osârdie vă lăudăm așa: 

Bucuraţi-vă, cinstiți lucrători ai viei duhovnicești; 

Bucuraţi-vă, neînfricați păstori ai turmei lui Hristos; 

Bucuraţi-vă, puternici întăritori ai celor în dureri; 

Bucuraţi-vă, următori ai sfinţeniei; 

Bucuraţi-vă, sfinţi din cer ocrotitori; 

Bucuraţi-vă, vindecători ai celor îndrăciţi; 

Bucuraţi-vă, tămăduitori ai celor orbi şi ologi; 

Bucuraţi-vă, neasemuiți apărători ai dreptei credinţe; 

Bucuraţi-vă, învingători ai asupririlor; 

Bucuraţi-vă, cei ce cu Îngerii acum vă veseliţi; 

Bucuraţi-vă, ostași buni şi neclintiți ai Celui preaînalt,; 

Bucuraţi-vă, cei ce aţi răspândit dragoste şi înţelegere; 

Bucuraţi-vă, Sfinţilor Chir şi loan, mărturisitori ai lui Hristos! 


Condacul 13 

O, Sfinţilor mucenici Chir și loan, doctori fără de arginți şi făcători de minuni, 
adevăraţi tămăduitori ai trupurilor şi ai sufletelor celor din necazuri, nevoi şi 
suferințe, dăruiți-ne şi nouă sănătate, ajutor şi bună sporire în viaţa plăcută lui 
Dumnezeu, ca împreună cu voi să-l cântăm în veci: Aliluia! 


Acest Condac se zice de trei ori, apoi se zice Icosul |: 


Icosul 1 

Dumnezeu v-a ales pe voi, sfinţilor mucenici, să propovăduiţi credința adevărată 
şi, prin darul minunilor şi al vindecărilor, să-i aduceţi pe cei pierduţi la adevăr. 
Pentru aceasta noi vă lăudăm, zicând: 

Bucuraţi-vă, iscusiți doctori ai trupurilor; 

Bucurați-vă, vestiți tămăduitori ai sufletelor; 

Bucuraţi-vă, împlinitori ai poruncilor dumnezeieşti; 

Bucuraţi-vă, următori ai lui Hristos; 

Bucuraţi-vă, nevoitori pentru credință; 

Bucuraţi-vă, stele ce luminaţi lumea; 

Bucuraţi-vă, săvârşitori de mari binefaceri,; 

Bucuraţi-vă, îngeri pe pământ; 

Bucuraţi-vă, cei hrăniţi cu învățăturile sfinte; 

Bucuraţi-vă, evlavioşi cinstitori ai Treimii; 

Bucuraţi-vă, pătimitori pentru Evanghelie; 

Bucuraţi-vă, mult râvnitori ai dreptei credinţe; 

Bucuraţi-vă, Sfinţilor Chir şi loan, mărturisitori ai lui Hristos! 


După care rostim această: 
Rugăciune 


Sfinţilor mucenici şi doctori fără de arginţi, făcătorilor de minuni Chir și loan, 
cei ce, călăuziți de Duhul Sfânt, aţi lepădat toată grija pământească şi aţi slujit 
Împăratului ceresc spre viaţa cea nemuritoare, primiţi această puţină rugăciune a 
noastră! Nu suntem vrednici să mulţumim pentru binefacerile voastre, nu avem 
sârguinţă care să ne apropie de dragostea lui Dumnezeu şi nici fapte bune către 
aproapele nostru, care să ne aducă îndurare. Dar, ştiindu-vă grabnic apărători ai 
creştinilor, către voi îndrăznind, cerem cu stăruință: Vindecaţi rănile sufletelor 
şi ale trupurilor noastre, sfinților, că greu pătimim, şi izbăviţi-ne de ispitele şi de 
primejdiile cu care vrăjmaşul ne îngrozeşte. 


Rugaţi-vă Stăpânului tuturor să ne ierte păcatele şi să ne dăruiască luminare 
minţii şi inimii noastre, călăuzire la ceas de nedumerire, sprijin în lucrarea 
faptelor bune, spor în credinţă, pace, sănătate şi ajutor în toate cele bune, pentru 
ca, prin mijlocirile voastre, să ne facem vrednici Împărăției cerurilor, slăvind pe 
Treimea cea nedespărțită în vecii vecilor. 


Strana: Amin. 
Apoi se cântă Condacul 1, în timpul căruia preotul cădeşte. 


Condacul 1 

Pe Sfinţii făcători de minuni şi doctori fără de arginţi Chir şi loan, care au primit 
cununa muceniciei pentru Hristos Dumnezeu, cu credință şi multă evlavie să-i 
cinstim pentru nevoinţa lor și cu dragoste să le cântăm: Bucuraţi-vă, Sfinților 
Chir și loan, mărturisitori ai lui Hristos! 


După citirea Acatistului, rostim rugăciunea: Cuvine-se, cu adevărat, să te feri- 
cim pe tine, Născătoare de Dumnezeu, cea pururea fericită şi prea nevinovată şi 
Maica Dumnezeului nostru. Ceea ce eşti mai cinstită decât Heruvimii şi mai 
slăvită, fără de asemănare, decât Serafimii, care, fără stricăciune, pe Dumnezeu- 
Cuvântul ai născut, pe tine, cea cu adevărat Născătoare de Dumnezeu, te mârim. 


[Dacă este preot, acesta rostește ectenia întreită, după care face otpustul obiş- 
nuit. ] 

In lipsa preotului, după rugăciunea către Maica Domnului, zicem: Pentru rugă- 
ciunile Sfinților Părinților noştri, Doamne Iisuse Hristoase, Dumnezeul nostru, 
miluiește-ne pe noi! Amin! 


Tipografia cărților bisericeşti 
Intrarea Miron Cristea nr. 6; 040162, Bucureşti 
Telefon: 3352129; 3352128; Fax: 3351900 
e-mail: magazin E editurapatriarhiei.ro; 
tipografia Opatriarhia.ro 
www .editurapatriarhiei.ro 


XP XP IP IP 37 3 3 2 E 30 3 E 2 30 3 2 2 0 3 3 E E IP 30 E 0 E E E XX 
IP IP IP E E 30 IE E 0 30 5 E IP 3 EP IE IE E E e XX 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


Tr De dr dr Ar Ar dr dr de Dr dr dr Dr Ar dr de de Dr dr dr fr Ar A A A 


XP XP IP 3 3 PI 3 3 IE E PI IP 5 3 E E IP IP IE e e XX 






Sp EI [A ARN a) a /3i 


SFINTII DOCTORI FARA DE ÂRCINTI 
CHIR SI LOAN 
(31 ianuarie) 
Troparul 


Glasul al 5-lea 


ză 
Hyoc 4 d Ka 





(k) 
o TI > e il 99 DDD e po O) 
i nu - ni le sfin ţilorTăi__ mu ce nici zid ne 


(A) (K) 


bi ru it ai dat no - uă. Pentru ru gă ciu nile lor, Hris toase 
a 1 
DDD DDD — => 
a = 4 

Dumneze u le, ri si peștealepă gâ - - ni lor sfa - 
(K) 

Sp TD Da = un = 

9 


turi și în tă  reș - te cre din ţadrept mă ri toa - re 
(A) (k) 


—— 225DD DD — DD — 


ca un Bun și iu bi torde oa -  -  - meni. 


Sihăstria Putnei 


Ar Ar dr dr dr dr dr dr dr dr dr dr dr dr dr dr dr dr Ar dr dr dr A 


XP IP IP II E 7 IE IE 3 E 2 0 XE IP E 3 2 E 2 E 0 E IE IE E e XX 


De dr dr Ar Ar dr Dr De Dr dr dr dr Ar Dr dr de Dr Dr dr dr fr Ar A A A 


XP XP IP 3 E 2 3 3 3 IE E E 0 IP 3 3 E E II E e e XX 


Vieţile Sfinţilor - Sfinţii doctori fără de arginţi Chir şi loan şi Sfânta 
muceniţă Atanasia, cu cele trei fiice ale ei (31 ianuarie) 

Sfântul Chir, plăcutul lui Dumnezeu, avusese naşterea şi creşterea sa în părțile 
Egiptului, în cetatea Alexandriei, cea zidită de Alexandru Macedon; el era slăvit 
cu meşteşugul de doctor şi se tămăduiau de către el bolile trupeşti, neluând 
plată, iar cu cuvintele sale cele de Dumnezeu insuflate şi cu chipul vieţii sale 
celei îmbunătăţite tămăduia sufleteştile neputinţe ale oamenilor. 


Pentru că, intrând la cei bolnavi, le spunea, nu de la Galin şi de la Hipocrate, ci 
din aşezămintele sfinţilor prooroci şi apostoli, să se ferească de vătămările 
păcatelor, care se fac pricinuitoare bolilor trupeşti; căci boala sufletului este mai 
grea decât toate bolile trupului şi când acela boleşte cu păcatele, de multe ori se 
întâmplă că şi trupul cade în boală mai grea, dându-i Dumnezeu pedeapsă 
pentru păcate. 


Astfel sfântul învățând pe bolnavi, încă şi cuvântul lui Dumnezeu 
propovăduindu-l, pe mulţi elini i-a adus la cunoştinţa adevăratului Dumnezeu şi 
i-a făcut creştini, îngrijind sufletele şi trupurile acelora, cu doctorie prea aleasă. 


Într-acea vreme Dioclețian (284-305), păgânul împărat, a ridicat prigonire 
asupra creştinilor. Deci, a fost clevetit Sfântul Chir, slăvitul doctor alexandrin, 

la ighemonul Alexandriei, că este creştin şi învaţă pe mulţi credinţa creş- 
tinească; ighemonul a poruncit îndată să-l prindă. 





Dar Sfântul Chir, înştiinţându-se de aceasta, a fugit din cetate şi din părţile 
Egiptului şi a mers în Arabia. Aceasta a făcut-o, nu temându-se de chinuri şi 
de moartea cea pentru Hristos, ci ascultând cuvintele lui Hristos: Când vă vor 
izgoni pe voi din cetatea aceasta, fugiți în cealaltă; apoi, încă vrând ca să 
ajute celor de aproape şi dorind ca mai bine să se pregătească spre pătimirea 
pentru Domnul său, întru rânduirea monahicească. Deci, mergând în Arabia, 
îndată a luat asupră-şi îngerescul chip al monahilor. Dar mai ales, după 
rânduiala lui Dumnezeu, a fost mergerea lui în Arabia, ca şi acolo pe mulți 
să-i aducă la Hristos, izbăvindu-i de pierzare idolească şi apoi la calea 
mântuirii să-i povăţuiască. 


Deci, a lăsat meşteşugul său cel doctoricesc, pentru că a luat de la Dumnezeu 
darul facerii de minuni şi acum nu cu doftorii şi cu ierburi, ci cu rugăciuni şi cu 
cuvântul tămăduia toate bolile; iar pentru nişte faceri de minuni ca acestea, se 
prea mărea numele lui lisus Hristos; iar mulțime mare de închinători de idoli 
lăsându-şi rătăcirea lor, se întorceau la Hristos, adevăratul Dumnezeu. 


Sfântul loan era de neam din Edessa, creştin binecredincios şi cinstit în rân- 
duiala ostăşească. Atunci ridicând Dioclețian prigonire asupra creştinilor, şi-a 
lăsat rânduiala cea ostăşească şi slava acestei lumi, patria, casa, neamul şi 
bogăția, pe care, socotindu-le a fi toate gunoaie, s-a dus la Ierusalim, unde, 
petrecând câtăva vreme, a auzit despre Sfântul Chir şi despre minunile ce le 
făcea; căci străbătuse vestea despre dânsul pretutindeni şi dorea foarte mult 
să-l vadă şi să vieţuiască împreună cu acel om plăcut lui Dumnezeu. Drept 
aceea a mers mai întâi în Alexandria, căutând pe cel dorit, dar neaflându-l acolo, 
cu dinadinsul întreba despre dânsul unde este. Şi înştiințându-se că este în 
Arabia, a mers acolo cu sârguinţă şi găsindu-l, s-a lipit de dânsul cu tot 

sufletul; apoi, s-a făcut singur văzător al minunilor aceluia şi următor al 
vieţii lui celei îmbunătăţite. 





Într-acea vreme a fost prinsă, spre chinuire pentru IHristos, o femeie iubitoare 
de Dumnezeu, anume Atanasia, cu cele trei fiice ale ei, ale căror nume sunt: 
Teoctista, Teodosia şi Eudoxia şi le-au dus în cetatea Canon, în care era un 
ighemon cu numele Sirian. 





De care lucru auzind Sfântul Chir şi cu loan, se temeau ca să nu cadă de la 
credinţa în Hristos acele fecioare tinere, care puteau să se înşele nu numai de 
îngrozirea chinurilor, ci şi lesnicios, cu momirile, puteau a fi ademenite, în 

tânăra lor vârsta; căci Teoctista, cea mai mare dintre ele, era abia de 15 ani, 
iar cealaltă, Teodosia, de 13 ani, iar cea mai de pe urmă, Eudoxia, era numai 
de 11 ani. 


Dar Sfântul Chir se îndoia şi despre maica lor Atanasia, că nu şi ea pentru fiice 
să se plece la păgânătate, nevoind să vadă pe fiicele sale cumplit chinuindu-se şi 
vărsându-se sângele lor fără cruţare; pentru că este ştiut lucru, că pe mame le 
doare inima pentru copiii lor. 


Astfel, sculându-se s-a dus în cetate ca să întărească în mărturisirea în Hristos 
pe fecioare şi pe maica lor şi să le facă temătoare de Dumnezeu şi îmbărbătate la 
chinuri. Apoi Sfântul loan a urmat Sfântului Chir, ducându-se amândoi la 
cetatea Canon, la Atanasia, cea ţinută în legături cu fiicele, pe care le 
întăreau cu felurite cuvinte de Dumnezeu insuflate, pentru dragostea lui lisus 
Hristos, încât cu osârdie să-şi pună sufletele pentru EL. 


Dar îndată a aflat de aceasta ighemonul Sirian, pentru că ducându-se unul din 
păgâni la dânsul, i-a spus acestea: "Doi oameni oarecare s-au arătat în cetatea 
noastră, unul în îmbrăcămintea monahicească şi altul în cea ostăşească şi 
sfătuiesc pe fecioarele cele prinse să nu se închine la zeii noştri, ci să petreacă în 
credinţa lor necurată, nici să se supună poruncilor împărăteşti; apoi, le învaţă să 
cinstească pe un oarecare lisus şi Aceluia să-l dea dumnezeiască cinste, 
nebăgând seamă de moarte". 


Auzind aceasta Sirian, s-a umplut de mânie şi a poruncit să-i prindă pe amândoi 
şi să-i aducă înaintea sa. Deci, au prins pe Sfinţii Chir şi loan şi i-au pus la 
cercetare înaintea păgânului judecător Sirian. 


Iar el, văzându-i, le-a zis: "Voi, ticăloşilor vrăjmaşi ai zeilor noştri, vă sârguiți 
să amăgiţi pe fecioare şi să înmulțiți creştineasca credinţă, cu toate 
meşteşugirile, spre defăimarea împăratului; dacă aţi fost până acum nebuni, 
apoi, măcar acum lepădând deşarta voastră credinţă cea plină de toate vrăjile, 
cu rugăciuni şi cu jertfe să milostiviţi pe zei spre voi, ca nu numai să scăpaţi de 
chinurile cele pregătite vouă, ci să vă învredniciţi şi de cinste de la noi; iar de 
nu, aveţi să cunoaşteţi nu numai mânia lui Sirian şi a lui Dioclețian, dar chiar a 
zeilor pe care îi huliţi şi care, măcar că sunt huliți, acum vor fi izbăvitori 
cumpliți ai necinstirii lor”. 


La acestea Sfinţii Chir şi loan au răspuns, zicând: 

Atunci Sirian, aprinzându-se de mai multă mânie, a scrâşnit din dinţi şi a zis 
către dânşii: "Se cădea vouă, necuraţilor, ca să fiţi mulțumiți cu iubirea de 
oameni a judecătorului, dacă mai este la voi înţelegere şi lepădându-vă de 
rătăcirea voastră, să scăpaţi de groaznica certare; dar de vreme ce nu văd la 
voi decât mândrie, nesupunere şi deşartă înălţare de minte, de aceea nu este 
nevoie de multe cuvinte, ci se cuvine să ne apucăm de lucru; pentru că aşa veți 
lua şi plata cea dorită vouă şi chiar nevrând, vă veţi supune poruncii 
împărăteşti”. 


Zicând aceasta, a poruncit Să aducă pe acele fecioare cu maica lor şi a 
început a chinui în multe feluri pe Sfinţii Mucenici Chir şi loan, bătându-i cu 
bicele, sfărâmându-i cu toiegele, arzându-i cu făclii şi mădularele cele arse 
udându-le cu oţet şi cu sare. Apoi, frecându-le cu pânze aspre de păr, le udau 
picioarele cu smoală fiartă şi au pus asupra lor toate scornirile chinurilor, 
nelăsând nici o tiranie; pe de o parte ca să le izbândească îndrăznirea lor şi să 
le zdrobească bărbăţia, iar pe de alta să înfricoşeze pe fecioarele cele tinere şi 
pe maica lor, care priveau la acea cumplită chinuire. Dar nimic n-a sporit 
chinuitorul urâtor de Dumnezeu, pentru că nici bărbăţia sfinţilor răbdători de 
chinuri n-a putut s-o clintească, nici pe fecioare şi pe maica lor să le 
înfricoşeze. 


Deci, poruncind să dezlege pe sfinţi, a început la fel a chinui pe Sfânta Atanasia 
şi pe fiicele ei şi rău chinuindu-le, s-a umplut de mare ruşine, deoarece partea 
femeiască cea neputincioasă în pătimire cu nimic nu se deosebea de bărbaţii cei 
tari şi nebiruiți, adică de Sfinţii Chir şi loan, pentru că aceeaşi dragoste şi 
credinţă pe care o aveau aceia spre Hristos, aceleaşi chinuri le pătimeau pentru 
El şi aceeaşi bărbăţie o aveau - întărindu-le Dumnezeu - şi pătimeau ca în 
trupuri străine, nebăgând în seamă chinurile; pentru că priveau spre iubitul 
Mirele lor Hristos Dumnezeu, Care căuta din înălțimea slavei spre pătimirea 
mireselor Sale şi le da ajutor. 


Deci, dezlegând chinuitorul pe Sfintele muceniţe, le-a osândit la tăierea de 
săbii; iar ele mergând la moarte, se veseleau ca de nuntă şi s-au tăiat sfintele 
lor capete, adică al fericitei Atanasia şi ale celor trei fiice ale ei: al Teoctistiei, 
al Teodosiei şi al Eudoxiei. 


După uciderea sfintelor muceniţe, Sfinții Chir şi loan au fost aduşi iarăşi la 
cercetare, iar tiranul a întins vorbă lungă, ca şi cum se îngrijea de sănătatea lor, 
apoi arătându-le daruri şi punând de faţă şi chinurile, îi îngrozea cu cea de pe 
urmă pedeapsă. Dar, după ce a văzut că în zadar se osteneşte, a dat asupra lor 
răspunsul cel mai de pe urmă: "Lui Chir învățătorul şi lui loan cel de o credinţă 
cu dânsul, care au defăimat porunca împărătească şi n-au voit să aducă jertfe 
marilor zei, poruncim ca după legea împărătească, să li se taie capetele”. 

Luându-i ostaşii, le-au tăiat capetele în acelaşi loc unde şi-au pus sufletele 
pentru Domnul sfintele fecioare cu maica lor, în 31 de zile ale lunii ianuarie; 
iar creştinii cei tăinuiţi luând sfintele lor trupuri, în ascuns le-au îngropat cu 
cinste, în biserica Sfântului apostol şi evanghelist Marcu, în osebite mor- 
minte, adică într-unul pe Sfinţii mucenici Chir şi loan, iar în altul pe Sfânta 
Atanasia cu fiicele ei. 

Miniature from the Menologion of Basil II 


lar după mulţi ani, în vremea împărăției drepteredinciosului împărat Teodosie 
cel tânăr (408-450), Sfântul Chiril, patriarhul Alexandriei (412-444), prin 
dumnezeiască poruncă, a dus moaştele Sfinţilor mucenici Chir şi loan, în satul 
ce se numea Manutin, spre izgonirea de acolo a diavolilor celor mulți spre slava 
lui Hristos Dumnezeul nostru. Amin. 

Sfinţii doctori fără de arginţi, Chir şi loan - drumul spre sfinţenie 





Originar din părțile Egiptului, cetatea Alexandriei, Sfântul Chir a lucrat ca 
doctor, îngrijindu-se nu doar de trupul bolnavilor, ci şi de sufletul lor. Pentru 
trratamentul celor în suferinţă nu lua nici un ban, ba se îngrijea, de cele mai 
multe ori, să le aducă aminte faptul că boala sufletului este cea mai importantă 
de tratat şi reuşea, vorbindu-le despre Dumnezeu, să îi întoarcă pe mulţi din 
rătăcirea lor. 


Dar pentru că în acea vreme era împărat Dioclețian și creştinii erau persecutați, 
Sfântul Chir, aflând că este căutat, a fugit în Arabia. Aici s-a călugărit şi a 
continuat să îi vindece pe oameni, dar nu în calitate de doctor, ci de sfânt, căci 
primise de la Domnul darul facerii de minuni. Şi pentru aceasta mulți se lepădau 
de zei şi începeau să-l slujească lui Dumnezeu. 


Despre Sfântul Chir auzise şi Sfântul loan, din Edesa, dar care fugise de toate 
bogăţiile lumii acesteia şi mersese la Ierusalim. L-a căutat pe Sfântul Chir până 
când l-a găsit în Arabia și i-a devenit ucenic, fiind singurul care putea să vadă 
întocmai minunile făcute de acesta. 


Aflând că o femeie a fost prinsă de ighemon, împreună cu cele trei fiice ale ei, 
s-au dus pentru a le întări să rabde până la capăt chinurile şi să nu se lepede de 
Hristos. Bătuţi cu bice, sfărâmaţi cu toiege, arşi cu făclii, cei doi sfinți au rămas 
neclintiți în dragostea de Dumnezeu. 


Atunci ighemonul a început să le chinuie pe femeie și pe fiicele ei, dar nici 
acestea nu au fost mai prejos, deşi erau mai slabe din fire şi tinere. Sfintele 
muceniţe Atanasia, Teoctista, Teodosia şi Eudoxia au murit, așadar, tăiate de 
sabie, iar după uciderea acestora, au fost omorâți şi Sfinţii Chir şi loan, trupurile 

lor fiind îngropate cu cinste, iar mai apoi fiind mutate în satul Manutin, pentru 
izgonirea duhurilor rele. 

Sinaxar - Pomenirea Sfinţilor făcători de minuni şi doctori fără de arginţi, 
Chir şi loan (31 ianuarie) 





In această lună (ianuarie), în ziua a treizeci şi una, pomenirea Sfinţilor 
făcători de minuni şi doctori fără de arginţi, Chir şi loan. 


Aceşti sfinți mucenici au trăit în zilele împăratului Dioclețian. Chir era din 
Alexandra, iar loan era din Edesa. 


In prigoana pornită atunci împotriva creştinilor, Chir s-a dus spre mare, către 
aşa-zisul sân al Arabiei şi luând cinul călugăresc a locuit acolo. 


Iar loan venind la Ierusalim şi auzind de minunile ce le făcea Chir, că vindecă 
tot felul de boli şi de neputinţe, s-a dus la Alexandria. Iar de acolo aflând unde 
se găsea Chir, s-a dus la el şi a vieţuit laolaltă cu el. 


Şi trăind ei acolo, au auzit că a fost prinsă o femeie, anume Atanasia cu trei fiice 
ale ei: Teodota, Teoctista şi Fudoxia, pentru credinţa în Hristos şi că trebuie să 
stea în faţa judecătorului. Sfinţii s-au temut ca nu cumva femeile, de teama 
Chinurilor, să cadă din credinţă. De aceea au mers la ele şi le-au îmbărbătat să 
rămână tari în chinuri. Din această pricină au fost prinşi şi ei şi după multe 
chinuri li s-au tăiat capetele, împreună cu femeile despre care a fost vorba. 

Sfinţii mucenici doctori fără de arginţi Chir şi loan - frescă din Catedrala 
Hristos Pantocrator, Decani, Kosovo, Serbia (aproximativ anul 1350) 


Tot în această zi, pomenirea Sfintei muceniţe Atanasia şi a celor trei fiice ale ei: 


Teodota, Teoctista şi Eudoxia. 

Sinaxar - Sfinţii mucenici doctori fără de arginţi Chir şi loan - 31 ianuarie 

Sfinţii Chir şi loan sunt cunoscuţi de către credincioşi cu apelativul doctori fără 


de arginţi, adică au practicat medicina însă nu primeau răsplată pentru tămă- d 
duirile lor, ci făceau totul din dragoste milostivă faţă de aproapele. Pr 
IN 

Sfinţi Chir și loan au practicat ştiinţa medicinei, loan fiind în acelaşi timp și 

soldat. Ei au fost martirizați în timpul împăratului roman Dioclețian, în jurul A 
anului 303. dr 
Chir şi loan se aflau în Alexandria unde ajutau pe cei în nevoi tămăduindu-i de Ai 
boli. Într-o zi au aflat că patru femei creştine din Konopa au fost arestate. Au Do 
mers acolo pentru a le încuraja să nu se lepede de credinţă. Autorităţile au aflat Pr 
şi i-au condamnat şi pe ei la moarte. Au murit decapitaţi împreună cu cele patru A 
creştine. pa 
Trupurile celor doi sfinți au fost luate de creştini şi înmormântate după cuviință. Jr 
La începutul celui de-al cincilea secol sfintele lor moaşte se aflau depuse în Ar 


biserica Sfântului Marcu din Alexandria. 





În Sinaxarul Constantinopolitan ei sunt pomeniţi împreună cu cele patru cre- Jr 
ştine: Teodosia, Teoctista, Eudoxia și Atanasia. A 
4 

Una dintre cele mai celebre biserici legate de numele celor doi doctori fără de 
arginți a fost cea din localitatea Menouthis, din apropierea locului martiriului 
lor. Acolo fusese un celebru templu păgân egiptean. 


Pentru că deşi fusese dă-râmat, în rândul populaţiei încă mai persistau credințele 
păgâne, Sfântul Chiril Alexandrinul a decis construirea unei biserici acolo şi 
mutarea sfintelor moaşte ale lui Chir și loan. 


Ceremonia de mutare a fost impresionantă. La ea a participat inclusiv Chiril, 
patriarhul Alexandriei. Din loc în loc, pe parcursul ceremoniei, patriarhul s-a 
oprit şi a ținut câteva cuvântări care se păstrează până în ziua de astăzi. 


Biserica a devenit foarte cunoscută mai ales datorită multelor tămăduiri care 
aveau loc acolo pentru mijlocirile la Dumnezeu ale celor doi sfinți doctori. 
Multe din miracolele săvârşite de ei au ajuns până la noi. 


Sfântul Sofronie al Ierusalimului, mulţumitor pentru o tămăduire a ochilor săi 
mijlocită de către cei doi sfinţi, a scris o carte în care a adunat mărturisiri despre 
şaptezeci de minuni făcute de sfinţi, în care a menţionat detaliat inclusiv nume 
ale celor tămăduiţi. 


Biserica lor a fost dărâmată odată cu invaziile arabe. Sfintele moaște ale doc- 
torilor fără de arginți Chir și loan au fost duse la Roma. 

Sinaxar - Sfinţii doctori fără de arginţi, Chir şi loan (31 ianuarie) 


Giant MILITSIS 
Jăjiuijiieiuleii 
PARĂ DE ARGINYI 


SINAXARELE LOR ȘI PAR ACLISUL 





Tropar: Slavă ţie, Doamne, că ni i-ai dat ocrotitori pe doctorii cei desăvârşiţi |, 
Sfinţii loan şi Chir, Purtătorul de Dumnezeu, scăparea tuturor ortodocșilor. 


Prima lună a anului se încheie cu praznicul slăviţilor Sfinţi doctori fără de 
arginţi, Chir şi loan. Aceşti sfinţi au trăit pe vremea împăratului Dioclețian ?. 


Sfântul Chir s-a născut în Egipt, în Alexandria, unde a studiat şi medicina. Ca 
un bun creştin ce era, făcea tot posibilul pentru a le alina durerea semenilor săi. 
Le spunea tuturor că durerea şi boala sunt consecinţe ale păcatului. Bolnavilor, 
care alergau la el să-i tămăduiască, le zicea: Dacă nu vreţi să vă îmbolnăviţi, 
păziți-vă de păcat pentru că, de cele mai multe ori, boala este un rezultat al 
păcatului”. 


Cum vindecase toarte mulți oameni, i s-a dus repede vestea, aşa încât a auzit de 
el şi ostaşul Ioan, care era de origine din Edessa Mesopotamiei 7. loan l-a vizitat 


1 Gheorghe Militsis îi numeşte „doctorii cei infailibili” (adică, doctorii care nu pot greşi, 
care nu se pot înşela). Am folosit termenul ,,desăvârşiţi” pentru că mi s-a părut mai potrivit 
pentru un tropar şi pentru că exprimă aceeaşi idee. (n. trad.) 

* Gaius Aurelius Valerius Diocletianus Augustus sau Dioclețian (244-311), cunoscut drept 
Dio-clețian, s-a aflat în fruntea Imperiului Roman între anii 254-305. (n. trad.) 


* Edessa (în greacă Efoaoa =, apă”, “plin de apă”) oraş antic din nord-vestul Mesopotamiei. 
Denumirea modernă a acestui oraş Șanliurja şi se află în sud-estul Turciei de azi. ( n. trad.) 

pe Sfântul Chir şi, ca urmare a acelei întrevederi, a părăsit armata, s-a botezat şi 
ulterior l-a urmat la mănăstirea unde acesta se retrăsese. 


La mănăstire,Sfântul Chir l-a învăţat medicina şi pe loan. Astfel, amândoi se 
înde-letniceau cu tămăduirea bolnavilor care veneau la mănăstire. 


Adeseori, cei doi sfinţi ieşeau din „arena" luptei lor duhovniceşti pentru a merge 
în satele din preajmă spre a propovădui Evanghelia şi a-i vindeca pe cei 
suferinzi. 


Răspăndirea creştinismului l-a înfuriat pe împăratul Dioclețian şi, ca atare, a 
pornit o cruntă prigoană împotriva creştinilor. Miu de creştini de pe tot cuprinsul 
Impe-riului Roman au fost supuşi la chinuri inumane, înfricoşătoare, şi au murit 
măr-turisindu-l pe Hristos. Nu mai rămăsese nici o regiune locuită, care să nu fi 
fost stropită cu sânge creştin. Torturile îi intimidaseră pe unii creştini şi-i 
făcuseră să-şi renege credinţa. 

Când o creştină pe nume Atanasia * a fost arestată împreună cu fiicele ei, Sfinţii 
Chir şi loan s-au temut că acestea ar putea, la rândul lor, să cedeze şi să se 
lepede de dreapta credință. Aşa că au coborât de pe “Taborul" lor şi s-au dus să 
le vadă pentru a le întări duhovniceşte şi pentru a le sprijini în acea luptă grea. 


Ostaşii, care le supravegheau pe Sfânta Atanasia şi pe fiicele ei, au profitat 
atunci de ocazie ca să-i arunce în temniţă, şi pe Sfinţii Chir şi loan şi i-au supus 
la diverse suplicii. 


În final, călăul, înfrânt de credinţa cea neclintită a Sfinţilor Chir şi loan, a 
Sfintei Atanasia şi a fiicelor ei, a poruncit să fie decapitaţi cu toții. Şi astfel, pe 
31 ianua-rie, sfintele lor suflete, scăldate in sângele muceniciei, s-au înălţat la 
tronul lui Dumnezeu pentru a-i rămâne veşnic aproape. 


Sfânta noastră Biserica i-a trecut pe Sfinţii Chir şi loan în ceata Sfinţilor doctori 
fără de arginţi şi îi sărbătoreşte pe 31 ianuarie. 


În sfintele sinaxare citim că în secolul al V-lea Sfântul Chiril al Alexandriei a 
construit o biserică în cinstea lor şi a strămutat acolo sfintele lor moaşte spre a le 


dovedi închinătorilor la idoli că religia lor e înşelătoare. 


Minunile ce se petreceau la biserica aceea atrăgeau zilnic sute de oameni de 
pretu-tindeni şi toţi se vindecau de feluritele boli de care sufereau. 


* În limba greacă, Atanasia (AOuvuoiu) înseamnă ,„nemurire”, „eternitate”, (n. trad.) 

În secolul al VII-lea, Sfântul Sofronie, patriarhul Ierusalimului, s-a rugat la 
Sfinții Chir şi loan să-i tămăduiască ochii. Sfinţii i-au apărut patriarhului şi iată 
cum l-au vindecat: mai întâi, s-a apropiat de el Sfântul Chir, i-a făcut o cruce 
asupra unui ochi şi ochiul respectiv s-a vindecat; apoi a venit lângă el Sfântul 
loan şi i-a sărutat 

celălalt ochi, şi aşa i s-a însănătoşit ochii Sfântului Sofronie. Cu sufletul plin de 
recunoştinţă pentru ajutorul primit de la aceşti Sfinți doctori fără de arginţi, 
Sfântul Sofronie a însemnat ? multe dintre minunile lor. 


Mulţi credincioşi, când se îmbolnăvesc, se roagă la Sfinţii doctori fără de 
arginţi, Chir şi loan, le cer ajutorul, iar aceştia răspund imediat cererilor lor. 


(Extras din cartea: Gheorghe Militsis - Sfinţii doctori fără de arginţi - 
Sinaxarele lor şi paraclisul) 


” a însemna = a consemna, a scrie. (n. trad.) 

Arhid. Ştefan Sfarghie - Sinaxar - Sfinţii mucenici doctori fără de arginţi 
Chir şi loan 





Fericitul Chir era din Alexandria Egiptului şi ajunsese cu darul lui Dumnezeu, 
după multă învăţătură, doctor iscusit, încât tămăduia bolile trupeşti şi sufleteşti 
ale oamenilor. Pentru acestea el nu lua plată, ci binevestea credinţa creştină. 


Stârnindu-se prigoană împotriva creştinilor, a fost pârât şi Sfântul Chir la dre- 
gătorul cetăţii că învaţă pe mulţi credinţa cea nouă. De aceea sfântul a plecat din 
Egipt în Arabia, intrând în viaţa pustnicească. 


În vremea aceea, s-a întâmplat să se afle la Ierusalim un drepteredincios, anume 
loan, care lăsând toate, chiar şi dregătoria sa, voia să devină creştin. Acesta, 
auzind de minunile lui Chir, l-a căutat şi găsindu-l a devenit ucenicul său, şi-l 
însoțea şi-l ajuta pe sfântul în apostoleasca lui lucrare. Astfel, împreună cutre- 
ierau cetăţile şi satele, învățând cuvântul lui Dumnezeu şi vindecând toată boala. 


Atunci, o femeie creştină, Atanasia, a fost prinsă de păgâni, împreună cu cele 
trei fiice ale sale: Teodota, Teoctista şi Eudoxia. 


Deci, Chir şi loan, temându-se ca nu cumva cele patru femei creştine să se lepe- 
de de Hristos, au mers la ele în temniţă şi le îmbărbătau şi le îndemnau să stea 
tari în faţa chinurilor, mărturisind pe Hristos. 


Aflând dregătorul cetăţii că cei doi Îl mărturisesc pe faţă pe Mântuitorul Iisus 
Hristos, i-au supus la multe şi cumplite chinuri. Şi nevrând nicidecum să aducă 
jertfe zeilor, dregătorul a poruncit să li se taie tuturor capetele. 

Şi se face pomenirea mutării lor la Domnul în fiecare an la 31 ianuarie. 

Iulian Dumitraşcu - Calendar Ortodox - Sfinţii mucenici doctori fără de 
arginţi Chir şi loan 





Sfinţii doctori fără de arginţi Chir şi loan - Au învăţat medicina în Alexandria și 
pentru că tămăduiau mulţimea „fără onorariu”, li se spunea „doctori tămăduitori 
fără arginți”. Ca nişte buni creştini, ei arătau bolnavilor că de multe ori boala 
este pedeapsă de la Dumnezeu pentru păcatele săvârșite. Mulţi dintre cei 
tămăduiţi primeau sfânta învăţătură a Mântuitorului Hristos, Doctorul sufletelor 
şi al trupurilor noastre. 


În timpul împăratului Dioclețian (284-305), Sfântul Chir a fugit în Arabia şi s-a 
călugărit acolo. Dumnezeu l-a învrednicit cu darul săvârșirii minunilor, tămă- 
duind bolile numai prin puterea cuvântului. 


Sfântul loan era din oraşul Edesa (Mesopotamia) creştin şi ofițer în armata 
roma-nă. Auzind de minunile săvârşite de Sfântul Chir, l-a căutat în Arabia şi a 
rămas cu el. 


Când Sfânta muceniţă Atanasia, împreună cu cele trei fiice ale ei au fost prinse, 
Sfinţii Chir și loan au părăsit Arabia, au venit în orașul Canope (lângă Ale- 
xandria) şi le-au încurajat în pătimire. 


Deşi Teoctista nu avea decât 15 ani, Teodotia 13 şi Eudoxia numai Il ani, au 
primit cu bărbăţie cununa muceniciei. 

În acelaşi fel au primit moarte mucenicească şi Sfinţii Chir şi loan, plătind 
pentru faptul că le-au încurajat în pătimire pe Sfânta muceniţă Atanasia şi fiicele 
ei. Creştinii luând trupurile lor, le-au îngropat cu cinste în Biserica „Sfântul 
apostol şi evanghelist Marcu”. 


După mai mulţi ani, în timpul împăratului Teodosie cel mic (408-450), Sfântul 
Chiril, patriarhul Alexandriei (412-444), primind poruncă dumnezeiască, a luat 
moaștele Sfinţilor Chir și loan şi le-a dus în satul Menuthis de lângă Canope, 
aşezat chiar pe malul mării. Acolo se afla un templu în care era cinstită zeița 
Isis-Manuthis, considerată de păgâni ca tămăduitoare, ca și zeul Esrapis din 
Canope al cărui templu fusese dărâmat în anul 391, în vremea patriarhului 
Teofil. 


Pentru a stopa înflorirea templului păgân, Teofil zidise chiar lângă el o biserică 
închinată Sfinţilor evanghelişti. 


Patriarhul Chiril a pus în această biserică moaștele Sfinţilor mucenici „doctori 
fără de arginți” Chir şi loan. Astfel, cei care se închinau la idolul zeiţei Isis- 
Menuthis au părăsit cu timpul templul păgân care s-a ruinat şi au primit noua 
credință în lisus Hristos, primind şi sfântul botez. 

Proloage - Pomenirea Sfinţilor şi de minuni făcătorilor, doctori fără de 
arginti Chir şi loan şi a Sfintei muceniţe Atanasia şi a celor trei fiice 
fecioare ale ei: Teodota, Teoctista şi Eudoxia (31 ianuarie) 





Luna lui ianuarie în 31 de zile: pomenirea Sfinţilor şi de minuni făcătorilor, 
doctori fără de arginti Chir şi loan şi a Sfintei muceniţe Atanasia şi a celor 
trei fiice fecioare ale ei: Teodota, Teoctista şi Eudoxia. 


Aceşti Sfinţi mucenici, Chir şi loan, au trăit în zilele împăratului Dioclețian 
(284-305). Fericitul Chir era din Alexandria Egiptului şi ajunsese, cu darul lui 
Dumnezeu şi după multă învăţătură, doctor iscusit, încât tămăduia oamenilor 
bolile trupeşti şi sufleteşti, neluând plată, ci binevestind, în acest fel, credința 
cea nouă a creștinilor. 


Deci, pornindu-se prigoana cea mare împotriva creştinilor, a fost pârât şi Sfântul 
Chir la dregătorul cetăţii, că învăţa pe mulţi credinţa cea nouă. Şi înştiințţându-se 
el, la vreme, de aceasta, s-a înstrăinat de ţara părinţilor lui şi, ieşind din Egipt, s- 
a dus în Arabia. Şi a intrat în viaţa pustnicească şi multe şi minunate tămăduiri, 
fără plată, a făcut, aducând nenumărate suflete la închinarea lui Hristos, încât s- 
a răspândit vestea despre dânsul pretutindeni. 


În vremea aceea, s-a întâmplat să se afle la Ierusalim un drepteredincios, anume 
loan. Acesta era în ţinutul Edesei şi purtase multă vreme dregătoria ostăşească. 
lar acum, lăsând toate, chiar şi dregătoria sa, căuta pe Hristos, trăind în smerenie 
şi în mare curăţenie trupească. Şi, auzind de minunata propovăduire pe care o 
săvârşea Sfântul Chir, a pornit în căutarea lui la Alexandria şi, acolo, negăsindu- 
|, a mers pe urmele lui şi l-a aflat în Arabia. 

Şi s-a minunat fericitul loan văzând dumnezeiasca slujire încredinţată Sfântului 
Chir. Drept aceea, a rămas lângă dânsul, ca un ucenic, şi-l însoțea şi-l ajuta pe 
sfântul în apostoleasca lui lucrare. Şi cutreierau împreună oraşele şi satele, uniți 
în gânduri, învățând cuvântul lui Dumnezeu şi vindecând toată boala. 


Deci, întinzându-se prigoana, a fost prinsă şi o femeie creştină, Atanasia cu 
numele, împreună cu cele trei fiice ale ei: Teodota, Teoctista şi Eudoxia, şi 
aceasta pe vremea când sfinţii doctori erau încă slobozi. Şi temându-se ei ca nu 
cumva, ca nişte femei ce erau ele, să se îngrozească, fie stând în faţa jude- 
cătorului, fie de mărimea chinurilor, şi astfel să se lepede de credinţă, au mers 
sfinții la temniţă şi le îmbărbătau şi le îndemnau să stea tari la munci, măr- 
turisind pe Hristos. 


Aflând, deci, de aceasta dregătorii cetăţii, că adică doi creştini mărturisesc pe 
față pe Hristos, i-au prins şi pe ei. Şi, fiind daţi la grele chinuri, au mărturisit cu 
îndrăzneală pe Hristos, Dumnezeu adevărat, îmbărbătând astfel şi pe sfintele 
femei. 


Deci, nevoind ei până la sfârşit să aducă jertfă zeilor, a poruncit dregătorul să li 
se taie tuturor capul. 


ŞI se face pomenirea mutării lor la Domnul în fiecare an, astăzi la 31 ianuarie. 


Întru această zi, cuvânt al Sfântului Antioh, despre pătimirea pentru aproa- 
pele. 


A pătimi pentru altul, a ajuta şi a se osteni, plăcut lucru este lui Dumnezeu. Că 
aceasta şi datori suntem a face, ca nişte slugi de aproape şi slujitori ai cuvântului 
lui Dumnezeu, ca să-l plăcem Lui, ca nişte ostaşi Împăratului, de la care luăm şi 
plata; milă adică să avem şi îndurare a sufletului. Pentru că cela ce are un izvor 
ca acesta, din care izvorăsc toate bunătăţile, apoi acela, dacă are bogăţie, o dă, 
iar de vede pe cineva în primejdie şi nevoie, plânge, iar de vede pe vreun om 
asuprit, îi dă o mână de ajutor. 


Deci, să ne nevoim şi să ne silim ca dragostea, credinţa şi răbdarea noastră să nu 
fie fără de nici un înţeles, ci ca un coif şi suliță şi ca o armă împotrivă vrăj- 
maşului. Cu toţii, adică, cu dragoste să fim şi îndelung răbdători, întru tărie 
vieţuind. 


Că şi Domnul nostru, lisus Hristos, grăieşte: "Aşa se cade să fie slujitorul 
Domnului, adică pe săracul care lăcrimează să nu-l treacă cu vederea, ca şi 
rugăciunea noastră şi lacrimile să nu se treacă cu vederea. lar de vom aduce 


Ar dr Ar Ar dr Ar dr dr dr Ar Ar Ar dr dr dr dr dr Ar Ar Ar dr Ar A 


Xp IP IP 3 e E 2 PI IE E 0 30 5 IE 2 E IP 3 E IE IE E e XX 


Die De De De De De Dr De de De fe dr dr dr dr dr dr dr Dr de de dr dr dr d 


XP XP IP IP 37 3 3 2 e 30 3 E 2 30 5 2 2 0 IP 3 E E IE 30 DD E E XX 


daruri mari lui Dumnezeu, să nu ne mândrim, ci cu gând smerit aceasta să o 
facem, ca să primim bun dar de la Dumnezeu. 


— Pentru că lov, cel care mai înainte de toți împreună pătimitor a fost şi 
spre toţi îndurat, zice: "Eu pentru fiecare neputincios, am plâns şi am 
suspinat, văzând pe om în primejdie, iar de l-am văzut gol, l-am 
îmbrăcat. Și uşile mele deschise au fost pentru tot străinul." 

— Tot aşa şi Tobie zice: "Milostenii multe făceam, iar când am văzut vreun 
mort lepădat, îngrijindu-mă de el, l-am îngropat." 

— lar proorocul Osea zice: "Să ne silim a cunoaşte pe Domnul, că milă 
voieşte, iar nu jertfă şi arderi de tot." 

= Încă şi Miheia proorocul zice: "Eu îţi voi spune ţie, omule, ce lucru este 
mai bine şi mai bun, sau ce caută Dumnezeu de la tine. Aceasta, adică, o 
caută: să faci milostenie cu dragoste." 

— Dar s-a zis şi la Pilde: "Să izbăveşti pe cei duşi la moarte, iar pe cei ucişi 
de sabie să-i răscumperi." 

— Iacob apostolul zice: "De vor fi fratele tău sau sora ta goi şi lipsiţi de 
hrana cea de toate zilele şi le-ar zice cineva dintre voi: "Mergeţi cu pace, 
încălziţi-vă şi vă săturaţi şi nu le-ar da lor cele de trebuinţă trupului, de 
ce folos le-ar fi?" 

=> Încă ne învaţă şi Pavel, zicând: "Îmbrăcaţi-vă dar, ca nişte aleşi ai lui 
Dumnezeu, sfinţi şi iubiţi, cu milostivirile îndurării, cu bunătate, cu sme- 
renie, cu blândețe, cu îndelungă răbdare, îngăduindu-vă unul pe altul, 
ținându-vă cu dragoste, ca nişte mădulare într-un singur trup. Că de 
pătimeşte un mădular, împreună cu dânsul suferă toate mădularele." 

— lar Petru apostolul, zice: "Rogu-vă pe voi, iubiţilor, să vă feriţi de tot 
răul, cei îndestulaţi bine să faceți, să fiți cu un gând şi darnici, iubitori de 
frați, îndurați, Supuşi, nerăsplătind răul cu rău, nici ocara cu ocară, ci 
dimpotrivă, mai vârtos să binecuvântaţi, ştiind că la aceasta aţi şi fost 
chemaţi: să moşteniţi binecuvântarea." 

= Iar înduratul Domn, voind să Se arate că de Părintele Său suntem mân- 
tuiți, ne-a zis: "Fiţi milostivi, precum şi Tatăl vostru milostiv este!" 


Întru această zi, cuvânt al Sfântului loan Gură de Aur, despre pocăință şi 
răsplătirile Judecăţii. 


Aduceţi-vă aminte, fraţilor de acea înfricoşată Judecată, când va veni acea zi şi 
noaptea aceea înfricoşătoare, adică noaptea păcătoşilor şi ziua drepţilor, când se 
va sparge soborul şi se vor risipi lucrurile cele rele şi mincinoase. Atunci, se va 
lămuri fiecare, lucrurile lui, şi cinstea lui, bogatul şi împăratul, bărbatul şi 
femeia. Atunci, viaţa bună se va cere de la noi şi faptele bune, nu mărirea şi 
bogăţia slăvită, nici sărăcia şi starea proastă. 

"Mie", va zice Domnul, "fapte dă-Mi, şi, chiar dacă eşti rob, vei fi mai mare 
decât cel liber". Sau de eşti femeie, mai mare vei fi decât bărbatul, de viețuieşti 
după Legea lui Dumnezeu şi după Scriptură. 


Să ne lepădăm, deci, de noi înşine şi de voile noastre şi să urmăm lui Dumne- 
zeu. O, de câte ori s-a ridicat această mare a vieţii şi faptele trupului acestuia 
câte valuri au făcut? Câte tulburări, câte furtuni, câte înecări, câte fărădelegi, 
câte greşeli, câte ispite şi lacrimi, câte rele în toate cetăţile, câte prin case, câte 
certuri prin târguri? Şi ce este în ajutorul omului sau în puterea lui? Toate sunt 
pline de frică: naşterea lui în durere, moartea înfricoşată, iar cele de după 
moarte, negrăite şi nespuse cumpăniri în inimile noastre sunt, şi bune şi rele. 
Că, în ce parte ni se pleacă gândul, într-acolo şi jugul trage. Bate, dar, cu 
îndrăzneală, ca să ţi se deschidă ție degrabă. 


Adu-ţi aminte că, nu după multă vreme, vei lăsa pe toate cele văzute, cerul şi 
pământul, oamenii şi lucrurile. 


Adu-ţi aminte că eşti nimic, cu trupul şi cu sufletul, că puţin necaz te tulbură pe 
tine, puţină durere te arde pe tine, un cuvânt prost te răscoleşte pe tine. Deci, 
pentru ce nu te desparți tu puţin de viaţa aceasta? Eu îți spun ţie că eşti dator a te 
muta de aici şi, sus, înlăuntrul porților cereşti, să-ţi faci ţie cort şi, acolo, de-a 
pururi să petreci. Ci, te roagă lui Dumnezeu până la moarte, ca să te primească 
pe tine cu milostivire şi, la vremea aceea, să-ţi deschidă ţie degrabă, iar, până ce 
eşti pe pământ, pleacă-ţi genunchii către Dumnezeu; sus să-ţi ai sufletul, iar cu 
faţa de-a pururi să acoperi pământul, ca să te vadă pe tine, că mai mult petreci 
ostenindu-te în rugăciune şi adu-ţi aminte de cele viitoare şi rele şi bune. Că 
acestea aduc frica lui Dumnezeu, şi aduc lucrurile cele sufleteşti. Că săraci 
suntem toți şi nu avem pe nimeni ajutor şi sprijinitor, decât numai pe Dumne- 
zeu. 


Drept aceea, despărțindu-ne cu sufletul de toate, să ne îngrijim de noi înşine. 
Adu-ţi aminte de păcatele tale şi de osândirea ta. Adu-ţi aminte că eşti om 
muritor, bolnăvicios şi pătimaş, spurcat şi necurat. Adu-ţi aminte că eşti om cu 
viaţă mâhnită şi plină de primejdii, care pe mulţi, şi buni şi răi, înţelepţi şi 
neînţelepţi, bogaţi şi săraci, i-a pierdut. Adu-ţi aminte că eşti om, având oase 
smerite, de la picioare şi până la cap. Neputând suferi nici osteneală de o zi şi 
nici de o noapte să priveghezi. Adu-ţi aminte cât ai greşit lui Dumnezeu cu 
fapta, cu cuvintele şi cu gândurile. Adu-ţi aminte că ziua şi noaptea te lupţi cu 
leul şi cu şarpele. Adu-ţi aminte câte suflete sunt sub pământ, care n-au luat în 
seamă frica lui Dumnezeu şi acum câştigă odihna rugându-se, ci, întru cele mai 
de jos ale firii, îşi plâng rătăcirile lor, lenevia şi desfătarea, precum şi vătămările 
certurilor lor. Adu-ţi aminte, că, după puţină vreme, vei muri şi te vei osândi. 

Să nu încetezi a grăi acest mic cuvânt, ci să-l scrii în sufletul tău şi în inima ta şi 
să-l legi pe el de grumazul tău şi anume: "Greşit-am Doamne, miluieşte-mă!" 
Mai bună îţi este ţie aceasta, decât o coroană împărătească, pentru că aceea pe 
mulţi în muncă pogoară, iar acest cuvânt în viaţa veşnică duce. Întru acestea să 
te înveţi şi întru acestea de-a pururea să fii. 

Întru această zi, cuvânt din Pateric. 


A intrat odată ava Agaton în cetate să-şi vândă puţinele lui vase şi a găsit un 
lepros lepădat în cale. 


I-a zis lui leprosul: "Unde te duci? 
I-a răspuns ava Agaton: "In cetate, să vând nişte vase”. 
Zis-a lui leprosul: "Te rog să mă iei şi pe mine acolo”. 


ŞI, luându-l pe spatele său, l-a dus în cetate. I-a zis lui acesta: "Unde vei vinde 
vasele tale, acolo să mă pui”. Şi a făcut bătrânul aşa. 


Şi după ce vindea un vas, zicea leprosul: "Cu cât l-ai vândut?" 
Şi-i răspundea "Cu atât". 
ŞI-I zicea iarăşi: "Cumpără-mi o plăcintă”. Şi-i cumpăra. ŞI vindea alt vas. 


ŞI-1 zicea leprosul iarăşi: "Dar acesta cu cât?" Şi răspunse bătrânul: "Cu atât". 
ŞI-1 zicea: "Cumpără-mi cutare lucru". Şi-i cumpăra. 


Deci, după ce a vândut toate vasele şi vrea să plece, i-a zis din nou: "Te rog din 
nou să mă duci unde m-ai găsit”. Şi, luându-l pe spatele lui, I-a dus la locul lui. 


Şi i-a zis: "Binecuvântat eşti, ava Agaton de Domnul în cer şi pe pământ". Şi, 
ridicând ochii săi, pe nimeni n-a mai văzut. Că a fost îngerul Domnului, care a 


venit să-l ispitească. 


Dumnezeului nostru slavă! 

Sfântul Nicolae Velimirovici — Proloagele de la Ohrida - Pomenirea 
Sfinţilor doctori fără de arginţi şi făcători de minuni, Chir şi loan (31 
ianuarie) 





Aceşti slăviți şi mult milostivi sfinţi nu erau frați după trup, ci după duh. La 
început Chir a locuit în Alexandria, unde era medic şi vindeca oamenii prin 
îndoita cunoaştere a artei medicale şi a puterii lui Hristos. 


Aflând că boala vine asupra omului cel mai mult din cauza păcatului, Chir îi 
îndruma întotdeauna pe pacienţii săi către pocăință, rugăciune şi curățirea de 
păcate, care puteau aduce sănătate şi sufletului şi trupului. 


Când au început persecuțiile lui Dioclețian asupra creştinilor Chir s-a retras în 
Arabia unde s-a tuns în monahism. A devenit la fel de cunoscut în Arabia pre- 
cum fusese şi în Alexandria, aşa încât oamenii alergau la el de pretutindeni 
pentru vindecare. 


Auzind despre Chir, loan, care era ofiţer roman la Edessa, a venit să-l vadă. 
întâlnindu-se faţă către față, s-au iubit ca fraţii şi au rămas împreună vieţuitori 
întru nevoinţele monahicești. 


In vremea aceea o femeie creştină pe nume Anastasia a fost chinuită pentru 
credinţă împreună cu cele trei fiice ale ei, în cetatea Canopus. 


Auzind acestea, Chir şi loan au venit la Canopus spre a le întări pe mamă şi fiice 
să nu se lepede de Hristos. Și cu adevărat prin ajutorul lor Anastasia nu s-a 

lepădat de credinţă şi a primit cununa muceniciei împreună cu fiicele ei. Fiicele 
Anastasiei sunt Sfânta Teoctista, în vârstă de cincisprezece ani, Sfânta Teodota, 
în vârstă de treisprezece ani şi Sfânta Eudochia, în vârstă de unsprezece ani. 


Chinuitorii atunci i-au prins şi pe Chir şi loan cărora, după întemnițare şi 
tortură, le-au tăiat capetele la anul 311 după Hristos. Minunile lucrate de aceşti 
sfinți atât în timpul vieţii, cât şi după moarte, sunt nenumărate. 


Sfintele lor moaşte au fost mutate la Roma în timpul împărăției lui Arcadie. 
Aceşti sfinți sunt invocaţi de preotul slujitor la Slujba Sfinurui Apei, la Taina 
Sfântului Maslu şi sunt foarte grabnic ajutători celor care suferă de insomnie. 

Aducerea cinstitelor moaşte ale Sfinţilor Chir şi loan, doctorii fără de 

Evanghelia şi Apostolul zilei 





Evanghelia 





1. Chemând la Sine pe cei doisprezece ucenici ai Săi, le-a dat lor putere asupra 
duhurilor celor necurate, ca să le scoată şi să tămăduiască orice boală şi orice 
neputinţă. 

5.Pe aceşti doisprezece i-a trimis lisus, poruncindu-le lor şi zicând: În calea 
păgânilor să nu mergeţi şi în vreo cetate de samarineni Să nu intraţi; 

6.Ci mai degrabă mergeţi către oile cele pierdute ale casei lui Israel. 

7.,Și mergând, propovăduiţi, zicând: S-a apropiat Împărăţia Cerurilor. 

8. Tămăduiţi pe cei neputincioşi, înviaţi pe cei morţi, curăţiţi pe cei leproşi, pe 
demoni scoateţi-i; în dar aţi luat, în dar să daţi. 


Apostol 





7.4Și fiecăruia se dă arătarea Duhului spre folos. 

8.Că unuia i se dă prin Duhul Sfânt cuvânt de înţelepciune, iar altuia, după 
acelaşi Duh, cuvântul cunoştinţei. 

9.Și unuia i se dă întru acelaşi Duh credinţă, iar altuia, darurile vindecărilor, 
întru acelaşi Duh; 

10.Unuia faceri de minuni, iar altuia proorocie; unuia deosebirea duhurilor, 
iar altuia feluri de limbi şi altuia tălmăcirea limbilor. 

11.Şi toate acestea le lucrează unul şi acelaşi Duh, împărțind fiecăruia 
deosebi, după cum voieşte. 

În această lună (iunie), ziua a douăzeci şi opta - Aducerea moaştelor 
Sfinţilor şi tămăduitorilor fără de argint Chir şi loan (Minei) 





La Vecernie 


La Doamne strigat-am..., Stihirile pe 4, glasul al 4-lea: 
Podobie: Ca pe un viteaz... 


Pe doimea mucenicilor, care are lumina Treimii, pe temelule credinței, pe florile 
cele ce mirosesc mirosul cel adevărat al cunoştinţei de Dumnezeu, pe Chir şi 
împreună cu dânsul pe marele loan, toţi cu cântări să-i cinstim, ca pe unii ce 
neîncetat se roagă pentru noi, lubitorului de oameni. 


Prin strălucirea vieţii şi prin sihăstrie ai strălucit, şi mai pe urmă, prin patimă ţi- 
ai împodobit sufletul tău, Chire mărite, şi tu loane înțelepte, ai părăsit ostăşia 
cea pământească, şi ai aflat pe cea cerească, rugându-vă amândoi Mântuitorului 
pentru noi, care cinstim pomenirea voastră, fericiților. 


Doctori v-aţi arătat celor bolnavi, şi luminători neapuşi dumnezeieştii credinţe, 
fericiților, părtinitori mărturisirii şi părtaşi mucenicilor. Pentru aceea cu ade- 
vărat v-aţi încununat cu cununi de la Dumnezeu, Chire mărite, şi loane înţe- 
lepte întru laude; ci rugaţi-vă Mântuitorului pentru cei ce cu credinţă vă laudă pe 
voi. 


Slavă..., glasul al 6-lea. 
Doimea mucenicilor astăzi ne-a răsărit nouă, tămăduind neputinţele noastre cele 


sufleteşti, Chir şi loan făcătorii de minuni. Unul adică iubind vieţuirea cea 
osebită şi întocmai îngerilor, până la moarte petrecând cu sângele muceniciei, s- 

a împreunat cu Hristos; iar altul împreună cu ostaşii a strălucit, şi cetelor cereşti 
oştean s-a scris. Pentru aceea şi întru pomenirea lor, tămăduiri dăruiesc, celora 
ce o săvârşesc cu credinţă, rugându-se pentru sufletele noastre. 


Și acum..., a Născătoarei 


Născătoare de Dumnezeu, tu eşti viţa cea adevărată, care ai odrăslit nouă Rodul 
vieţii, ție ne rugăm, roagă-te Stăpână cu Sfinţii apostoli şi cu toţi Sfinţii, să se 
miluiască sufletele noastre. 


A Crucii, a Născătoarei 


Preacurata dacă Te-a văzut spânzurat pe Cruce, tânguindu-se a strigat ca o 
Maică: Fiul meu şi Dumnezeul meu, prea dulcele meu Fiu, cum suferi patimi de 
ocară. 


Stihoavna din Octoih. 
Slavă..., glasul al 2-lea 


Veniţi astăzi adunarea credincioşilor, să încununăm cu cântări pe Chir cu loan, 
pe plugurile darului, şi pe dătătorii fără pizmuire ai celor ce cer, că în multe 
chipuri s-au arătat tuturor doctori prea luminaţi; pentru aceea se şi roagă pentru 
sufletele noastre. 


Și acum..., a Născătoarei 


Necazurile şi asuprelile celor rele, şi feluri de patimi viforăsc smeritul meu 
suflet, Fecioară neispitită de nuntă, Maica lui Hristos Dumnezeu, ocârmuitoare 
mie te arată în marea vieţii; şi potoleşte viforul ce-mi stă asupra, la limanul cel 
lin al pocăinţei şi al răsuflării povăţuindu-mă pe mine, cel ce alerg la aco- 
perământul tău. 


A Crucii, a Născătoarei 


Când Mieluşeaua cea nespurcată a văzut pe Mieluşelul său tras spre junghiere 
ca pe un om de voie, plângând grăia: Acum te sârguieşti Hristoase să mă faci 
fără de Fiu, pe ceea ce Te-am născut, de ce ai făcut aceasta? Mântuitorule a 
toată făptura; dar laud şi slăvesc bunătatea Ta cea nemărginită, şi mai presus de 
gând şi de cuvânt, lubitorule de oameni. 

Tropar, glasul al S-lea: Minunile Sfinţilor Tăi mucenici, zid nebiruit ne-ai 
dăruit nouă Hristoase Dumnezeule; pentru rugăciunile lor, sfaturile păgânilor le 
risipește, şi sceptrurile împărăției le întăreşte, ca un bun şi de oameni lubitor. 
Slavă..., Și acum... al Născătoarei 

La Utrenie 
Canoanele amândouă din Octoih fără mucenicine şi al sfinţilor, pe 6. 


Canonul Sfinţilor 


facere a lui losif 
Cântarea 1-a 


Irmos: Veniţi noroadelor să cântăm cântare lui Hristos Dumnezeu, celui ce a 
despărțit marea, şi a trecut pe norodul, pe care l-a izbăvit din robia egiptenilor, 
că S-a prea slăvit. 

Cu darul cel tare al Mângâsetorului, risipind puterea vrăjmaşului, fericiților de 
Dumnezeu, întăriți-ne pe toţi împotriva patimilor celor ce ne tirănesc, rugămu- 


vă. 


Ca nişte nevoitori aţi omorât pe vrăjmaşul, primind dar a tămădui patimi nevin- 
decate. Pentru aceea, vindecaţi acum patimile inimii mele, înţelepților. 


Slavă... 

Prin rugăciunile voastre mântuiţi-ne de patimi necuvântătoare pe noi, cei ce vă 
fericim cu cuvinte pe pământ, Chire şi loane, care sunteţi dumnezeieşti slugi ale 
Cuvântului celui fără de început. 


Și acum..., a Născătoarei 


Ca una ce din prisosul bunătăţii iei asupră-ţi ale noastre, Preacurată de Dumne- 
zeu dăruită, mântuieşte pe toţi de toată negura, şi de tot viforul şi de primejdii. 


Cântarea a 3-a 


Irmos: Intăreşte-ne pe no.... 

Ca unii ce după lege v-aţi făcut ostaşi lui Hristos, aţi ruşinat pe cei fărădelege, 
purtătorilor de chinuri, ci mă rog, mântuiţi-mă de ruşinea cea veşnică, prea 
fericiților. 


Dătătorilor de bine, mântuitorilor tuturor celor ce cu credință scapă către voi, 
mântuiţi sufletul meu, şi-mi tămăduiţi patimile trupului. 


Slavă... 


Intăriți-mă sfinților a umbla pe căile cele ce duc la viaţă, şi mă mântuiţi de toată 
înşelăciunea vrăjmaşilor, cu dumnezeieştile voastre rugăciuni. 


Și acum..., a Născătoarei 


Ceea ce ai născut pe Cel ce ridică bolile oamenilor prea nevinovată Fecioară, 
tămăduieşte zdrobirile sufletului meu, şi bolile trupului. 


Irmosul: Intăreşte-ne pe noi întru Tine, Doamne, cela ce prin lemn ai omorât 
păcatul, şi frica Ta o sădeşte în inimile noastre, celor ce Te lăudăm pe Tine. 


Sedealna, glasul al 4-lea: 


Podobie: Cel ce Te-ai înălţat pe Cruce de bună voie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe bine credincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Călcând dezmierdările cele de pe pământ, pătimitorilor, luminat v-aţi ridicat cu 
darul către dumnezeiasca înălțime a muceniciei, Chire şi loane, luminători ai 
lumii. Pentru aceasta vă rugăm, mântuiţi-ne de întunericul păcatului şi de boli, 
rugându-vă Dumnezeului tuturor. 


Slavă..., Și acum..., a Născătoarei 

Mulțimea cugetelor mele celor necurate, şi ploile gândurilor mele celor fără de 
cale, cine va putea să le spună, Preacurată. Dar împotrivirile vrăjmaşilor mei 
celor fără de trup şi răutatea lor, cine le va povesti? Ci prin rugăciunea ta, ceea 
ce eşti bună, dăruieşte-mi mântuire de toate acestea. 


A Crucii, a Născătoarei 


Ceea ce în vremile cele mai de pe urmă Te-a născut cu trup, pe Cel născut din 
Tatăl cel fără de început, văzându-Te Hristoase pe Cruce spânzurat striga: Vai 

mie prea dorite lisuse! Cum cel ce Te slăveşti ca un Dumnezeu de îngeri, acum 
Te răstigneşti de oameni fărădelege; Te laud pe Tine Fiule, îndelung-răbdă- 
torule. 


Cântarea a 4-a 


Irmos: Te laud pe Tine, că auzul am auzit Doamne, şi m-am spăimântat, că ai 
ve-nit până la mine, căutându-mă pe mine cel rătăcit. Pentru aceea prea măresc 
multă pogorârea Ta, cea către mine, Multmilostive. 


Luminându-vă cu strălucirile Soarelui celui înţelegător, purtătorilor de chinuri, 
aţi prăpădit pe stăpânitorul întunericului, dintru a căruia stricăciune vă rugăm, să 
ne mântuiți pe noi, luminând gândurile tuturor. 


Arătat v-aţi cunoscut purtătorilor de chinuri, că sunteţi săbii, care tăiaţi pe cei 
fără de credinţă, prin dar sfărâmând săbiile cele cumplite ale vrăjmaşului. Pentru 
aceea scăpaţi-ne pe noi nevătămaţi de toate săgețile potrivnicilor, prin rugă- 
ciunile voastre. 


Slavă... 


Din mulţimea întâmplărilor celor rele am ajuns la mulţime de boli, ci mă rog 
sfinților mulțimii milei voastre, degrab să aflu vindecare; pentru aceea ascultați - 
mi rugăciunea mea. 


Și acum..., a Născătoarei 


Stropeşte peste noi milele tale cele bogate Fecioară, precum eşti obişnuită, 
încetând bolile sufletelor cele de multe feluri, ale celor ce cu credinţă se apropie 
de tine, pricina bunătăţilor, ceea ce eşti mult lăudată. 


Cântarea a 5-a 


Irmos: Dătătorule de lumină, şi Făcătorul veacurilor Domnul, întru lumina 
poruncilor Tale povăţuieşte-ne pe noi, că afară de Tine pe alt Dumnezeu nu 
ştim. 


Cu dezbinările mădularelor dezbinând trufia vrăjmaşilor, mucenicii Domnului 
cei cu chip dumnezeiesc, vindecaţi sufletul meu cel dezbinat de răutate. 


O, fericită doime a pătimitorilor celor cu sfinţenie biruitori! Cereţi-ne nouă dez- 
legare păcatelor celor multe, şi vindecare desăvârşită bolilor, rugămu-ne vouă 
cu credinţă. 

Slavă... 


Cuprins sunt de boala cumplitelor păcate, şi înviforat de durerile trupului, de la 
care mântuiţi-mă sfinților, rugând pe Hristos, Dătătorul de bine. 


Și acum..., a Născătoarei 


Imblânzeşte valurile ticălosului meu suflet, rogu-te şi durerile trupului înce- 
tează-le, Ceea ce singură ai născut fără de durere pe Dumnezeu întrupat. 


Cântarea a 6-a 
Irmos: Întru adâncul greşelilor... 


Cei ce sunteţi temeiuri nemişcate ale Bisericii, prin rugăciunile voastre întăriți 
lăcaşul sufletului meu, cel ce se mişcă de toate măiestriile vrăjmaşului. 


Slăviţilor mucenici, cei ce sunteți dumnezeieşti tămăduitori sufletelor şi tru- 
purilor, tămăduiţi neputinţele sufletului şi ale trupului nostru. 


Slavă... 


Ca la un liman am năzuit la casa voastră cea sfântă, sfinţilor mucenici, şi mă rog 
să mă mântuiți pe mine de întreitele valuri ale bolilor şi ale supărărilor. 


Și acum..., a Născătoarei 


Ceea ce eşti mai înaltă decât puterile cele înţelegătoare cu rugăciunile tale, fă- 
mă mai ales înalt de toată răutatea înşelătorului pe mine, care pururea cu bună 
mulțumire te slăvesc. 


Irmosul: Intru adâncul greşelilor fiind înconjurat, chem adâncul milostivirii 
Tale cel neurmat; din stricăciune Dumnezeule scoate-mă. 


Condac, glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua 
călătoresc. Că pentru noi s-a născut Prunc Tânăr, Dumnezeu, cel mai înainte de 
veci. 


Din darul cel dumnezeiesc dar de minuni luând sfinţilor, faceţi minuni în lume, 
toate patimile noastre cu doctorie nevăzută le tăiaţi, Chire de Dumnezeu înţe- 

lepțite, împreună cu măritul loan; că voi după adevăr sunteți doctori dumne- 
zeieşti. 


Icos: Pe voi înşivă lui Dumnezeu făgăduindu-vă sfinţilor, toată ispita celor rele 
pentru Dânsul aţi răbdat, murind de bunăvoie mucenici viteji, şi după sfârşit 
izvorâţi dumnezeieşti daruri tuturor, celor ce sunt în multe feluri de boli şi se 
bântuiesc de multe rele, dintre care unul şi cel dintâi sunt eu ticălosul, că în trup 
şi în suflet de cumplite răni simt durere, şi cu credinţă strig: Vindecaţi-mă, că 
voi după adevăr sunteţi doctori dumnezeieşti. 


Sinaxar 


In această lună, în ziua a douăzeci şi opta, aflarea cinstitelor moaşte ale 
Sfinţilor mucenici Chir şi loan. 


Stih: Moaştele mucenicilor celor fără de arginţi arătate fiind, 
Dar prin dezlegarea trupului ale sale frunze sunt căzând. 


Aceşti ai lui Hristos mucenici şi făcători de minuni, au fost pe vremea împă- 
răției lui Dioclețian, dintru care Chir era din cetatea Alexandriei, iar loan din 
cetatea Edesei, care fiind uniți amândoi pentru tocmirea lucrurilor lor, umblau şi 
tămăduiau toată boala şi toată slăbiciunea, şi îndemnând pe mulţi spre muce- 
nicie, au fost vădiţi la stăpânitorul locului, care aducându-i de faţă înaintea lui, 
i-a dat la tot felul de munci, apoi le tăiară capetele. 


lar cinstitele lor trupuri fiind grijite şi ascunse de oameni credincioşi pentru 
păgânătatea ce era atunci, apoi pe vremea împărăției lui Arcadie şi a lui Teofil 
patriarhul Alexandriei, s-au aflat cinstitele şi sfintele lor moaşte, a cărora po- 
menire o prăznuim duhovniceşte, pentru că întru această zi în care s-a aflat 
aceste sfinte comori din pământ, mulțime de nenumărate noroade alergând cu 
multe boli, s-au învrednicit a toată tămăduirea. 


Căci îndrăciţii se vindecau, bolnavii se lecuiau, orbii vedeau, ologii umblau, şi 
cum se zice mai ales, tot leacul şi tămăduirea da oamenilor. Şi nu se făceau 
acestea numai pe vremea aceea, ci şi până astăzi, cei ce merg cu credinţă la dân- 
şii, îndată dobândesc tămăduirea, întru slava şi lauda celui ce i-a slăvit pe dânşii 
Hristos Dumnezeul nostru. 


Tot în această zi, pomenirea Sfântului mucenic Papia. 


Stih: Pe Papia cum îl va trece Cuvântul tăcând. 
Mucenic viteaz al Domnului fund. 

Acesta a fost pe vremea lui Dioclețian şi Maximian, cinstind şi propovăduind 
pe Hristos, din început de la strămoşii lui. Deci fiind pârât, a fost prins, şi stând 
de faţă înaintea stăpânitorului, a fost silit să facă jertfă, iar el nesupunându-se, ci 
mai vârtos ocărând pe guvernatorul, îl porni spre mânie. 


Și îndată îl luară patru inşi de-l puseră Jos, şi a fost bătut mult cu vine crude, 
după aceea îl băgară într-o căldare mare, ce era plină de untdelemn şi cu seu, de 
fierbea pe foc şi era minune şi groază ceea ce se vedea. Om ce era îmbrăcat cu 
focul ca cu o haină, şi a răbdat şapte zile întru acea muncă, prin care pe mulți 
credincioşi i-a tras spre credinţa în Hristos. 


Și ieşind de acolo, l-a târât gol peste ciulini de fier, şi legându-l de cai neîn- 
văţaţi, a fost gonit prin locuri rele şi cu surpături. 


Apoi l-a spânzurat de o grindă cu capul în jos, şi a stătut trei zile, legându-i o 
piatră mare de grumazi, şi după acele trei zile, tăind ştreangul cu o secere, a 
căzut sfântul la pământ, de se strivi. 


Apoi iarăşi i-a turnat spuză cu jeratec peste tot trupul, şi a grămădit pietre peste 
dânsul de l-au îngropat. Deci prin arătarea îngerului ieşi de sub pietre sănătos, şi 
a tras la credinţă pe ucigaşii aceia, şi mult norod, cărora şi capetele li s-au tăiat. 


Apoi şi sfântul îşi primi sfârşitul prin sabie, întru slava şi lauda adevăratului 
Dumnezeului nostru, Amin. 


Tot în această zi, pomenirea dreptului şi fericitului Serghie magistrul, care a 
întemeiat mănăstirea Născătoarei de Dumnezeu cea din sânul Nicomidiei, ce 


se zice a lui Nichitiat. 


Stih: Serghie fiind magistru mai-nainte în viaţă cu adevărat, 
Acum magistru al lui Dumnezeu întru cereasca viaţă s-a arătat. 


Tot în această zi, Sfântul mucenic Macedonie, care tăindu-i-se degetele mâi- 
nilor şi ale picioarelor s-a săvârşit. 


Stih: Degetele mucenicului Macedonie celui lăudat... 
Degetele bărbaţilor ucigaşi le-a tăiat. 


Tot în această zi, cuviosul Ulchian, care cu pace s-a săvârşit. 


Stih: Intră bucurându-te Ulchiane prea fericite, 
Hristos ţie uşa cerurilor îți deschide. 

Tot în această zi, Sfântul Pavel doctorul, care cu pace s-a săvârşit. 


Stih: Contenit-a Pavel mai-nainte, de tăiere, de ardere, de ungere. 
Căci patimilor acestora acum prin rugăciunile sale dă mântuire. 


Tot în această zi, Sfinţii doi tineri, care răstigniți fiind S-au săvârşit. 


Stih: In icoanele vremii şi pe cei doi tineri cuprinzând, 
Că s-a răstignit, îi arată zugravii că sunt. 


Tot în această zi, Sfântul Moise cel depărtat din lume, care cu pace s-a să- 
vârşit. 


Stih: Moise pe muntele bunătăților s-a suit, 
ŞI acolo precum Moise în munte a murit. 


Tot în această zi, Sfântul Donag episcopul Libiei, care prin foc s-a săvârşit. 


Stih: Primeşte locul Donage, căci din capul tău, 
Nici un păr va pieri precum a zis Hristos Dumnezeu. 


Tot în această zi, Sfinţii şaptezeci de mucenici cei din Schitopoli, care de sabie 
S-au Săvârşit. 


Stih: Erai Mântuitorule, de şapte ori zece având, 
AI şi atâţia nevoitori prin sabie murind. 


Tot în această zi, Sfinţiţii trei mucenici cei din Galatia, care de sabie s-au 
săvârşit. 


Stih: Voi trei bărbaţi, dar cu cuvântul de onoare v-aţi arătat, 
Ca unul câte trei zicând, iată mergem spre tăiere cu adevărat. 


Tot în această zi, cuviosul Magnu, care făcând rugăciune cu pace S-a să- 
vârşit. 


Stih: Întru rugăciune dumnezeiescul Magnu sufletul său dând, 
Arătat a fost că sfârşitul vieţii era cerând. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 


Cântarea a 7-a 

Irmos: Chipul cel de aur în câmpul Deira cinstindu-se, cei trei tineri au defăi- 
mat porunca cea prea fără de Dumnezeu, şi fiind aruncaţi în mijlocul focului, 
răcorindu-se au cântat: Bine eşti cuvântat, Dumnezeul părinților noştri. 


Cu gând desăvârşit lepădând trecerea celor curgătoare, v-aţi dezbrăcat către 
lupte, mucenicilor, şi biruind, aţi luat de la înălțime darul tămăduirilor, strigând, 
şi zicând: Bine eşti cuvântat, Dumnezeul părinţilor noştri. 


Fiind înfierbântat de multe boli, acum scap la ajutorul vostru cel fierbinte, şi cu 
durerea inimii mele mă rog, părtinitorilor! Daţi-mi degrab tămăduire mie, celui 
ce cânt: Bine eşti cuvântat, Dumnezeul părinților noştri. 


Slavă... 

Dându-mă întru boli trupeşti de stricăciune, şi având suflet întunecat de cugete 
rele şi de păcate, şi de patimi târguiți-vă degrab, rogu-mă, să mă mântuiţi, Chire 
podoaba pătimitorilor, şi loane prea lăudate. 

Și acum..., a Născătoarei 

Mântuieşte-mă Preasfântă Fecioară de oamenii cumpliți, şi de dracii cei vicleni, 
şi de toată altă lucrare rea, şi de întâmplare, şi de toată răutatea, şi mă păzeşte pe 
mine, care cânt: Bine eşti cuvântat, Dumnezeul părinților noştri. 

Cântarea a 8-a 

Irmos: Pe Dumnezeu cel ce S-a... 

Cu adaosul rugăciunilor voastre, prea fericită doime binecuvântată, strigăm: Go- 
neşte de la noi toată boala, şi slăbănogirea sufletului şi a trupului, ca să te 
cinstim întru toţi vecii. 

Făcătorilor de minuni şi doctorilor, Chire şi loane, vindecaţi bolile noastre, şi 
pornirile patimilor îndreptaţi-le către cărările cele dumnezeieşti, ca după datorie 
să vă lăudăm pe voi. 

Intru lenevire trecându-mi viața mea, mă spăimântez de înfricoşata judecată, la 
care mântuiţi-mă de osândă, făcându-vă apărători fierbinţi mucenicilor, mie 


celui ce mi-am înnegrit sufletul meu cu patimile. 


Binecuvântăm pe Tatăl, şi pe Fiul şi pe Sfântul Duh, Domnul. 

Pe Tine Dumnezeire te laud, şi mă închin, Ceea ce eşti una după fire, şi Treime 
după feţe, Părinte, Cuvinte şi Duhule, bucuria pătimitorilor, şi întărirea tuturor 
oamenilor, celor ce Te laudă pe Tine cu glasuri neîncetate. 


Și acum..., a Născătoarei 


Intru asemănare de trup S-a văzut din tine prea curată Cel mai presus de dumne- 
zei, pe care roagă-L neîncetat Fecioară, să ne miluim noi, care vieţuim întru 
răutate, şi ne cutremurăm de muncile iadului cele veşnice. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Pe Dumnezeu, care S-a pogorât în cuptorul cel cu foc la tinerii evreieşti, şi 
văpaia întru răcoreală o a prefăcut, ca pe Domnul lăudaţi-L lucrurile, şi Il prea 
înălţaţi întru toţi vecii. 


Cântarea a 9-a 
Irmos: Pe Dumnezeu Cuvântul... 


Slăviţilor mucenici, cei ce sunteți împreună cu cetele cele prea sfințite ale 
sfinților pătimitori, şi sunteţi înfrumuseţaţi cu podoabele cele dumnezeieşti, 
rugaţi pururea pe lisus cel frumos întru podoabă, ca să înfrumuseţeze inimile 
noastre, sfinţilor. 


Cei ce sunteţi crini ai Raiului celui înţelegător foarte bine mirositori, pătimi- 
torilor ai Domnului, tot sufletul îl umpleți de miros cu sfinţite bune mirosuri. 
Drept aceea izgoniți de la mine stricăciunea patimilor, dăruindu-mi sănătate şi 
dar. 


Dumnezeieştilor mucenici, încetaţi tăria patimilor mele, precum de demult cu 
curgerile sângiurilor voastre, dezmierdarea înşelăciunii celui străin, o aţi încetat, 
şi cereţi a mi se da vărsare lacrimilor celor sufleteşti, prin care să mă spăl de 
toată spurcăciunea păcatelor. 


Slavă... 
Lăcaşul vostru trimițând razele tămăduirilor mai mult decât razele soarelui, 


goneşte întunericul cel prea rău al patimilor, ci luminați-mă pe mine cel ce cu 
credinţă alerg către dânsul, Chire şi loane, făcătorilor de minuni, prea minunați. 

Și acum..., a Născătoarei 


Ca un nor luminos eşti prea curată, ţinând în braţele tale pe Soarele dreptăţii. 
Pentru aceea strig către tine, luminează-mă Fecioară pe mine cel întunecat de 
multe răutăţi; cel ce neîncetat te cinstesc pe tine. 


Irmosul: Pe Dumnezeu Cuvântul cel din Dumnezeu, care cu negrăită înţe- 
lepciune a venit să înnoiască pe Adam cel căzut rău prin mâncare întru stri- 
căciune, din Sfânta Fecioară negrăit întrupându-Se pentru noi credincioşii, cu 
un gând întru laude Îl slăvim. 


Luminânda 
Podobie: Cel ce ai împodobit Cerul... 
Făcătorilor de minuni luminători, Chire şi loane, tămăduiţi neputinţele 
noastre cele sufleteşti şi trupeşti, ca unii ce aţi primit darul tămăduirilor de la 
Domnul. 
Slavă..., Și acum..., a Născătoarei 
Ceea ce ai fost pricinuitoare bunătăţilor ce s-au dat lumii de la Dumnezeu, şi 
acum roagă pe Dumnezeu, cel Bun întru schimbare, pentru mântuirea cea de 
obşte. 
Stihoavna Octoihului. 
Slavă..., a sfinților, glasul al 4-lea. 
Să mărim credincioşii cu cântări vrednice de laudă, pe Chir şi pe loan, care cu 
duhul de un sânge şi după trup frați prea înţelepţi, cu care să lăudăm şi pe 
viteaza Atanasia, şi pe odraslele ei, Teodotia, Eudoxia, şi Teoctista, răbdătoarele 
de patimi şi pururea fecioarele, care se roagă lui Hristos pentru sufletele noastre. 
Și acum..., a Născătoarei 
Bucură-te, norul luminii; bucură-te, sfeşnicul cel luminat; bucură-te, năstrapa 
întru care este mana; bucură-te, toiagul lui Aaron; bucură-te, rugul cel nears; 
bucură-te, cămară; bucură-te, scaun; bucură-te, muntele cel sfânt; bucură-te, 
scăpare; bucură-te, masa cea dumnezeiască; bucură-te, uşa cea de taină; bucură- 


te, bucuria tuturor. 


A Crucii, a Născătoarei 

Răstignit văzându-Te Hristoase, Preacurata şi coasta împunsă cu sulița, plan- 
gând a strigat: Ce este aceasta Fiul meu, ce i-a dat Ţie norodul cel nemul- 
țumitor, pentru binele care ai făcut lor? Vrând să mă lase fără de Fiu pe mine, 
întru-tot iubite. Mă minunează Bunule îndurate, răstignirea Ta cea de bunăvoie. 


Şi cealaltă slujbă a Utreniei după rânduială şi Otpustul. 

Canon de rugăciune la Sărbătoarea aducerii moaştelor Sfinţilor mucenici 
doctori fără de arginţi Chir şi loan (28 iunie) 





Troparul aducerii moaştelor Sfinţilor mucenici doctori fără de arginţi Chir şi 
loan, glasul al 5-lea: Minunile sfintilor Tăi mucenici, zid nebiruit ne-ai dăruit 
nouă, Hristoase Dumnezeule pentru rugăciunile lor, sfaturile păgânilor le 
risipeşte şi sceptrurile Împărăției le întăreşte, ca un bun şi de oameni iubitor. 


Cântarea 1 

Irmos: Veniţi popoarelor să cântăm cântare lui Hristos Dumnezeu, Celui ce a 
despărțit marea şi a trecut pe poporul pe care l-a izbăvit din robia egiptenilor, că 
S-a prea slăvit. 

Stih: Sfinţilor mucenici, rugaţi-vă lui Dumnezeu pentru noi. 

Cu harul cel tare al Mângâietorului risipind puterea vrăjmaşului, fericiţilor de 
Dumnezeu, vă rugăm să ne întăriți pe toţi împotriva patimilor celor ce ne 
tirănesc. 


Stih: Sfinţilor mucenici, rugaţi-vă lui Dumnezeu pentru noi. 


Ca nişte nevoitori aţi omorât pe vrăjmaşul, primind har a tămădui patimi de 
nevindecat pentru aceea, vindecaţi acum patimile inimii mele, înţelepților. 


Slavă Tatălui şi Fiului şi Sfântului Duh. 

Prin rugăciunile voastre izbăviţi-ne de patimi necuvântătoare pe noi, cei ce vă 
fericim cu cuvinte pe pământ, pe voi, Sfinților mucenici Chir şi loan, care 
sunteți dumnezeieşti slugi ale Cuvântului Celui fără de început. 


Şi acum şi pururea şi în vecii vecilor. Amin (a Născătoarei). 


Ca una ce din prisosul bunătăţii iei asupră-ţi ale noastre, Preacurată de Dumne- 
zeu dăruită, izbăveşte-ne pe toţi de toată negura, de tot viforul şi de primejdii. 


Cântarea a 3-a 

Irmos: Întăreşte-ne pe noi... 

Stih: Sfinţilor mucenici, rugaţi-vă lui Dumnezeu pentru noi. 

Ca unii ce după lege v-aţi făcut ostaşi ai lui Hristos, aţi ruşinat pe cei fără de 
lege, purtătorilor de chinuri; ci mă rog, mântuiţi-mă de ruşinea cea veşnică, prea 
fericiţilor. 


Stih: Sfinţilor mucenici, rugaţi-vă lui Dumnezeu pentru noi. 


Dătătonilor de bine, izbăvitorilor ai tuturor celor ce cu credință scapă către voi, 
izbăviţi sufletul meu şi-mi tămăduiți patimile trupului. 


Slavă Tatălui şi Fiului şi Sfântului Duh. 


Intăriți-mă, sfinților, a umbla pe căile ce duc la viaţă şi mă mântuiți de toată 
înşelăciunea vrăjmaşilor, cu dumnezeieştile voastre rugăciuni. 


Şi acum şi pururea şi în vecii vecilor. Amin (a Născătoarei). 


Ceea ce ai născut pe Cel ce ridică bolile oamenilor, prea nevinovată Fecioară, 
tămăduieşte zdrobirile sufletului meu şi bolile trupului. 


Irmosul: Întăreşte-ne pe noi întru Tine, Doamne, Cel ce prin lemn ai omorât 
păcatul şi frica Ta o sădeşte în inimile noastre, ale celor ce Te lăudăm pe Tine. 


Cântarea a 4-a 
Irmos: Te laud pe Tine, căci cu auzul am auzit, Doamne şi m-am spăimântat, că 


ai venit până la mine, căutându-mă pe mine cel rătăcit pentru aceea prea măresc 
multă pogorârea Ta, cea către mine, Mult Milostive. 

Stih: Sfinţilor mucenici, rugaţi-vă lui Dumnezeu pentru noi. 

Luminându-vă cu strălucirile Soarelui celui Înţelegător, purtătorilor de chinuri, 
aţi prăpădit pe stăpânitorul întunericului, din a cărui stricăciune vă rugăm să ne 
izbăviţi pe noi, luminând gândurile tuturor. 

Stih: Sfinţilor mucenici, rugaţi-vă lui Dumnezeu pentru noi. 

Luminat v-aţi făcut cunoscuţi, purtătorilor de chinuri, că sunteţi săbii, care tăiaţi 
pe cei fără de credinţă, prin har sfărâmând săbiile cele cumplite ale vrăjmaşului 
pentru aceea scăpaţi-ne pe noi nevătămaţi de toate săgețile potrivnicilor, prin 
rugăciunile voastre. 

Slavă Tatălui şi Fiului şi Sfântului Duh. 

Din mulțimea întâmplărilor celor rele am ajuns la mulțime de boli, dar mă rog, 
sfinților, mulțimii milei voastre, să aflu degrab vindecare; pentru aceea ascultați 
rugăciunea mea. 

Şi acum şi pururea şi în vecii vecilor. Amin (a Născătoarei). 

Stropeşte peste noi milele tale cele bogate, Fecioară, precum eşti obişnuită, 
încetând bolile sufletelor cele de multe feluri, ale celor ce cu credinţă se apropie 
de tine, pricină a bunătăţilor, ceea ce eşti mult lăudată. 


Cântarea a 5-a 


Irmos: Dătătorule de lumină şi Făcătorul veacurilor, Domnul, întru lumina po- 
runcilor Tale povăţuieşte-ne pe noi, că afară de Tine pe alt Dumnezeu nu ştim. 


Stih: Sfinţilor mucenici, rugaţi-vă lui Dumnezeu pentru noi. 


Cu dezbinările mădularelor dezbinând trufia vrăjmaşilor, mucenicii Domnului 
cei cu chip dumnezeiesc, vindecaţi sufletul meu cel dezbinat de răutate. 


Stih: Sfinţilor mucenici, rugaţi-vă lui Dumnezeu pentru noi. 
O, fericită doime a luptătorilor celor cu sfinţenie biruitori! Ne rugăm vouă cu 
credinţă: cereţi pentru noi dezlegare de păcatele cele multe şi vindecare desă- 


vârşită de boli. 


Slavă Tatălui şi Fiului şi Sfântului Duh. 

Cuprins sunt de boala cumplitelor păcate şi înviforat de durerile trupului, de la 
care izbăviţi-mă, sfinților, rugând pe Hristos, Dătătorul de bine. 


Şi acum şi pururea şi în vecii vecilor. Amin (a Născătoarei). 


Îmblânzeşte, te rog, valurile ticălosului meu suflet şi durerile trupului încetează- 
le, Ceea ce singură ai născut fără de durere pe Dumnezeu Intrupat. 


Cântarea a 6-a 
Irmos: Întru adâncul greşelilor... 
Stih: Sfinţilor mucenici, rugaţi-vă lui Dumnezeu pentru noi. 


Cei ce sunteți temeiuri neclintite ale Bisericii, prin rugăciunile voastre întăriți 
locaşul sufletului meu, cel ce este clătinat de toate măiestriile vrăjmaşului. 


Stih: Sfinţilor mucenici, rugaţi-vă lui Dumnezeu pentru noi. 


Slăviţilor mucenici, cei ce sunteţi dumnezeieşti tămăduitori ai sufletelor şi ai 
trupurilor, tămăduiţi neputinţele sufletului şi ale trupului nostru. 


Slavă Tatălui şi Fiului şi Sfântului Duh. 


Ca la un liman am năzuit la casa voastră cea sfântă, sfinţilor mucenici şi mă rog 
să mă mântuiți pe mine de întreitele valuri ale bolilor şi ale necazurilor. 


Şi acum şi pururea şi în vecii vecilor. Amin (a Născătoarei). 


Ceea ce eşti mai înaltă decât puterile cele înţelegătoare cu rugăciunile tale, 
înalță-mă mai presus de toată răutatea înşelătorului pe mine, care pururea cu 
bună mulţumită te slăvesc pe tine. 


Irmosul: Intru adâncul greşelilor fiind înconjurat, chem adâncul milostivirii 
Tale cel neurmat; din stricăciune, Dumnezeule, scoate-mă. 


Condac, glasul al 3-lea. Podobie: Fecioara astăzi, pe Cel mai presus de ființă 
naşte şi pământul peştera Celui Neapropiat aduce. Îngerii cu păstorii slavos- 
lovesc şi magii cu Steaua călătoresc. Că pentru noi s-a născut Prunc Tânăr, 
Dumnezeu, Cel mai înainte de veci. 


Din harul cel dumnezeiesc dar de minuni luând, sfinţilor, faceţi minuni în lume, 
toate patimile noastre cu doctorie nevăzută, le tăiați, Sfinte mucenice Chir de 

Dumnezeu înţelepţite, împreună cu măritul mucenic loan că voi după adevăr 
sunteți doctori dumnezeiești. 


Cântarea a 7-a 

Irmos: Chipul cel de aur în câmpul Deira era cinstit, dar cei trei tineri au 
defăimat porunca cea fără de Dumnezeu şi fiind aruncaţi în mijlocul focului, 
răcorindu-se au cântat: Bine eşti cuvântat Dumnezeul părinţilor noştri. 

Stih: Sfinţilor mucenici, rugaţi-vă lui Dumnezeu pentru noi. 

Cu gând desăvârşit lepădând trecerea celor curgătoare, v-aţi dezbrăcat către 
lupte, mucenicilor şi biruind aţi luat de la înălţime harul tămăduirilor, strigând şi 
zicând: Bine eşti cuvântat Dumnezeul părinților noştri. 

Stih: Sfinţilor mucenici, rugaţi-vă lui Dumnezeu pentru noi. 

Fiind înfierbântat de multe boli, acum scap la ajutorul vostru cel fierbinte şi cu 
durerea inimii mele mă rog, tămăduitorilor, dați-mi degrab tămăduire mie, celui 
ce cânt: Bine eşti cuvântat Dumnezeul părinților noştri. 

Slavă Tatălui şi Fiului şi Sfântului Duh. 

Aflându-mă în boli trupeşti de stricăciune şi având suflet întunecat de cugete 
rele şi de păcate şi de patimi, sârguiţi-vă degrab, vă rog, să mă izbăviţi, Sfinte 
Chir podoaba pătimitorilor şi prea lăudate loan. 

Şi acum şi pururea şi în vecii vecilor. Amin (a Născătoarei). 

Izbăveşte-mă, Preasfântă Fecioară, de oamenii cumpliţi şi de demonii cei vicleni 
şi de orice altă lucrare şi întâmplare rea şi de toată răutatea şi mă păzeşte pe 
mine, care cânt: Bine eşti cuvântat Dumnezeul părinților noştri. 

Cântarea a 8-a 

Irmos: Pe Dumnezeu care S-a pogorât... 

Stih: Sfinţilor mucenici, rugaţi-vă lui Dumnezeu pentru noi. 

Cu adaosul rugăciunilor voastre, prea fericită doime binecuvântată, Strizăm: 


alungă de la noi toată boala şi slăbănogirea sufletului şi a trupului, ca să te 
cinstim întru toţi vecii. 

Stih: Sfinţilor mucenici, rugaţi-vă lui Dumnezeu pentru noi. 

Făcătorilor de minuni şi doctorilor, Sfinților mucenici Chir şi loan, vindecaţi 
bolile noastre şi pornirile patimilor îndreptaţi-le către cărările cele dumnezeieşti, 
ca după datorie să vă lăudăm pe vol. 

Stih: Sfinţilor mucenici, rugaţi-vă lui Dumnezeu pentru noi. 

Intru lenevire trecându-mi viaţa mea, mă înspăimântez de înfricoşătoarea jude- 
cată, la care să mă izbăviţi de osândă, făcându-vă apărători fierbinţi, muce- 
nicilor, mie celui ce mi-am înnegrit sufletul meu cu patimile. 

Binecuvântăm pe Tatăl şi pe Fiul şi pe Sfântul Duh, Domnul. 

Pe Tine Dumnezeire Te laud şi mă închin, Ceea ce eşti una după fire şi Treime 
după feţe; Părinte şi Cuvinte şi Duhule, bucuria pătimitorilor şi Întărirea tuturor 
oamenilor, celor ce Te laudă pe Tine cu glasuri neîncetate. 

Şi acum şi pururea şi în vecii vecilor. Amin (a Născătoarei). 

Intru asemănare de trup s-a văzut din tine, prea curată, Cel mai presus decât 
zidirea pe care roagă-L neîncetat, Fecioară să ne miluim noi, care vieţuim în 
răutate şi ne cutremurăm de chinurile iadului cele veşnice. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea 
înălţându-L. pe Dânsul întru toii vecii. 


Pe Dumnezeu care S-a pogorât în cuptorul cel cu foc la tinerii evreieşti şi văpaia 
în răcoreală o a prefăcut, ca pe Domnul lucrurile lăudaţi-L şi-L prea înălțaţi 
întru toţi vecii. 

Cântarea a 9-a 

Irmos: Pe Dumnezeu, Cuvântul... 

Stih: Sfinţilor mucenici, rugaţi-vă lui Dumnezeu pentru noi. 

Slăviţilor mucenici, cei ce sunteți împreună cu cetele cele prea sfințite ale 
sfinților pătimitori şi sunteţi înfrumuseţaţi cu podoabe dumnezeieşti, rugaţi 


pururea pe Domnul lisus cel Frumos întru podoabă, ca să înfrumuseţeze inimile 
noastre, sfinților. 

Stih: Sfinţilor mucenici, rugaţi-vă lui Dumnezeu pentru noi. 


Cei ce sunteți crini ai Raiului celui înțelegător şi foarte bine mirositori, 
pătimitorilor ai Domnului, tot sufletul îl umpleţi de miros cu sfințite bune 
mirosuri drept aceea izgoniți de la mine stricăciunea patimilor, dăruindu-mi 
sănătate şi har. 


Stih: Sfinţilor mucenici, rugaţi-vă lui Dumnezeu pentru noi. 


Sfinţilor mucenici, încetaţi tăria patimilor mele, precum de demult cu cur- 
gerile sângiurilor voastre, dezmierdarea înşelăciunii celui străin o aţi încetat 
şi cereţi să mi se dea vărsare de lacrimi sufleteşti, prin care să mă spăl de 
toată spurcăciunea păcatelor. 


Slavă Tatălui şi Fiului şi Sfântului Duh. 


Locaşul vostru trimițând razele tămăduirilor mai mult decât razele soarelui, 
goneşte întunericul cel rău al patimilor; ci luminaţi-mă pe mine cel ce cu 
credinţă alerg către dânsul, Sfinților mucenici Chir şi loan, făcătorilor de mi- 
nuni, prea minunaţi. 


Şi acum şi pururea şi în vecii vecilor. Amin (a Născătoarei). 


Ca un nor luminos eşti, prea curată, ţinând în braţele tale pe Soarele dreptăţii 
pentru aceea strig către tine: Luminează-mă, Fecioară, pe mine, cel întunecat 
de multe răutăţi, cel ce neîncetat te cinstesc pe tine. 


Irmosul: Pe Dumnezeu, Cuvântul Cel din Dumnezeu, care cu negrăită înţele- 
pciune a venit să înnoiască pe Adam cel căzut rău prin mâncare întru 
stricăciune, din Sfânta Fecioară în chip de negrăit Întrupându-Se pentru noi 
credincioşii, cu un gând în laude ÎI slăvim. 


Sedelna, glasul al 4-lea. Podobie: Cel ce Te-ai înălţat pe Cruce de bunăvoie, 
poporului Tău celui nou, numit cu numele Tău, îndurările Tale dăruieşte-i, 
Hristoase Dumnezeule. Veseleşte cu puterea Ta pe binecredincioşii creştini, 
dăruindu-le lor biruinţă asupra celui potrivnic, având ajutorul Tău armă de pace, 
nebiruită biruinţă. 


Călcând dezmierdările cele de pe pământ, pătimitorilor, luminat v-aţi ridicat cu 
harul către dumnezeiasca înălțime a muceniciei, luminători ai lumii, Sfinţilor 
mucenici Chir şi loan pentru aceasta vă rugăm, izbăviţi-ne de întunericul 
păcatului şi de boli, rugându-vă Dumnezeului tuturor. 

Sedelna Preasfintei Născătoare de Dumnezeu, glasul al 4-lea. Podobie: Cel ce 
Te-ai înălţat pe Cruce de bunăvoie, poporului Tău celui nou, numit cu numele 
Tău, îndurările Tale dăruieşte-i, Hristoase Dumnezeule. Veseleşte cu puterea Ta 
pe binecredincioşii creştini, dăruindu-le lor biruință asupra celui potrivnic, 
având ajutorul Tău armă de pace, nebiruită biruinţă. 


Mulțimea cugetelor mele celor necurate şi ploile gândurilor mele celor fără de 
cale, cine va putea să le spună, Preacurată? Dar împotrivirile vrăjmaşilor mei 
celor fără de trup şi răutatea lor, cine le va povesti? Ci prin rugăciunea ta, ceea 
ce eşti bună, dăruieşte-mi mântuire de toate acestea. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. 
Veseleşte cu puterea Ta pe binecredincioşii creştini, dăruindu-le lor biruinţă 
asupra celui potrivnic, având ajutorul Tău armă de pace, nebiruită biruinţă. 


Ceea ce în vremile cele mai de pe urmă Te-a născut cu trup, pe Tine, Cel Născut 
din Tatăl Cel fără de început, văzându-Te, Hristoase, pe Cruce Spânzurat striga: 
Vai mie, prea dorite lisuse! Cum Cel ce eşti slăvit ca un Dumnezeu de îngeri 
acum eşti Răstignit de oamenii cei fără de lege? Te laud pe Tine, Fiule, 
Îndelung-Răbdătorule. 

Imnografie 





Troparul Sfinţilor mucenici doctori fără de arginți Chir şi loan şi al celor 
împreună cu dânşii: Sălăşluindu-se darul Treimii în inimile voastre cele curate, 
prea fericiţilor Chir şi loan, v-aţi arătat înfricoşători izgonitori ai duhurilor celor 
necurate şi aţi fost tămăduitori ai neputinţelor, nu numai ai celor descoperite, ci 
şi ai celor ascunse. Drept aceea, îndrăzneală având către Dumnezeu Cel lubitor 
de oameni, prin rugăciunile voastre, cele neîncetate, tămăduiți patimile noastre. 


Condacul Sfinților mucenici doctori fără de arginţi Chir şi loan şi al celor 
împreună cu dânşii: Din dumnezeiescul har primind, sfinţilor, dar de minuni, 
faceţi minuni neîncetat, tăind toate patimile noastre cu meșşteşugul tămăduitor 
cel nevăzut, de Dumnezeu înţelepţite Chir, cu Sfântul loan cel pururea mărit. Că 
voi sunteţi dumnezeieşti doctori. 


Troparul aducerii moaştelor Sfinţilor mucenici doctori fără de arginţi Chir şi 
Ioan: Minunile sfinților Tăi mucenici, zid nebiruit ne-ai dăruit nouă, Hristoase 
Dumnezeule; pentru rugăciunile lor, sfaturile păgânilor le risipeşte şi sceptrurile 
Împărăției le întăreşte, ca un bun şi de oameni iubitor. 


Condacul aducerii moaştelor Sfinţilor mucenici doctori fără de arginţi Chir şi 
Ioan: Din harul cel dumnezeiesc dar de minuni luând, sfinților, faceţi minuni în 
lume, toate patimile noastre cu doctorie nevăzută, le tăiați, Sfinte mucenice 
Chir, de Dumnezeu înţelepţite, împreună cu măritul mucenic loan; că voi după 
adevăr sunteţi doctori dumnezeieşti. 


Ar dr Ar Ar dr dr Ar dr dr Ar Ar Ar dr dr dr Ar dr Ar Ar Ar dr Ar A 


IP IP PI Ie IE E 30 IE E E 30 3 IE 2 E E 0 E IP 3 E E e XX 


De dr dr Ar Ar dr Dr De Dr dr dr dr Ar dr dr de De Dr dr dr fr Ar A A d 


XP XP IP 3 E 2 3 3 3 E E 0 IP 3 3 E E ID IP E XX 


Vieţile Sfinţilor - Aducerea cinstitelor moaște ale Sfinţilor Chir şi loan, 
doctorii fără de arginţi (28 iunie) 





Aceşti sfinţi pătimitori de chinuri, Chir şi loan, au pătimit pentru Hristos în 
31 de zile ale lunii ianuarie, pe vremea împărăției lui Dioclețian, în cetatea 
care se numea Canopos. Acea cetate era departe de Alexandria ca la 12 stadii. 
După mucenicescul lor sfârşit, creştinii le-au îngropat trupurile cu cinste. 


lar după trecerea a mulți ani, tămăduitoarele lor moaşte s-au aflat într-acea 
vreme când creştinii întărindu-se mai mult decât elinii cei închinători la idoli, au 
început pretutindeni a zidi biserici fără să fie opriţi, dar mai ales în împărăția 
marelui Teodosie. Aceasta a biruit pe Maxim al Apusului cu toate puterile sale; 
dar l-a mai biruit şi cu rugăciunile cuvioşilor părinți, care vieţuiau în pustiile 
Egiptului şi la care împăratul Teodosie a trimis într-adins, având nevoie de 
rugăciunile lor spre ajutor. 


Între aceşti părinţi cu cuviinţă este a pomeni pe unul, cu numele Senufie, slăvit 
întru minuni. El petrecea într-un schit, pentru care împăratul a scris patriarhului 
Teofil al Alexandriei să-l trimită în Constantinopol la dânsul, ca prin bine- 
cuvântarea şi cu rugăciunile lui să se înarmeze contra vrăjmaşilor. 

Teofil, voind să împlinească porunca împăratului, s-a dus singur în schit la 
cuviosul părinte Senufie, ca să-l roage să meargă la Constantinopol la împăratul 
Teodosie; iar el nicidecum nu voia să iasă din chilia sa. După multă rugăminte şi 
îndemnare a patriarhului, supărându-se, el şi-a luat rasa şi toiagul, pe care ridi- 
cându-le în sus spre răsărit şi ochii spre cer ridicându-şi, a grăit: "Doamne, 
Dumnezeul puterilor, mă rog Ție cu smerenie, dă rasei şi toiagului acestuia acea 
putere pe care mi-ai dat-o mie cu milostivire”. 


Astfel rugându-se, a dat rasa şi toiagul patriarhului, zicându-i: "Acestea să le 
trimiți împăratului în locul meu şi să-i scrii că în timp de război să pună rasa pe 
dânsul, iar toiagul să-l ia în mână şi să meargă cu îndrăzneală înaintea ostaşilor 
lui contra vrăjmaşilor şi va vedea slava lui Dumnezeu”. 


Patriarhul, trimițând acelea împăratului şi spunându-i cuvintele cuviosului, el le- 
a primit cu credință. Deci, făcând după cuvântul cuviosului, a câştigat mare 
biruință contra vrăjmaşilor, spre a cărui aducere aminte şi spre pomenirea 
cuviosului Senufie, alexandrinii au făcut asemănarea împăratului, săpată şi pusă 
pe un stâlp înalt, având rasa călugărească pe dânsul şi toiagul ţinându-l în mâini. 


Deci, în toţi anii, în ziua acelei biruinţe se prăznuieşte cu dănţuire, mulţumind 
lui Dumnezeu. De atunci mai ales au început a se zidi biserici lui Dumnezeu în 
Alexandria şi în tot Egiptul, pentru că se înmulţise creştinătatea. 


Când patriarhul Teofil a voit să zidească o biserică aleasă în Canopos în 
numele Sfinţilor apostoli, în acea vreme s-au aflat moaştele Sfinţilor făcători 
de minuni Chir şi loan. Aceasta a fost după sfârşitul lui Teodosie şi pe timpul 
împărăției fiului său Eraclie. 


lar despre aducerea moaştelor Sfinţilor mucenici Chir şi loan se scrie în viaţa 
Sfântului Chiril, patriarhul Alexandriei, că aproape de Canopos, ca la două 
stadii, este un loc care se numeşte Manutin (mai înainte era sat). 


Acolo era şi o capişte, veche locuinţă diavolească, fiind foarte înfricoşat locul 
acela, deoarece multe duhuri necurate petreceau acolo. Pe când patriarhul 
Teofil era încă între cei vii, dorea să curețe locul acela de diavoli şi să-l facă 
loc sfânt, spre mărirea lui Dumnezeu. Având însă multe împiedicări şi 
apropiindu-i-se sfârşitul vieţii, n-a putut să-şi ducă gândul său la îndeplinire. 


Atunci Sfântul Chiril, moştenitorul scaunului lui Teofil, a început a se îngriji 
de aceasta şi se ruga lui Dumnezeu cu dinadinsul să-i dea de sus ajutor şi 


putere, pentru biruinţa şi izgonirea din locurile acelea a duhurilor necurate. 
Deci, i S-a arătat în vedenie, poruncindu-i ca cinstitele 

moaşte ale Sfinţilor mucenici Chir şi loan să le aducă la locul ce se numeşte 
Manutin, că astfel va fugi de acolo diavoleasca putere. 


Sfântul Chiril, făcând aceasta, a adus în Manutin moaştele sfinţilor, zidind acolo 
o biserică în numele lor. Atunci îndată s-au gonit de acolo necuratele duhuri şi 
s-a făcut în acel loc izvor de tămăduiri, ce izvorăsc din moaştele mucenicilor. 


Deci, se cuvine să se pomenească oarecare minuni ale acestor sfinţi, pe scurt. 


În zilele prea sfinţitului Evloghie, patriarhul Alexandriei, un fiu de-al lui Iulian, 
mai marele cetăţii, cu numele Amonie, avea împrejurul grumajilor săi o 
oarecare vătămare dureroasă şi care creştea înlăuntrul trupului. Acea vătămare 
doctorii o numesc scrofuri, care, crescând şi umflându-se din zi în zi, i s-au 
îngreunat grumajii şi-l îngrozea cu moarte. Apoi, chemând mulţi doctori, nimic 
n-au aflat spre vindecare, din care cauză tatăl şi fiul mâhnindu-se, i-au lăsat pe 
ei şi au alergat la sfinţii făcători de minuni, Chir şi loan, rugându-se cu lacrimi 
lângă cinstitele moaşte, ca să dea tămăduire fiului său. 


Atunci acela, arătându-se în vedenie, a poruncit tânărului, care se îngâmfa 
pentru slavă şi bogăţie, să-şi lepede mai întâi mândria sa şi în semn de smerenie, 
să măture gunoiul din casa lor; apoi să facă un plasture de ceapă amestecat cu 
pâine şi să oblojească tot grumajul şi gâtlejul. După ce a făcut aceasta, îndată i 
s-au închis vătămările şi Amonie a luat tămăduire, cu rugăciunile sfinților 
doctori fără de plată. 


Însă tot acelaşi Amonie, după câtăva vreme, uitând sfătuirile sfinţilor, s-a înălţat 
cu mândria şi iarăşi s-a îmbolnăvit de altă boală, care îi era pedeapsă pentru 
neascultarea lui. Prin boala aceea pântecele lui îi era foarte greu, din care cauză 
stomacul său nu putea să primească nici mâncare, nici băutură; ci toate cele ce îi 
intrau pe gură, îndată 1 se întorceau înapoi. 


Atunci iarăşi a alergat cu lacrimi, rugându-se sfinților răbdători de chinuri, Chir 
şi loan, doctorii săi cei încredinţaţi. Aceia, arătându-i-se lui în vis, mai întâi l-au 
ocărit pentru mândria lui, apoi i-au poruncit să-şi lepede hainele cele de mult 
preţ şi să se îmbrace într-o haină de păr şi luând vasele cele de apă, să aducă apă 
rece la fraţii cei neputincioşi şi săraci, pentru adăparea lor. 


Amonie, după ce a făcut aceasta fără lenevire, sfinţii iarăşi i s-au arătat şi 1-au 
poruncit, ca luând untdelemn din candelele lor, asemenea şi ceară din lumâ- 
nările aprinse lângă raclele lor, să facă un plasture şi să-l lipească de pântecele 
său. Amonie, făcând aceasta, s-a făcut sănătos. 


SR 5 e 

Un alexandrin, anume Teodor, fiind multă vreme orb de amândoi ochii, a fost 
dus la Manutin, în biserica unde erau moaştele sfinților răbdători de chinuri şi 
acolo se rugă cu osârdie pentru luminarea ochilor săi. 


Deci, sfinţii i s-au arătat în vedenie şi i-au poruncit să meargă şi să se spele la 
izvorul care era aproape de biserica lor. 


Iar el, ducându-se, s-a spălat şi când şi-a şters faţa cu băsmăluţa îndată a văzut. 
Deci, mai întâi a văzut în băsmăluţă albeţile care căzuseră din ochi ca nişte 
solzi. EI s-a întors de la biserică cu bucurie, arătând la toţi orbirea sa cea căzută 
în băsmăluţă. 


SR o 2 


Un alt bărbat, anume Calos, plăcut lui Dumnezeu după nume şi după viaţă, din 
întâmplare căzând de pe o scară, şi-a sfărâmat fluierul piciorului în multe bucăţi, 
şi-l durea foarte tare. 


Chemând mulţi doctori şi neputând dobândi nici un ajutor de la el, a alergat cu 
credinţă mare la aceşti doctori fără de arginți, Chir şi loan, şi ungându-i piciorul 
cu untdelemn din candele lor, s-a tămăduit în acelaşi ceas. 

Un om, anume Isidor de la Maiuma, avea durere înăuntru, la ficat, care, 
putrezind, s-a făcut în sânge şi în flegmă, astfel că scuipa cu sânge. Omul acela, 
neputând să se tămăduiască cu nici un fel de doctorii, a alergat la moaştele cele 
tămăduitoare ale sfinţilor răbdători de patimi şi aceia i s-au arătat, nu în vedenie, 
ci la arătare şi i-au dat lui să mănânce o bucată de chitrin. 


Acela, primind acea bucată din mâinile lor, nu ştia de la cine o primeşte deoa- 
rece socotea, că aceia sunt din poporul ce venise să dea închinăciune sfintelor 
moaşte ale mucenicilor. 


După ce a mâncat ceea ce i se dăduse, îndată s-a tulburat stomacul lui şi a vărsat 
un vierme mare, care rodea ficaţii lui, iar sfinţii fără de arginţi, s-au făcut 
nevăzuţi. 


EI, făcându-se sănătos în acel ceas, a dat mulţumire lui Dumnezeu şi plăcuților 
Lui. 


Se aie 2 
Un om, anume Mina, mai marele cetăţii Filoponiei, fiind cuprins de o boală 
cumplită cu chinuri şi friguri, adăugându-i-se pe lângă aceasta şi împietrirea 
stomacului, i se încuiase stomacul. 

Câte doctorii îi dădeau pe gură doctorii, toate rămâneau fără de folos şi încă mai 
rău 1 se umfla pântecele, neputând să iasă afară. 


Bărbatul acela a pătimit aşa două săptămâni. Suferind acea cumplită durere, se 
deznădăjduise din partea doctorilor, dar, aducându-și aminte de Sfinţii doctori 
fără de arginţi, Chir şi loan, a poruncit să-l ducă cu patul în Manutin la tămă- 
duitoarele lor moaşte. 


Acolo, rugându-se el cu lacrimi şi adormind puţin, 1 s-au arătat sfinţii şi i-au dat 
să mănânce o smochină. Deşteptându-se din somn a găsit smochina pe pat lângă 
el şi luând-o, a mâncat-o şi îndată i s-a dezlegat stomacul şi s-a făcut sănătos. 


SR 5 


Un alt Mina, care era mai înainte, ca acel vechi Isail, uşor şi grabnic cu 
picioarele, ca o căprioară de cele din țarină, odată s-a îmbolnăvit de picioare 
foarte tare, încât nici nu putea păşi. Deci, a zăcut multă vreme în pat, slăbind 
foarte tare picioarele lui. El a poruncit să-l ducă cu patul la Sfinţii făcători de 
minuni, Chir şi loan. După ce şi-a uns picioarele cu untdelemn de la candelele 
care ardeau la cinstitele lor moaşte, îndată s-a sculat sănătos şi umbla bine cu 
picioarele cele tămăduite, mulţumind lui Dumnezeu şi Sfinților Lui. 

O femeie cu numele Teodora, bând apă, din întâmplare a băut o broscuţă mică, 
însă nu ştia ce a băut, deci acea broscuţă a crescut în pântecele ei. La început 
acea broască, care era mică, îi făcea puţină durere înăuntru, iar după ce a crescut 
mare, s-a mărit şi durerea, încât femeia aceea nu avea odihnă de acea cumplită 
durere, nici ziua, nici noaptea. 


Deci, se văita şi se tăvălea pe pământ şi nimeni nu putea s-o ajute nici să 
cunoască care îi este boala. Mulţi socoteau că aceea este muncită de diavol; 
deci, o aduse la acești Sfinţi tămăduitori Chir şi loan, care, arătându-se noaptea, 
i-au poruncit, ca, mai înainte de primirea mâncării, să bea apă multă. 


Femeia, după ce a făcut aceasta, stomacul ei îndată s-a tulburat şi a vărsat o 
broască mare şi astfel s-a făcut sănătoasă. 


Deci, toţi cei care au văzut aceasta, minunându-se, au slăvit pe Dumnezeu şi pe 
plăcuţiu Lui. 

După acea femeie Teodora, a alergat un bărbat oarecare, anume Teodor, la 
Sfinţii doctori fără plată, având înăuntru otravă dată de nişte oameni răi. Acela, 
bolind foarte tare, nu putea să câştige ajutor de la doctori. Rugându-se el cu 

lacrimi pentru sănătatea sa, sfinţii i s-au arătat în vedenie, poruncindu-i să mă- 
nânce o jivină, care pe greceşte se numeşte scolopendra. 


Deşteptându-se el din vedenie, s-a întărit cu semnul Sfintei Cruci, pentru că 
socotea că este o nălucire drăcească şi iarăşi se ruga către sfinți cerând sănătate. 


În altă noapte, sfinţii s-au arătat, poruncindu-i acelaşi lucru. Dar el nu credea, 
fiindcă acea jivină este plină de otravă, iar nu de tămăduire. 1 s-a făcut lui şi a 
treia oară aceeaşi arătare; dar nici aşa n-a ascultat, părându-i-se că aceea este o 
nălucire a vrăjmaşului. Dar într-a patra noapte, sfinţii 1 s-au arătat, nu în vis, ci 
la arătare, fiindu-le milă de boala cea grea a lui şi au zis: 





Teodor, crezând că acea vedenie este adevărată, făcându-se ziuă, a mers la izvor 
şi acolo a găsit un castravecior mic ce era pe Jos, pe care luându-l, a început a-l 
mânca cu plăcere. Dar când voia să bage în gură rămăşiţa castravetelui, a văzut 
într-însul cea din urmă bucăţică a Jivinei, care se numeşte scolopendra; căci o 
mâncase pe toată cu castravetele acela. Deci, temându-se, a aruncat la pământ 
acea rămăşiţă, iar el a început a vărsa. Şi a vărsat astfel cu castravetele şi jivina 
aceea, cum şi toată otrava care a fost mai înainte într-însul. 


Astfel s-a făcut sănătos desăvârşit şi întorcându-se la biserică, s-a închinat cu 
mulțumire cinstitelor moaşte ale tămăduitorilor săi. 

Din Babilonul Egiptului a venit în Manutin la Sfinţii făcători de minuni, o 
femeie, anume Maria, având cu sine un fiu de opt ani. Aceluia i se trăsese limba 
din gură prin lucrarea diavolească şi atârna afară ca de o palmă de lungă, iar 
mărimea nu era de măsura limbii omeneşti şi vederea lui era străină, fiind gros, 
negru, puturos şi greţos la toți cei ce priveau la dânsul şi curgându-i neîncetat 
spume negre. 


Acel copil, din întâmplare căzând pe pământ lângă mormântul sfinţilor, s-a lovit 
cu limbă de marmura ce se afla acolo şi îndată s-a tras înapoi. Astfel că din 
batjocura cea diavolească, s-a aşezat la loc, în obişnuita măsură de creştere şi 
copilul s-a făcut sănătos. 

Un bărbat din Egipt, anume Evghenie, fiind bolnav de idropică, a fost adus la 
Sfinţi bolnav cu tot trupul, având pântecele foarte umflat. 

Aceluia arătându-i-se sfinţii în vedenie, s-au atins cu mâinile de pântecele lui şi 
l-au ZIS: 


Evghenie, deşteptându-se, s-a văzut scăpat de toată greutatea de idropică, 
umblând ca şi înainte şi din acel ceas a dobândit sănătate desăvârşită. 


Pomenind aceste puţine minuni, din cele multe ale sfinților fără de arginți Chir 
şi loan, slăvim pe Hristos Dumnezeu, Cel ce le-a dat un dar ca acesta slăvit, 
împreună cu Tatăl şi cu Sfântul Duh în veci. Amin. 

Sinaxar - Pomenirea aflării cinstitelor moaşte ale Sfinţilor mucenici Chir şi 
loan (28 iunie) 





In această lună (iunie), în ziua a douăzeci şi opta, pomenirea aflării 
cinstitelor moaşte ale Sfinţilor mucenici Chir şi loan. 


Aceşti ai lui Hristos mucenici şi făcători de minuni au trăit pe vremea împărăției 
lui Dioclețian. Chir era din cetatea Alexandriei, iar loan din cetatea Edesei şi 
fiind uniţi amândoi pentru tocmirea lucrurilor lor umblau şi tămăduiau toată 
boala şi toată slăbiciunea şi îndemnând pe mulţi spre mucenicie au fost vădiţi la 
stăpânitorul locului, care aducându-i înaintea lui, i-a dat la tot felul de chinuri, 
apoi le-a tăiat capetele. 


lar cinstitele lor trupuri fiind îngrijite şi ascunse de oameni credincioşi din 
pricina păgânătăţii ce era atunci, pe vremea împărăției lui Arcadie şi a lui Teofil 
patriarhul Alexandriei, au fost aflate cinstitele şi sfintele lor moaşte, a căror 
pomenire o prăznuim duhovniceşte, pentru că în această zi în care s-au aflat 
aceste sfinte comori din pământ, mulțime de credincioşi cu multe boli s-au 
învrednicit de toată tămăduirea. 


Astfel: îndrăciţii se vindecau, bolnavii se lecuiau, orbii vedeau, ologii umblau şi 
tot leacul şi tămăduirea se da oamenilor. Şi nu se făceau acestea numai pe 
vremea aceea, ci şi până astăzi, cei ce merg cu credință la dânşii îndată 
dobândesc tămăduirea, întru slava şi lauda Celui ce i-a slăvit pe dânşii, Hristos, 
Dumnezeul nostru. 


Iar pomenirea lor se face în ziua de 31 ianuarie. 

Sinaxar - Aducerea moaștelor Sfinţilor mucenici doctori fără de arginți 

Arhid. Ștefan Sfarghie - Sinaxar - Aducerea moaştelor Sfinţii mucenici 
doctori fără de arginţi Chir şi loan 





Aceşti mucenici ai lui Hristos au trăit pe vremea împăratului Dioclețian (284- 
305), Chir fiind din cetatea Alexandriei (Egipt) şi loan din cetatea Edesei 
(Siria). 


Cr Ea a 


oferise a convertit multe persoane bolnave la credinţa creştină. loan (de neam 
arab) făcea parte din armată şi era unul dintre apropiații împăratului. EI s-a 
împrietenit cu Chir, auzind de virtuțile şi minunile sale şi l-a urmat în cele din 
urmă în viața ascetică. 


Sfinții Chir şi loan auzind de o femeie Atanasia şi de cele trei fiice ale ei, 
Teoctista (în vârstă de 15 ani), Teodota (de 13 ani) şi Teodosia (de 11 ani), că 
au suferit mari chinuri pentru numele lui Hristos la Canope în Egipt, au mers 
acolo pentru a le încuraja. 


Odată ajunşi, au fost reținuți şi ei şi bătuţi cu cruzime, în timpul persecuției lui 
Dioclețian (284-305). Legaţi fiind, au fost arși cu torţele, iar mai apoi, peste 
rănile lor s-a turnat oţet şi s-a presărat sare. Toate acestea s-au petrecut sub ochii 
Atanasiei şi ai fiicelor sale care la rândul lor au fost torturate. 


La câteva zile după aceasta, Sfinții Chir şi loan au fost decapitați în ziua de 31 
ianuarie 304. 


O sută de ani mai târziu, pe vremea împăratului Arcadie (395-408), vrând 
patriarhul Alexandriei, Teofil, să zidească o biserică, la săpături s-au descoperit 
moaştele celor doi sfinți, Chir şi loan. Urmaşul şi nepotul lui Teofil, în scaunul 
patriarhal de Alexandria, Sfântul Chiril, a mutat moaştele sfinţilor, în urma unei 

vedenii, la locul numit Manutin, deoarece acolo existau o veche capişte ido- 
lească şi o puternică lucrare a duhurilor necurate. 


Deci, Sfântul Chiril al Alexandriei făcând aceasta, îndată au fugit de acolo 
duhurile necurate. 


Dumnezeu a făcut multe minuni prin moaştele acestor sfinţi şi astfel s-a instituit 
sărbătoarea de astăzi. 

Florin Nicolaie - Calendar Ortodox - Aducerea moaștelor Sfinţilor 
mucenici doctori fără de arginţi Chir şi loan; Sfântul mucenic Papias 


SF. MC. CHIR ŞI IOAN 





Sfinţii mucenici au trăit în timpul împăratului Dioclețian (sec. IV). Ei sunt 
numiţi „doctori fără de arginţi”, deoarece îngrijeau pe cei bolnavi fără să pri- 
mească vreo răsplată. 


Ei au suferit moarte martirică în orașul Canope, lângă Alexandria-Egipt şi sunt 
pomeniţi de Biserica Ortodoxă în data de 31 ianuarie. 


Trupurile lor au fost îngropate în taină de creştinii din Canope şi au stat așa până 
în vremea împăratului Arcadius (395-408) şi a patriarhului Teofil al Alexan- 
driei, adică aproape o sută de ani, când au fost aflate, şi mutate în Manufin, o 
cetate egipteană cu multe temple păgâne. 


Mulţi creştini s-au învrednicit de tămăduiri prin rugăciunile înălțate lângă racla 
lor. 


i e ste 


Sfântul mucenic Papias (303-305) - acest sfânt mucenic a pătimit în vremea 
împăratului Dioclețian (284-305). A fost supus la torturi până la moarte. 

Proloage - Aflarea cinstitelor moaşte ale Sfinţilor mucenici Chir şi loan (28 
iunie) 

Luna iunie în 28 zile: aflarea cinstitelor moaşte ale Sfinţilor mucenici Chir şi 
Ioan. 


Aceşti mucenici ai lui Hristos au trăit pe vremea împărăției lui Dioclețian, chiar 
fiind din cetatea Alexandriei, iar loan, din cetatea Edesei. Şi umblau împreună, 
pentru trebuinţele meşteşugului lor, ca doctori fără de arginţi, tămăduind toată 
boala şi toată slăbiciunea şi îndemnând, pe mulţi, spre mărturisirea lui Hristos. 


Deci, pentru credinţa lor, după ce au îndurat grele chinuri în zilele împăratului 
Dioclețian, Sfinţii Chir şi loan au primit moartea, prin tăierea capetelor cu sabia. 


Atunci, nişte creştini au luat trupurile lor şi le-au îngropat, cu cinste, în loc 
tainic, unde au rămas multă vreme, încât, cu timpul, locul îngropării lor a fost 
uitat. 


O sută de ani mai târziu, pe vremea împărăției lui Arcadie, vrând Teofil, 
patriarhul Alexandriei, să ridice o biserică în oraşul Canopus, s-au aflat cin- 
stitele moaşte ale celor doi mucenici ai lui Hristos, Chir şi loan. 


Și, cum, aproape de Canopus, era un sat, care se numea Manutin, cu o veche 
capişte idolească şi o puternică lucrare de duhuri necurate, îngerul Domnului, s- 
a arătat Sfântului Chiril, nepotul şi urmaşul lui Teofil la scaunul Alexandriei, 
poruncindu-i ca cinstitele moaşte ale Sfinților Chir şi loan să le ducă la locul 
numit Manutin, că, astfel, va fugi, de acolo, diavoleasca putere. 


Deci, Sfântul Chiril, făcând aceasta, a adus sfintele moaşte, din Canopus, la 
Manutin, şi, îndată, s-au izgonit, de acolo, necuratele duhuri. Şi s-au făcut cins- 

titele moaşte izvor de tămăduire, încât îndrăciții se izbăveau, bolnavii se 
lecuiau, orbii vedeau, ologii umblau, şi se dădea oamenilor tot leacul şi tămă- 
duirea. 


Şi, aşa aflarea şi mutarea minunată a acestor sfinte moaşte a ajuns praznicul 
duhovnicesc al zilei de astăzi. 


Dumnezeului nostru slavă în veci! Amin. 
Întru această zi, pomenirea cuviosului Pavel, doctorul. 


Cuviosul Pavel era din cetatea Corin de neam bun, născut din părinți creştini, 
crescut în dreapta credinţă. Şi, iubind pe Dumnezeu, din tinereţe, a intrat într-o 
mănăstire şi s-a făcut monah, ostenindu-se mult în pustniceştile nevoinţe, 
devenind bărbat iscusit. Dar se lupta cu el dracul desfrânării. 


Într-o noapte, stând cuviosul Pavel la rugăciune, a venit, înaintea lui dracul în 
chip văzut, şi i-a zis: "De nu vei face pofta trupească, măcar o dată, mă voi 
întoarce asupra ta cu tărie". 

Iar el, certându-l pe diavol, cu numele lui Hristos cu semnul crucii, l-a gonit. 
După aceasta dracul a îndemnat asupra lui pe o oarecare femeie desfrânată, care, 
născând un prunc nu de mult, l-a adus la cuviosul şi l-a pus pe el pe numele lui, 
zicându-i: "De la tine, pe acesta l-am zămislit şi l-am născut”. 


Iar stareţul a primit pruncul cu bucurie. 
Și venind nişte eretici, i-au legat mâinile la spate şi, agăţându-i pruncul de 
grumaji, îl purtau pe el prin cetate, batjocorindu-l. 


Şi Pavel, stând în mijiocul poporului a zis: "Ascultaţi fraţilor. Iată, să întrebăm 
pe prunc, ca să ne spună nouă cine este tatăl lui". Şi avea pruncul nu multe zile 
de la naşterea lui. Şi a zis către prunc: "Spune nouă, cine este tatăl tău?" 


Iar pruncul, rupându-şi scutecele, a arătat cu mâna spre un oarecare fierar şi a 
zis: "Acesta este tatăl meu, iar nu Pavel monahul”. 


Iar poporul, auzind aceasta, s-a închinat monahului, cerându-şi iertăciune. 


De atunci, i-a dat lui Dumnezeu darul de tămăduire, că îşi punea mâinile pe cei 
neputincioşi şi se făceau sănătoşi. 


Și, vieţuind şaptezeci de ani, şi mai mult, cuviosul şi-a dat sufletul în mâinile 
Domnului, Căruia bine 1-a plăcut şi, numărându-se ceata Sfinţilor, împreună cu 
dânşii, pe unul din Treime, Dumnezeu, să-L mărim, în veci! Amin. 

Intru această zi, cuvânt despre iubirea de străini. 


Să fiţi, fraților, râvnitori de fapte bune, că până la sfârşit, să petreceţi în 
Domnul, cu pace. Să nu ocărăşti pe cei străini, ci să-i primeşti pe ei în casa ta. 
Adu-ţi aminte de Domnul lisus Hristos, care s-a făcut străin pentru tine. Să nu te 
ruşinezi a spăla picioarele, că poate străinul acela va fi îngerul, ispitindu-te pe 
tine: şi te vei păgubi de plată drepţilor. 


Ascultă ce a făcut Avraam: Stând el la stejarul din Mamvri la umbră, pe la 
amiază, a căutat şi a văzut trei bărbaţi, trecând pe lângă el şi, sculându-se, a 
alergat pentru întâmpinarea lor şi li s-a închinat până la pământ, zicând: 
"Doamne, de am aflat dar înaintea Ta, să nu treci alăturea de robul Tău, ci vom 
aduce apă şi vom spăla picioarele voastre. Şi voi pune înainte, pâine ca să 
mâncaţi şi, după aceasta, veţi merge în calea Voastră”. 


Deci, ce folos i-a adus lui iubirea de străini? Mai întâi, s-a numit prieten al lui 
Dumnezeu. 


După aceasta, a auzit în acea zi: "lată, Sara va naşte ţie fiu şi tatăl multora vei 
fi, 


Asemenea şi Lot, pe cei doi străini, i-a rugat să găzduiască la dânsul; şi aceia |- 
au scos pe el din Sodoma, ca să nu ardă, împreună cu cei fără de lege. 


Tot aşa, Sfsntul Tobie, orb fiind, a primit pe înger şi acesta I-a făcut pe el să 
vadă. 


Afară de aceasta, şi Domnul, încă, ne învaţă pe noi, zicând: "Cela ce primeşte pe 
prooroc, că prooroc, plată proorocului va lua şi cela ce primeşte pe drept, în 
nume de drept, plată dreptului va lua”. 


Drept acela, fraţilor, pe cei străini să-i iubiţi şi să-i faceţi pe ei părtaşi la masa 
voastră, ca şi voi să auziţi pe Hristos grăind: "Pentru că aţi făcut această unuia 
din aceşti fraţi, mai mici, ai Mei, Mie Mi-aţi făcut şi Eu voi da vouă viaţa cea 
veşnică". 


Intru această zi, cuvânt al prea cuviosului, Părintelui nostru Efrem Sirul, 
despre lupta cea duhovnicească. 


Monahul se aseamănă cu țarina cea semănată, care, cu ploi, crescând, rodeşte 
rod de bucurie. lar, când a ajuns la vremea rodului, în şi mai multă pripă, îl 
aruncă pe lucrătorul de pământ, ca nu cumva grindină sau jivinele sălbatice să-i 

strice roadă. Şi, dimpotrivă, dacă la seceriş îşi va dobândi răsplata, adunând în 
jitniţă rodul holdelor, atunci se bucură şi se veseleşte, mulțumind Domnului. 


Asemenea şi monahul, câtă vreme este în timpul acesta, dator este să se 
îngrijească de viaţa lui cea veşnică, ostenindu-se în pustnicie, până în ziua cea 
din urmă, căci, dacă se va lenevi, va alerga în zadar, şi, sfârşindu-şi drumul, va 
duce roadele ostenelilor sale în cer, ca şi lucrătorul de pământ, făcându-se 
bucurie şi veselie îngerilor. 


Deci, nimeni să nu se trândăvească, sau să se sperie de ispite. Ci, cel tare, să 
sprijinească pe cel neputincios. Cel harnic să mângâie pe cel puţin la suflet şi cel 
ce se trezeşte, să deştepte pe cel biruit de somn. Cel aşezat, să sfătuiască pe cel 
fără de aşezare şi cel înfrânat să-l certe pe cel fără de rânduială. ŞI, aşa, unii pe 
alții întărindu-ne, într-un cuget să ruşinăm, biruindu-l pe potrivnicul nostru. Şi 
să slăvim pe Dumnezeu şi pe Sfinţii Îngeri să-i veselim şi pe cei ce ne văd şi pe 
cei ce aud despre noi, să-i zidim, în Hristos, Mântuitorul nostru. 


Că, precum este tabăra Sfinţilor Îngeri este şi mulţimea monahilor, când au, 
totdeauna, mintea lor la Dumnezeu. Şi, precum e mierea şi fagurul în gură, aşa-i 
şi răspunsul cu dragoste al fratelui, faţă de aproapele său. Şi, precum apa rece, 
în vreme de arşiţă, este pentru cel însetat, aşa este şi cuvântul de mângâiere al 
fratelui, la necaz. Şi, precum dă cineva mâna celui căzut şi-l ridică pe el, aşa 
ridică cuvântul îndemnării şi al adevărului sufletului cel trândav şi leneş. Şi, 
precum este sămânţa bună şi bine odrăslită în pământ gras, aşa sunt şi gândurile 
bune în sufletul monahului. 


Rogu-te pe Tine, Mântuitorul lumii, Hristoase, caută spre mine şi mă miluieşte 
şi mă izbăveşte de mulțimea fărădelegilor mele, că toate bunătăţile pe care Le-ai 


făcut cu mine, din tinerețile mele, le-am pângărit. 


Dumnezeului nostru slavă, acum şi pururea şi în vecii vecilor! Amin. 

Sfântul Nicolae Velimirovici — Proloagele de la Ohrida — Pomenirea 
Sfinţilor mucenici Chir şi loan (28 iunie) 





Aceşti Sfinți mucenici se pomenesc în treizeci şi una de zile ale lunii ianuarie, 
unde sunt scrise vieţile şi mucenicia lor. 


Astăzi însă facem pomenire de mutarea sfintelor lor moaşte de la Canopus la 
Menuthis şi de multele minuni care s-au lucrat în timpul acestei mutări. 


Sfântul Chiril, patriarhul Alexandriei, s-a rugat fierbinte lui Dumnezeu ca să 
nimicească necurăția idolatră ce stăpânea în cetatea Menuthis, unde se afla o 
capişte păgânească şi unde puterea dracilor domnea absolut. 


Atunci înaintea patriarhului Chiril s-a înfăţişat un înger al Domnului care 1-a zis 
că dracii care domnesc la Menuthis nu vor putea fi surpaţi decât atunci când va 
aduce în acea cetate moaştele Sfinților mucenici Chir şi loan. 


Patriarhul a făcut neîntârziat aceasta: el a adus sfintele moaşte ale mucenicilor la 
Menuthis şi a ridicat deasupra lor o slăvită biserică, cu hramul Sfinților 
mucenici Chir şi loan. 


Prin atingerea de aceste sfinte moaşte, Ammonius, fiul lui Iulian, guvernatorul 
Alexandriei, s-a vindecat de scrofuloză; un anume Theodor s-a vindecat de 
orbire; Isidor din Maiuma s-a vindecat de o boală prin care i se mânca ficatul; 
soţia lui Theodor s-a vindecat de otrăvire; o anume Eugenia de idropică şi mulţi 

alți oameni s-au vindecat de alte nenumărate boli grele. Toate acestea s-au 
întâmplat la anul 412. 

De ce s-au mutat moaştele Sfinţilor Chir şi loan în 412 după Hristos? 





În Manuphin se afla un templu păgân, bântuit de duhuri necurate care îi 
îngrozeau pe locuitori. Toţi aceştia ştiau de ele. Patriarhul Teofil al Alexandriei 
(385-412) a dorit mult să le îndepărteze, însă nu a reuşit, murind cu dorinţa 
neîmplinită. Următorul patriarh, Chiril al Alexandriei (412 - 444), s-a rugat si el 
Domnului pentru alungarea spiritelor rele. 


Ca urmare a rugăciunilor, un înger al Domnului i S-a arătat, poruncindu-i Să 
aducă moaştele Sfinţilor doctori fără de arginţi Chir şi loan şi să le aşeze în 
biserica Sfinţilor evanghelişti, construită în Manuphin de patriarhul Teofil. 


Mutarea acestora moaşte a avut loc în anul 412, din oraşul Canopus (Abukir 
- Taufikiyeh), aflat lângă Alexandria Egiptului, unde au pătimit Sfinţii 
doctori Chir şi loan, în satul Manuphin din apropiere, aflat în Egipt. 


Îndată ce sfintele moaşte au fost aduse, demonii cei înfricoşători au dispărut. In 
plus, moaştele au început să săvârşească vindecări şi tămăduiri de tot felul, 
fapt ce a umplut de bucurie inimile creştinilor din Biserica Alexandriei, 
aceştia din urma începând să sărbătorească ziua mutării sfintelor moaşte, ca 
amintire a bucuriei trăite. În scurt timp, patriarhul Chiril a ridicat în Manuphin o 
biserică închinată Sfinţilor doctori fără de arginți. 


Ziua de 28 iunie 412 avea să devină cunoscută în întreaga Biserică Ortodoxă, 
sărbătorind de veacuri una dintre cele mai mari minuni ale Sfinţilor mucenici 
Chir şi loan, ce s-a petrecut exact într-un secol al discuţiilor privind mijlocirea 
sfinţilor înaintea lui Dumnezeu. 


Ulterior, moaştele sfinţilor au fost mutate din Manuphin la Roma, iar apoi la 
Munchen - tămăduirile continuând să apară în rândul celor credincioşi. 

Pr. Ciprian-Florin Apetrei - Tămăduitori fără de arginţi 





Între sfinţi există o categorie aparte, Sfinţii doctori fără de arginţi. Aceştia au 
fost medicii creştini care aduceau vindecare raportându-se permanent la Hristos, 
Vindecătorul a toate, şi fără a aştepta sau condiţiona o răsplată de la pacienţi. 


Biserica i-a numit aşa pe Sfinţii Chir şi loan (sărbătoriţi astăzi), Cosma şi 
Damian din Arabia, Cosma și Damian din Asia Mică, Cosma și Damian din 
Roma, Pantelimon şi Ermolae, Mochie şi Anichit, Samson şi Diomid, Talaleu şi 
Trifon. Aceştia sunt numiţi în rugăciunea de la Taina Sfântului Maslu, de 
ungere cu undelemnul sfințit, tămăduitori fără de arginţi. Despre viaţa, minu- 
nile, vindecările şi pătimirile lor găsim relatări în sinaxare. 


Din acestea citim că, după porunca Evangheliei, unii dintre aceşti mari sfinți au 
cutreierat orașele şi satele, propovăduind pe Hristos şi vindecând pe cei bolnavi. 
Din iubire fierbinte faţă de Dumnezeu şi faţă de semeni, ei nu luau niciodată 
plată pentru serviciile lor, respectând porunca Mântuitorului Hristos, care a 
spus: „În dar aţi luat, în dar să daţi” (Mt. 10, 8). 


Ca urmare a acestor minunate fapte, lumea i-a supranumit „doctori fără de 
arginți”. Alături de tratamentul şi îngrijirea medicală, Sfinţii doctori fără de 
arginţi recomandau bolnavilor să se nevoiască în rugăciune şi în pocăință. Pe 
lângă consultațiile medicale, feluritele vindecări și izgoniri de duhuri necurate, 
ei răspândeau învățătura lui Hristos. 


Din vieţile lor, relatate de sinaxare, aflăm că, atunci când săvârşeau tămăduiri, 
se adresau celor bolnavi: „Nu numai mâinile punem peste voi, căci cu puterea 
noastră nimic nu putem face. Toate le lucrează prin noi tăria cea atotputernică a 
lui Hristos, Unul adevăratul Dumnezeu, în care, de veţi crede cu neîndoială, 
îndată veţi fi sănătoşi”. 

Sfinţii doctori fără de arginţi şi făcători de minuni dispuneau de mari harisme, 
pe care le-au cultivat şi le-au valorificat pentru binele semenilor lor. Erau 
medici, excelenți oameni de ştiinţă, dar în acelaşi timp inima lor revărsa de 
credinţa în Hristos şi de iubirea faţă de oameni. 


Cine lecturează viaţa şi petrecerea lor se minunează de puterea harului ce le-a 
fost oferit prin purtarea de grijă a lui Dumnezeu. 

(Foto) Odoarele Mănăstirii Mega Spileo 


Pelerinii ce vin să se închine la Mănăstirea Mega Spileo, se bucură de o mulțime 
de sfinte moaşte. Mulțimea moaştelor sunt păstrate, cu mare evlavie, într-o 
sacristie încăpătoare şi frumos împodobită. 


Moaşte: 


= Sfântul mare mucenic Mina, 

= Sfântul sfințit mucenic Haralambie, 

= Sfântul Mucenic Nicolae din Corint, 

= Sfântul apostol întâiul mucenic şi arhidiacon Ştefan, 
— Sfântul mare mucenic Gheorghe, purtătorul de biruinţă, 
= Sfântul mare mucenic Teodor Tiron, 

= Sfântul mare mucenic Procopie, 

= Sfântul mucenic Trifon, 

= Sfântul apostol Timotei, 

= Sfântul ierarh Vlasie, episcopul Sevastiei, 

= Sfântul mare mucenic Artemie, 

= Sfântul mare mucenic şi tămăduitor Pantelimon, 

= Sfântul ierarh Miron, episcopul Cretei, 

— Sfântul sfinţit mucenic lerotei, episcopul Atenei, 

= Sfântul ierarh Grigorie, episcopul Nissei, 

— Sfânta cuvioasă muceniță Paraschevi din Roma, 

= Sfântul ierarh Cosma, episcopul Maiumei, 

— Sfânta mare muceniță Varvara, 

— Sfântul sfințit mucenic Foca, episcopul de Sinope, 

= Sfântul ierarh Eustatie, arhiepiscopul Antiohiei, 

= Sfântul mucenic Platon, 

= Sfântul mucenic Agatanghel, 

= Sfântul ierarh Chiril, arhiepiscopul Alexandriei, 

= Sfântul ierarh loan cel milostiv, patriarhul Alexandriei, 
= Sfântul cuvios Efrem Sirul, 

= Sfântul cuvios Macarie Egipteanul, 

= Sfântul mucenic Teoctist, 

= Sfântul apostol Andrei, cel întâi chemat, ocrotitorul României, 
= S fântul ierarh Vasile mărturisitorul, episcopul Pariei, 
= Sfântul nucenic Leontie, 

= Sfântul mucenic Agatonic, 

= Sfântul sfințit mucenic Policarp, episcopul Smirnei, 
= Sfântul cuvios Pahomie, 

= Sfântul mucenic Iachint, 

= Sfântul mucenic Elefterie Persul, 

= Sfântul mare mucenic Iacob Persul, 

= Sfântul sfințit mucenic Ignatie Teoforul, episcopul Antiohiei, 
= Sfântul cuvios Gheorghe Hozevitul, 

= Sfântul proroc loan Botezătorul şi Înaintemergătorul Domnului, 
= Sfântul ierarh Donat, episcopul Evriei, 

= Sfântul cuvios Gheorghe de la Maleon, 

= Sfântul mare mucenic Mercurie, 

= Sfântul ierarh Partenie, episcopul Lampsacului, 

= Sfântul Antim din Chios, 

= Sfânta mare muceniță Marina, 

= Sfinții mucenici Rafael, Irina și Nicolae din Insula Lesvos, 
= Sfântul Macarie Notara, episcopul Corintului, 

= Sfântul ierarh Nectarie taumaturgul de la Eghina, 

= Sfântul mare mucenic Teodor Stratilat 

— Sfinţii mucenici doctori fără de arginți Chir şi loan, 

= Sfânta cuvioasă Eufrosina de la Mega Spileo, 

= Sfântul cuvios Simeon de la Mega Spileo, 

= Sfântul cuvios Teodor de la Mega Spileo 

Relicvariul Mănăstirii Mega Spileo (Foto: Oana Nechifor) 

Moaştele Sfi iile Mina, AIE Nicolae cel nou şi o părticică din capul 
Sfântului arhidiacon Ştefan (Foto: Oana Nechifor) 

Moaştele Sfinţilor Mina, Haralambie, Nicolae cel nou şi o părticică din capul 
Sfântului arhidiacon Ştefan (Foto: Oana Nechifor) 

Capul şi mâna dreaptă a Sfintei Eufrosina de la Mega Spileo (Foto: Oana 
Nechifor) 

TPIEEE Sfi inților Gaiei, Te 77E Tiron, Haralambie, Procopie, Trifon şi 
Timotei (Foto: Oana Nechifor) 

Cinstitele capete ale Sfinţilor Simeon şi Teodor, ctitorii Mănăstirii Mega 
Spileo (Foto: Oana Nechifor) 

Moaştele Sfinţilor Miron, Ierotei al Atenei şi Grigorie al Nyssei (Fi oto: Oana 
Nechifor) 

Moaştele Sfântului Efrem Sirul, Macarie Frgipicănil şi Teoctist mucenicul 
(Foto: Oana Nechifor) 

Aducerea moașteloi 
Sfinților Mucenici 
Doctori fără de arginți 


Uhir “loan 

- Sfântul Chirie era din Alexandria Dale 

- Sfântul Ioan provenea din Edesa (Mesopotamia); 

- au fost alături de Sfânta Atanasia care a suferit 
moarte martirică împreună cu fiicele ei şi le-au 
încurajat în pătimirea lor; 

- au suferit moarte martirică în timpul persecuției lui 
Dioclețian, în Alexandria, prin decapitare; 

- sunt cinstiţi în data de 31 ianuarie. 

Troparul Sfinţilor Mucenici doctori fără de arginţi 
Chir şi loan şi al celor împreună cu dânşii 


31 lanuarie - Glasul 5 





Sălăşluindu-se darul Treimii în 
inimile voastre cele curate, 
Preafericiților Chir şi loan, v-aţi 
arătat înfricoşători izgonitori ai 
duhurilor celor necurate; şi aţi fost 
tămăduitori ai neputinţelor, nu 
numai ai celor descoperite, ci şi ai 
celor ascunse. Drept aceea, 

| îndrăzneală având către Dumnezeu 
cz apti îi Cellubitordeoameni,prin 
rugăciunile voastre, cele neîncetate, 
tămăduiţi patimile noastre. 


PIvVPVVPYVvVVVVPYvYVYrYvYvv 





iu 





Troparul aducerii moaştelor Sfinților 
Mucenici doctori fără de arginti Chir şi loan 
28 Iunie - Glasul 5 A: d. 


Minunile sfinților Lăi 
mucenici, zid nebiruit 
ne-ai dăruit nouă, 
Hristoase Dumnezeule; 
pentru rugăciunile lor, 
sfaturile păgânilor le 
risipeşte şi sceptrurile 
Impărăției le întăreşte, 
ca un bun şi de 

oameni iubitor. 

Bucuraţi-vă, Sfinţilor mucenici Chir şi loan, doctori fără de arginţi! 

